text:
ብዛዕባ ተኣምር ምብዛሕ ሓሙሽተ ኅብስትን ክልተ ዓሣን ዝምልከት ክፍሊ ወንጌል ‘ኣብ ቅድሚ ዝኾነ ካብ ዓለምና ዝፍኖ ገዓር ናይ ጥሜትስ ይኹን ናይ ካልእ ጸገም ገለ እንገብርን ውፉያት ሠራሕተኛትን ክንከውን ከምኡ እውን ንዘሎና ሃብቲ ኣብ ክንዲ ኣጽዋር ምዕዳግ ንመደባት ልምዓት ክንጥቀመሉ ይዕድመና ኣሎ፣ መምዘኒ እምነትና ከኣ እዚ እዩ’ እንክብሉ ቅ.ር.ሊ.ጳ ፍራንቸስኮስ ሎሚ ዕለት 29 ሓምለ 2018 ዓም ፍርቂ መዓልቲ ቅድሚ ጸሎተ መልአከ እግዚብሔር ንምእመናን ኣስተምሂሮም፣
አባ መኰንን አማኑኤል - ከተማ ቫቲካን
ብላቲናዊ ሥርዓተ ኣምልኾ ግጽው ናይ ሎሚ ወንጌል ካብ ወንጌል ዮሓንስ 6 ዝተወስደ ኮይኑ ብዛዕባ እቲ ጐይታና ኢየሱስ ክርስቶስ ኣብ ጥቃ ቀላይ ጥብርያርዶስ ብዙሓት ሕዝቢ ምስ ረኣየ ዝደንገጸሎምን እሞ ሓደ መንእሰይ ሒዝወን ንዝነበረ ሓሙሽተ ኅብስትን ክልተ ዓሣን ባሪኹ ብተኣምር ብምብዛሕ ንልዕሊ 5000 ሰባት ከምዘጽገበን ዝተረፈ ከኣ 12 መሶብ ከምዝተላዕለን ዘዘንቱ ክፍሊ ወንጌል ነበረ፣ ኣብቲ ትረኻ ወንጌል ኢየሱስ ሽሕ’ኳ ነቲ ክገብሮ ዝንበሮ ይፈልጥ እንተነበረ ንፊሊጶስ ነቲ ሕዝቢ ዝኸውን መግቢ ንምዕዳግ እንታይ ምተገብረ ምስ በሎ ነተን ዘለዎም ቁሩብ ቁራቦ ገንዘብ ብምስትንዓቅ ከኣ ‘ዋጋ ክልተ ሚእቲ ዲናር እንጌራ እኳ ቈቊራስ ኣይምበጽሖምን’ ክብል ምስ መለሰ እንድርያስ ኣብ መጎ ሕውስ ኢሉ ‘ሓሙሽተ ጎጎ ስገምን ክልተ ዓሣን ዘለዎ ቘልዓ ኣብዚ ኣሎ’ ኢሉ ከብቅዕ ንሱውን ጨሪስካ ክሕሰብ ዘይከኣል ምዃኑ ንምግላጽ ተስፋ ብዝቆረጸ ቃና ‘ግናኸ ነዞም ክንድዚ ዚበዝሑስ እዚ እንታይ እዩ’ ምስ በለ ነቶም ሕዝቢ ከቀምጥዎም ብምእዛዝ ነቲ እንጌራ ኣልዒሉ ኣመስጊኑ ሃቦም። ቅዱስነቶም ናብቲ ሓሙሽተ ጎጎ ስገምን ክልተ ዓሣን ሒዙ ዝነበረ መንእሰይን ንዘለዎ ከወፊ ዘርኣዮ ልግስን ትብዓትን ብምትኳር ንሕና እውን ከምዚ ተባዕ መንእሰይ ርሕራሔ ክህልወና ኣዘኻኺሮም፣
ናይ'ዚ ተባዕ መንእሰይ እዚ ርህራሔ ይሃሉኹም!
ቅዱስነቶም ናብቲ ቀንዲ መልእኽቲ ምልስ ኢሎም ኢየሱስን ሓዋርያትን ብፍጹም ድኽነት ይነብሩ ስለዝነበሩ ቁሩብ ገንዘብ ስለዝነበሮም ኮይኑ ግን ነቶም ንትምህርቶም ክሰምዖ ሩባን ቀላይን ሰጊሮም ናብ ጎቦ ምስኡ ጎተት ክብሉ ዝደየበ ሕዝቢ ብጥሙዩ ክሰዶ ኣይደለየን ከመይ ሩሕሩሕ ብምዃኑ ከይሓተትዎ ይሓሊ፣ ኣብዚ እቲ መበገሲ ዝኾነ ነታ ዘላቶ ኣብ እግሪ ኢየሱስ ዘውደቀ እቲ ተባዕ መንእሰይ ምዃኑ ከኣ ከምዚ ገሊጾም።
እዚ ክፍሊ ወንጌል ከም ኩሉ ቃል ኣምላኽ ዝገልጸልና ኢየሱስ ወትሩ ኣብ ጸገም ካልኦት ምስ ኣተኰረ ምዃኑ ክንግዝብ ኣሎና፣ እዚ ተባዕ መንእሰይ እውን ከምኡ ዓይነት ዝንባሌ ዝንበሮ ይመስል፣
ኢየሱስ ወትሩ ኣብ ጸገም ሰባት ምስ ኣተኰረ እዩ!
ናይ ዕለቱ ወንጌል ደረጃ ብደረጃ ዝገልጾ ምስቲ ዝነበረ ጸገምን ስግኣትን ኢየሱስ ነቶም ሓዋርያት ነቲ ሕዝቢ ኰፍ ከብልዎም ኣዚዙ ነተን ጎጎን ዓሣን ወሲዱ ነቦኡ ምስጋና ኣቅሪቡ ባሪኹ ይዕድሎም ኩሎም ከኣ ይጸግቡ፣ እዚ ዘመልክተልና እንተልዩ ኢየሱስ ቅድሚ ዝኣገረ ጸገም ሰባት ንምፍታሕ ይቀዳደም፣ ዝሓለፈ ሰንበት እውን ተመሳሳሊ ክፍሊ ወንጌል ነበረ፣
ግደናኸ እንታይ እዩ ወይውን ኪዱ ስበኹ ዝተበሃልና ንክርስቶስ ንምስባኽ መንቀሊ ባይታ ዝኾነና ከኣ ከምዚ ዓይነት ምድግጋፍ ኮይኑ ነፍሲ ወከፍ ክተሓባበር የድሊ እውን ኢሎም፣
ንክርስቶስ ንካልኦት ንምብሳር ሓላፍነት ደገፍ ምስካም የድሊ!
ኣብዚ ፍጻሜ እዚ እቶም ምስ ኢየሱስ ዝነበሩ ሓዋርያት ኢዶምኒ እግሮምኒ ኣጣሚሮም ኣብ ወሰን ኰፍ ኢሎም እንታይ ኮን ክገብር እዩ እንታይ እዩኸ ዝግበሮ ኢሎም ኣብ ትዕዝብትን ፍርድን ኣይተረፉን እንታይ ደኣ ዚከኣሎም ተዋሲኦም፣ ንሕና እውን ከምኦም ርኢና ከምዘይረኣና ሕልናና እናከሰሰና ኣጽቅጥ ኣቢልና ክንከይድ ኣይንኽእልን ኢና፣ እኳ ደኣ ነቶም `ምእንቲ ፍቅርኻ ንሰብ ኩሉ ከም ነፍሰይ አፍቅር’ እንብሎም ጐረባብትናን ብጾትናን ካብ ዘቅርብዎ ናእሽቱ ሕቶ ሓገዝ ምኽሪ ክሳብ ዝለዓለ ነገራት ጽን ኢልና ክንሰምዖምን ዝተኻእለና ክነበርክትን የድሊ፣ ካብ ናኣሽቱ ነገራት ጀሚርካ እዩ ናብ ዓበይቲ ዝለዓሉ ዕላማታትን ዝብጻሕ፣ ንሕናኸስ ይብሉ ቅዱስነቶም ‘ነቲ ብጥሜት እንጌራን ነጻነትን ፍትሕን ሰላምን ልዕሊ ኩሉ ከኣ ብጥሜት መለኮታዊ ጸጋኡ ንዝሳቀ ዘሎ ዘመደ መጋበሪ ፍቅሪ እግዚብሔር ክንከውን ዝተጸዋዕና ኢና` ኢሎም።
እንተ እቲ ኮይኑ እንተ እዚ ናይ ሎሚ ወንጌል ከምቲ ኣብቲ ግዜ ጸገም ሓሙሽተ ጎጎ ከምዘለዎ ዝዘከረን ኣነ እዚኤን ኣለዋኒ ገለዶ ከበርክታ ይኽእላ ኢሉ ንዘለዎ ዘወፈየ ወትሩ ስንድዋትን ውፉያትን ሰብ ተግባርን ኰና ጐይታየ ኣነ ዘለዋኒ እዚኤን እየን ዝተረፈ ከኣ ንስኻ መልእ’ ኢልና ክነወፊ ኣሎና፣ እንተዘየሎ ኣብ ቅድሚ ገዓር ጥሜት ዓለምና እዚ ጥሜት ናይ ብዙሓት ኣሕትናን ኣሓትናን ዓይነቱ ብዙሕ እዩ እሞ ኣብ ቅድሚ እዚ ገዓርዚ ተዓዘብቲ ኰና ተፈሊና ቀሲና ክንነብር ኣይከኣልን እዩ፣ ነቲ እንጌራ ሕወት ዘለዓለም ዝኾነ ክርስቶስ ንካልኦት ንምብሳር ልግሶ ዝተሓወሶ ደገፍ ንድኻታት ድኹማት ዝከላከሎም ንዘይብሎም ንምብርካት ሓላፍነት ምልባስ የድሊ፣ እዚ ናይ ቅርበትን ፍቅርን ሥራህ እዚ ናይ እምነትና እንታይነት ዝበለጸ መግለጺ እዩ። እዚ ከኣ ኣብቲ ናይ ግላዊ ደረጃ ሕይወትናስ ይኹን ኣብቲ ማሕበራዊ ሕይወትና ከም ክርስትያን እንነብሮ እምነት እዩ፣
ዝጐሓፍ መግብስ ይኹን ንብረት ሃብቲዓለምና ኣይሃሉ!
ኣብ ናይ ዕለቱ ወንጌል መደምደምታ እንረኽቦ ኩሎም በሊዖም ምስ ጸገቡ ኢየሱስ ነርድእቱ ‘ካብቲ ዝተረፈ ቚርስራስ ሓንቲ እኳ ኸይትድርበስ ኣክብዎ’ በሎም ይብል ዓሠርተ ክልተ መሶብ ቑርስራስ ከምዝኣከቡ ይገልጽ፣ ነዚ ብዝርኢ ቅዱስነቶም ሓያል ምሕጽንታ ይምሕጸኑ ምናዳ ነቶም ምጉሓፍ ተረፍ ዝልማዶም ከምዚ ክብሉ ኣተሓሳሲቦም።
ንመደባት ልምዓት ሓራይ ንኣጽዋርን ውግእን ኣይፋል ንበል!
ኣብ መወዳእታ ቅዱስነቶም ጸሎተ መልአከ እግዚብሔር ንምዕራግ ወትሩ ከምዝገብርዎ ናብ ድንግል ማርያም ንክምሕጸኑ ምናዳ ከኣ ኣብዚ ዘመንና ውግእን ወረ ውግእን ዕዳጋ ኣጽዋርን ገኒኑሉ ኣብ ዘሎ ‘ድንግል ማርያም ኣብ ዓለምና ናይ ልምዓት መደባት ናይ ሓልዮት ምግቢ መደባት ናይ ምድግጋፍ መደባት እምበር ናይ ጽልእን ዕድጊ ኣጽዋርን ውግእን ንከይከውን ንለምና’ እንክብሉ ምስ ተማሕጸኑ ጸሎተ መልአከ እግዚብሔር ደጊሞም፣ ተጻይ ንግዲ ደቂ ሰባት ጻውዒት ኣቅሪቦም ኣስተምህሮኦም ዛዘሙ፣


c: text/html

text:
ምድምሳስ ‘ናደው እዝ’፣ ኣብ’ቲ ብወርቃዊ ቅያታት ዝተመልአ
ታሪኽ ብረታዊ ተጋድሎ ህዝቢ ኤርትራ፣ ከም ነጥበ-መቐይሮ
ዝጥቀስ ድንቂ ፍጻመ ምዃኑ ተገሊጹ።
ምድምሳስ ‘ናደው እዝ’፣ ውህሉል ምህርቲ ናይ’ቲ ንኣስታት ዓሰርተ ዓመታት ኣብ ቀዋሚ ዕርድታት ናቕፋ፣ ሰሜናዊ ምብራቕ ሳልሕን ባርካን ዝተኻየደ ተሪር መኸተ፣ ከምኡ’ውን ኣብ ውሽጢ መስመር ጸላኢ ብደባይን ተንቀሳቓሲን ውግኣት፣ ብተርግእን ሃንደሳዊን ስርሒታት ብዘይ ዕረፍቲ ዝተሳላሰለ፣ ሰራዊት መግዛእቲን ዘራያቱን ኣላሽ ዝበሉሉ ናይ ምርብራብ ግጥማት ምዃኑ፣ ሰሙናዊ ሓተታ ገሊጹ።
እቲ “ሓመድ ድበ ናደው እዝ – ቅያ መቐይሮ!” ብዝብል ኣርእስቲ ዝተዳለወ ሓተታ፣ ብሩራዊ ኢዮቤልዩ ስርሒት ምድሳስ ናደው እዝ ካብ 17 ክሳብ 19 መጋቢት ኣብ ከተማ ኣፍዓበት ብኽብ ዝበለ ድምቀት ክጽንበል ሰፊሕ ምድላዋት ተገይሩ ከምዘሎ ብምጥቃስ፣ ኤርትራውያን ተጋደልቲ፣ ቅድሚ 25 ዓመታት፣ ኣብ ግንባር ናቕፋ ዓሪዱ ንዝነበረ ዓቢ ክፋል ሰራዊት መግዝእቲ ኢትዮጵያ ኣብ ፍጹም ከበባ ብምእታው ዝፈጸምዎ መጠነ ሰፊሕ መጥቃዕቲ ምድምሳስ ‘ናደው እዝ’፣ ኣብ’ቲ ብወርቃዊ ቅያታት ዝተመልአ ታሪኽ ብረታዊ ተጋድሎ ህዝቢ ኤርትራ፣ ከም ነጥበ-መቐይሮ ዝጥቀስ ድንቂ ፍጻመ ምዃኑ ኣብሪሁ።
ምድምሳስ ‘ናደው እዝ’፣ ሰራዊት ህዝባዊ ግንባር 165 ኪሎ-ሜተር ዝር
ሐ ንዝነበሮ ድልዱል ዕርድታት ሰራዊት መግዛእቲ ኢትዮጵያ ኣብ ውሽጢ 48 ሰዓታት ኣፍሪሱ፣ ንሰውራ ኤርትራ ናብ መድረኽ ስትራተጂያዊ መጥቃዕቲ ዘሰጋገረ ዓቢ ዓወት ዝተሓፍሰሉ ስርሒት ምንባሩ ዘመልከተ’ቲ ሓተታ፣ ብውሕሉል ስልቱ፣ ብቅልጣፈኡን ስፍሓት ሸፈነኡን፣ ሓደ ካብ ዓበይቲ ወተሃደራዊ ስርሒታት ዓለምና ከምዝኾነ ኣነጺሩ።
እቲ ሰሙናዊ ሓተታ ኣብ መወዳእታ፣ ስርሒት ምድምሳስ ‘ናደው እዝ’ ድነ ምግዛእቲ ጋሊሁ ፍናን ተቓላሳይ ህዝቢ ኤርትራ ኣብ ዝበረኸ ጥርዚ ብምድያብ፣ ንጉዕዞ ሓርነት ሓያል ናህሪ ከምዝደለበሉ ብምምልካት፣ ንታሪኽ ህዝቢ ኤርትራ ፍሉይ ዝገብሮ፣ ሓደ ብቝጽሪ ኣዝዩ ውሑድ ህዝቢ፣ ብዘይ ዝኾነ ግዳማዊ ደገፍ ኣብ ገዛእ ዓቕሙ ተመርኲሱ ዘይተኣደነ ደገፍ ርእሰ-ሓያላን ሰኒቖም ንዝመጽዎ ተኸታታልቲ ስርዓታት ስዒሩ፣ ብኣንጻባራቒ ዓወት ተዀሊዑ ብምውጽኡ ምዃኑ ኣረዲኡ።
****** ኣ.ዜ.ኤ.*******

robotstxt: allowed

filter: keep


text:
ኣብ መርበብ ዘይ-ሕጋዊ ምስግጋር ኣሽሓት ስደተኛታት ካብ ሊብያ ናብ ኣውሮጳ ኣብ ምስጋር ዝለዓለ ኢድ ኣለዎ ዝተባህለ ኤርትራዊ ጥርጡር ካብ ሱዳን ናብ ጣልያን ተረኽበ ክብል ፖሊስ ጣልያን ሎሚ ኣፍሊጡ’ሎ።
ብመሰረት ሓበሬታ ፖሊስ ጣልያን እዚ መድሃኔ ይህደጎ መርዕድ ዝተባህለ ወዲ 35 ዓመት ካብ 2015 ዓ.ም ጀሚሩ ብጉዳይ ዓለም-ለኸ ዘይሕጋዊ ምስግጋር ሰባት ክድለይ ዝጸንሐ ኮይኑ ኣብ መወዳእታ ወርሒ ግንቦት ኣብ ካርቱም ኣብ ትሕቲ ቁጽጽር ምእታውን ሶኑይ ድማ ናብ ጣልያን ምርኻቡን ገሊጾም።
‘ጀነራል’ብዝብል ቅጽል ስም ዝጽዋዕ መድሃኔ ምስ ካልኦት ኣብቲ ዘይሕጋዊ ምስግጋር ሰባት ዝተዋፈሩ መሳርሕቱ ብምኳን ካብ ዓቐን ንላዕሊ ሰባት ኣብ ጀላቡ እንዳጸዓኑ ናብ ኣውሮጳ ምልኣኾም ተገሊጹ’ሎ።
ብኻልእ ወገን፡ እዚ ተታሒዙ ዘሎ ሰብ፡ እቲ ደቂ-ሰባት ብምስግጋር ዝፍለጥ ሰብ ዘይኮነስ ካልእ ንጹህ ሰብ`ዩ፡ ብናይ ሽም ምምስሳል`ዩ ጌጋ ተፈጢሩ ክብሉ፡ ሓፍቱን ብቐረባ ንፈልጦ ኢና ዝበሉን ሰባት ንድምጺ ኣሜሪካ ሓቢሮም ኣለዉ፡ ኣብ ቀጻሊ ከም ኩነታቱ ኣመዛዚና ከቕርቦ ምዃኑ ቪኦኤ ይገልጽ።
እዚ ኣብዚ ቃለ-መጠይቕ ተመክሮኡ ዘኻፈለ ውልቀ-ሰብ ብዛዕባ መድሃኔ ዝተባህለ ኣብ ዘይ-ሕጋዊ ምስግጋር ሰባት ዝተዋፈረ ሰብ'ዩ። ኣብ እዋን'ቲ ቃለ-መጠይቅ ኣብ ስራሕ ስለ ዝነበረ ነቲ ተዘርጊሑ ዘሎ ስእሊ ኾነ ቪድዮ ከምዘይርኣዮ ንድምጺ ኣሜሪካ ገሊጹ'ዩ።
ምሉእ ትሕዝቶ ቃለ-መጠይቕ ኣብዚ ምስማዕ ይክኣል።


text:
Erena on Facebook
Welcome to Radio Erena!
ኣብ ማልታ ካብ ዝርከቡ ሰራሕተኛታት ዜጋታት ወጻኢ፣ ብዝሒ ኤርትራውያን ኣብ ሳልሳይ ይስራዕ
Radio Erena: January 14, 2014
ኣብ ማልታ ካብ ዝርከቡ ሰራሕተኛታት ዜጋታት ወጻኢ ሃገራት፣ ብዝሒ ኤርትራውያን ኣብ ሳልሳይ ደረጃ ከምዝስራዕ መንግስቲ እታ ሃገር ኣፍሊጡ።
ብቐዳማይ ደረጃ ዝስርዑ ዜጋታት ፊሊፒንስ ኮይኖም፣ 750 ደቂንስትዮን 196 ደቂንስትዮ ብድምር 946 ፊሊፒናውያን ኣብ ማልታ ኣብ ስራሕ ተዋፊሮም ይርከቡ።
ኣብ ማልታ ካብ ዘለዉ ናይ ወጻኢ ሰራሕተኛታት ብብዝሒ ኣብ ካልኣይ ደረጃ ዝርከቡ ዜጋታት ሰርቢያ’ዮም። 205 ደቂንስቶን 446 ደቂተባዕትዮን ብድምር 671 ዜጋታት ሰርብያ ኣብ ማልታ ሕጋዊ ናይ ስራሕ ፍቓድ ይውንኑ።
ዝቕባበ ባጤራ ናቕፋ ብ800% ንሂሩ ከምዘሎ ተገሊጹ
Radio Erena: January 13, 2014
ዝቕባበ ባጤራ ናቕፋ ብ 800% ንሂሩ ምህላዉ ተገሊጹ።
ኣብ 1997 ናቕፋ ክትኣታቶ እንከሎ፣ መጠን ሓደ ዶላር 7 ናቕፋን ዕስራ ሳንቲምን ዝነበረ፣ ኣብዚ እዋን እዚ ኣብ ጸሊም ዕዳጋ ንሓደ ዶላር 61 ናቕፋ በጺሑ ምህላዉ ይፍለጥ።
ኣብ ሕጋዊ ዕዳጋ፣ ኣብ ባንክታትን ብዌስተርን ዩኒዮን ኣብ ዝሕወል ገንዘብን ንሓደ ዶላር 15 ናቕፋ 50 ሳንቲም እኳ እንተሎ፣ ኣብ ጸሊም ዕዳጋ ግና ብኣስታት 800 ሚእታዊት ካብ ሚእቲ ዝዛየደ'ዩ።
ንሓደ ዩሮ ድማ ኣብ ባንክታት 18 ናቕፋ ክሽረፍ እንከሎ፣ ኣብ ጸሊም ዕዳጋ ድማ ክሳብ 72 ናቕፋ በጺሑ ምህላዉ ምንጭታት ሬድዮ ኤረና ኣረጋጊጾም።
እዚ ካብ ግዜ ናብ ግዚ ዝርአ ዘሎ ናህሪ ምንቑልቛል መጠን ሸርፊ፣ ምውዳቕ ቁጠባ ዝቕባበን ዘመልክት ምዃኑ'ውን ተንተንቲ ቁጠባ የረድኡ።
ኤርትራን የመንን፣ ኣብ ጉዳይ ምግፋፍ ዓሳ ተወሳኺ ዝርርብ ኣካይደን
Radio Erena: January 13, 2014
ሚኒስተር ሃብቲ ዓሳ የመን ዓዋድ ኣል ሶኮርቲ ኣብ ሰንዓ ምስ ዝርከብ ዲፕሎማሰኛ መንግስቲ ኤርትራ መሓመድ ሓማድ ተራኺቡ ኣብ ጉዳይ ምግፋፍ ዓሳ ዘተርኮረ ዝርርብ ከምዘካየደ ተገሊጹ።
እቲ ዝሓለፈ ሰሙን ሰሉስ 7 ጥሪ ዝተኻየደ ርክብ ላዕለዋይ በዓል ስልጣን የመንን ኤርትራዊ ዲፕሎማሰኛታት፣ ኣብቲ የመን ብቐጻሊ እተቕርቦ ዘላ ጉዳይ ባህላውያን ገፍፈቲ ዓሳን ብኤርትራ ዘጋጥሞም ዘሎ ምትሓዝን ብዝምልከት ብዕምቖት ከምዝዘተዩ ተፈሊጡ።
እቲ ሚኒስተር፣ ኤርትራን የመንን፣ ኣብ ጉዳይ ምግፋፍ ዓሳ ብሓባር ከስርሐን ዝክእል ሜላታት ከተኣታትዋ ዝብል ሓሳብ ድሕሪ ምቕራብ ድማ፣ ኣብ ኤርትራ ተታሒዞም ዘለዉ የመናውያን ገፈፍቲ ዓሳ ክልቐቑ ደጊሙ ጸዊዑ።
ልኡኽ መንግስቲ ፊንላንድ፣ ኣብ ጉዳይ ሰብኣዊ ኩነታት ኤርትራ ብፍላይ ድማ ኣብ ኩነታት ስደተኛታት ዘተኮረ ምስ ፕረዚደንት ኢሳይያስ ኣፈወርቂ ዝርርብ ኣካይዱ
Radio Erena: January 13, 2014
ልኡኽ መንግስቲ ፊንላንድ ኣብ ጉዳይ ህሉይ ሰብኣዊ ኩነታትን ዋሕዚ ኤርትራውያን ስደተኛታትን ዘተኮረ ዝርርብ ምስ ፕረዚደንት ኢሳይያስ ኣፈወርቂ ዝርርብ ኣካይዱ።
ሚኒስተር ኣህጉራዊ ምትሕግጋዝን ምዕባለን ፊንላንድ ፔካ ኣቪስቶ ካብ 9 ክሳብ 10 ጥሪ ኣብ ኣስመራ ኣብ ዘካየዶ ዑደት፣ ህሉው ኩነታት ኤርትራ ብፍላይ ድማ ኣብ ጉዳይ ኤርትራውያን ስደተኛታት ብምትኳር ምስ ፕረዚደንት ኢሳይያስ ኣፈወርቅን ሚኒስተር ጉዳያት ወጻኢ ኣቲ ዑስማን ሳልሕን ክዘራረብ ምዃኑ'ዩ ኣቐዲሙ ዝተዘርግሐ መግለጺ ሚኒስትሪ ጉዳያት ወጻኢ ፊንላንድ ዝሕብር።
Yemeni Minister of Fisheries Wealth meets Eritrean diplomat
Radio Erena: January 13, 2014
Minister of Fisheries Wealth Awad al-Socotri met here on Tuesday with charge d'affaires of the Eritrean embassy in Sana’a Mohammed Hamad.
Both sides discussed the cooperation between Yemen and Eretria in the field of fishery wealth and how to enhance and develop it.
Al-socatri called for creating mechanisms with the aim of organizing traditional fishing and facilitating the work of fishermen.


text:
ኣብ ጀኔቭ ስዊዘር ሊንድ ፡ ኣብ ሆሊንድ ፡ ኣብ ፈረንሳ ፡ኣብ ርያድን ‘ 31 ጥቅምቲ ዝተገብረ ህዝባዊ ምልዕዓል ኣብ ኤርትራ ዯጊፎም ስሇማዊ ስልፊ ኣካይዶም
- Details
- Created: Saturday, 11 November 2017 15:10
- Last Updated: Saturday, 11 November 2017 15:10
መቐጸልታ ናይቲ ኣብ ዝተፈሊሇየ ሃገራት ዓሇም ክካየድ ዝቐነየ፡ ንህዝብዊ ዯገፍ ሰውራ 31 ጥቅምቲ ናይ ሕምብርቲ ኣስመራ ኣኽሪያን ፡ንምኹናን ነቲ እኩይ ተግባራት ናይቲ ገባቲ ስርዓት ህግዯፍ ንሃገራት ዓሇም ንምግሊጾምን ዝዓሇመ ፡ትማሉ ዕሇት 10 ሕዳር 2017 እውን ኣብ ጅኔቭ፡ኣምስተዳም፡ኣብ ፓሪስ፡ ርያድን ከተማታት እውን ቀጺለ ዊዒለ ። እዚ ኣብ ኩሇን ዝተጠቕሳ ከተማታት ዝተኻየዯ ሰሊማዊ ሰልፊ ብኣሽሓት ዝቑጸሩ ህዝቢ ዝተሳተፍዎ ሰሊማዊ ሰልፊ ምንባሩን ፡ መሰል ሃይማኖታት ይታሓሎ ! ኣውያት ህዝቢ ይሰማዕ ! ህዝቢ ኤርትራ ኣብ ጎንኻ ኣሇ


text:
ብመሰረት ጸብጻብ ሕቡራት ሃገራት ኣብ ዝሓለፈ ዓመት ጥራይ 795 ሚልዮን ሰባት ንሓደጋ ጥምየት ምቕላዖም ይገልጽ።ወሃቢት ቃል ፕሮግራም መግቢ ዓለም ቤቲና ሉሸር እቲ ኣብ 2030 ዓ.ም ጥምየት ካብ መላእ ዓለም ምቅራፍ ዝብል ዒላማ ኣብ ሕጂ እዋን ክውን ኽከውን ከምዘይኽእል ንድምጺ ኣሜሪካ ኣብ ዝሃብኦ ቃል ሓቢረን።
“ ከምትፈልጥዎ ኣብዚ ሕጂ እዋን ዓለም ዝርግርግ ኣትይዋ’ዩ ዘሎ፡ ካብ ካልእ ጊዜ ንላዕሊ ብዙሕ ህጹጽ ጉዳይ ኣሎ።ካብ ካልእ ጊዜ ንላዕሊ ልዑል ቁጽሪ ስደተኛታት ኣለው፡ ብኩሉ ማዕዝናት ድማ ሰባት ንገዛእ ርእሶም ዝምግብሉ ኩነታት ኣብ ምድላው ኣብ ቃልሲ ንርኸብ ኣለና።”
ኣብ ዝሓለፈ ዓመት ፕሮግራም መግቢ ዓለም ልዕሊ 82 ሚልዮን ሰባት ሓገዝ መግብ ገንዘብን ሂቡ’ዩ። እዚ ቁጽሪ ተሓገዝቲ ብዙሕ ምኳኑ ዝተሰማምዓ ወሃቢት ቃል እቲ ትካል እዚ ሓገዝ ግን ውሑድ ምኳኑ ይገልጻ። ንሰን ብተወሳኺ ኣብ ዓለም ዝለዓሉ ዘለው ግጭታት ንስርሕ ሓገዝ ወሃብቲ ትካላት ኣጸጋሚ ይገብሮ ምህላዎ ይገልጻ።
ብምቅጻል ንሰን ኣብ ምዕባለ ጽቡቕ ዝስጉማ ዝነበረ ሃገራት’ውን ብሰንኪ ግጭት ንድሕሪት ተመሊሰን ኣለዋ። ንደቡብ ሱዳን ብኣብነት ብምጥቃስ ድሕሪ ንኣሰርተታት ዓመታት ዝጸንሓ ኩናት ሓድሕድ ኣብ ጽባሕ ናጽነታ ምብላጻግ ደው ዘበለት ሃገር እያ ክብላ ገሊጸን።
“ኣብዚ ሕጂ እዋን ድሕሪ ሽዱሽተ ዓመታት ዳግማይ ናብ ኩናት ተመሊሶም ኣለው ኣብ ገለ ቦታታት እታ ሃገር ድማ ዳግማይ ሓደጋ ጥምየት ይረአ ኣሎ እዚ ክትኣምኖ ዘጸግም እዩ። እዞም ግጭታት ደው ክብሉ ኣለዎም” ኢለን።
ወሃቢት ቃል ፕሮግራም መግቢ ዓለም ቤትሲ ሊስቸር ሓደጋ ጥምየት ንምቅላስ ድማ ገንዘብ የድልይ’ዩ። ኣብዚ ሕጂ እዋን ናይ ህጹጽ እዋን ሓገዝ ዘድልዮም ሃገራት ኣብ ዝበዝሕሉ እዋን ድማ ሓገዝ ማሕበረሰብ ዓለም እንዳጠፍአ ይኸይድ ኣሎ ድሕሪ ምባል ፕሮግራም መግቢ ዓለም ኣብ ኣርባዕተ ሃገራት የመን፡ሶማል፡ደቡብ ሱዳን ሰሜናዊ ምብራቕ ናይጀርያ ዘስፋሕፍ ዘሎ ሓደጋ ጥምየት ንምምካት ሓደ ቢልዮን ዶላር ናይ ገንዘብ ሓገዝ የድልዮ ኣሎ።
ካብ ዓለምለኸ ሓገዝ ወሃብቲ ሓገዝ ከይተረኽበ ብጥምየት ንዝሞቱ ዘለው ሰባት ምሕጋዝ ድማ ብጣዕሚ ኣጸጋሚ’ዩ ክብላ ወሲኸን ገሊጸን።


text:
-
Ephrem Mehari published ሓድነት ኤርትራውያን ንፍትሒ in News 2018-06-06 00:36:13 -0700
ሓድነት ኤርትራውያን ንፍትሒ
መጠንቀቕታ ንኤርትራዉያን ተቐማጦ ከተማ ተልኣቪቭ
እቶም ብተደጋጋሚ ተሓቢኦምን ኣገሪሆም ንኤርትራዉያን ደለይቲ ፍትሒ ብኻራ፣ ጎዘሞ፣ ኣእማንን ክሃርሙ ዝቐነዩ ዕሱባት ጨፍላቒ ስርዓት ህግደፍ ሎሚ ንግሆዉን ንሓደ ኤርትራዊ ደላይ ፍትሒ ብኻራን ብእምንን ኣብ ሸኾናታቲግቫ ከምዝሃረምዎ ተረጋጊጹ ኣሎ። እቶም ዝሃርሙ ገበነኛታት ደገፍቲ ምልኪ ድሮ ኣብ ትሕቲ ቁጽጽር ሕጊ ኣትዮም ከምዘለዉ እናሓበርና እቲ ግዳይ ብኡንብኡ ናብ ሕክምና ተላኢኹ ከምዘሎ ተረጋጊጹ። ኩመታቱ ኣብ ደሓን ከምዘሎ ክንሕብር ንፈቱ።
እቲ በዞም ገበነኛታት ዝፍጸም ዘሎ ገበናት ብሓድሽ ሜላን ጥበብን ዝተወደበ ኮይኑ እቶም ገበነኛታት በብኽልተ ኣብ መጸበይ ኣዉቶቡሳት ከም ተጸበይቲ ተመሲሎም ሰባት ኣገሪሆም ክሃርሙ፣ ከምኡዉን ብብሽክለታ ብጸልማት ኣገሪሆም ክሃርሙን፣ ኣብ እንዳሻሂታት ሻሂ ሰተይቲ ተመሲሎ ምካራ ብምዕጣቕ ኣገሪሆም ክሃርሙ ሓድሽ ትእዛዝ ተዋሂብዎም ይሰርሕሉ ኣለዉ።
ብወገና ኩሉ ዝክኣል ንገብር ምህላዉናን ጎኒጎኒ እዚ ከኣ ገበነኛታት ናብ ሕጊ ምቕራብ ህዝቢ እጃሙ ከበርክት ጻዉዒትና ነቕርብ። እዞም ገበነኛታት እቲ ኣብ ዝተፈላለየ መርበባት ንከታተሎ ዝቐነና ናይቅተሉ እሞ ምቅዋም ክገድፍዎ እዮም ዝብል ሕሱር ዘመተ ኤምባሲ ህግደፍ ሓቂ ምኻኑ ዘርኡ ጭብጢ እዚ ንዕዘቦ ዘለና እዩ።
ገበነኛታት ወትሩ ኣብ ትሕቲ ቀይዲ ክኣትዉ እዮም።
ክብርና ክምለስ ሓቢርና ንቃለስ!!
ክፍሊ ጎስጋስን ሓበሬታ ሓድነት ኤርትራዉያን ንፍትሒ!!
6 ሰነ2018
-
Ephrem Mehari published Bylaw Tigrigna in Our Bylaw 2018-06-04 13:11:54 -0700
Bylaw Tigrigna
Coming soon ...
-
Ephrem Mehari published Our political charter in About 2018-06-02 13:57:26 -0700
Our political charter
Our political charterSee all posts
Posted by Ephrem Mehari · June 02, 2018 1:33 PM
-
-
Ephrem Mehari published Eritreans In Israel 2018-05-28 05:11:17 -0700
Eritreans In Israel
ሓይልታት ጸጥታ ሱዳን ንኣባላት ንሓለፍትን ማሕበረ-ኮም ህግደፍ ኣብ ቀይዲ ኣእትዮም።
ሰሉስ 22-05-2018 ኣባላት ማሕበረኮም ህግደፍ ኣብ ሱዳን ዴም ዝብሃል ጥቓ ሜዳ ኩዕሶ ኣብ ኣኼባ ከለዉ ሓይልታት ጸጥታ ሱዳን ብምምጻእ ንሓለፍቲ'ቲ ማሕበረኮምን ኣብቲ ቀጽሪ ንጸንሑዎም ንኣስታት40 ኣቢሎም ንዝኾኑ ሰባትን ብበትሪ እናቐጥቀጡ ብመካይን ጽዒኖም ወሲዶሞም። እዚማሕበረ ኮም እዚ፡ንስለያዊ ንጥፈታት ህግደፍ ከገልግልዝ ጸንሐን ናይ ብዙሓት ደላሎ መቋመርን መቋጸርን ቦታኮይኑ ምጽንሑ፡ካብ ዓይኒ ህዝቢ ዝተኸወለ ኣይነበረን። ኣብቲ ብሃንደበት ዝተኻየደ ናይ ምእሳርን ምህዳንን ስጉምቲ፡ብዙሓት ኣባላት ማሕበረ ኮም ህግደፍን ሓለፍቶምን ተሓባበርቶምን ኣብ ትሕቲ ቀይዲ ክኣትዉ ኪኢሎም ኣለዉ። ካብእቶም ኣብ ትሕቲ ቀይዲ ዊዒሎም ዘለዉ መራሕቲ ድማ፣
1. ኣሕመድ መሓመድዓሊ ሓላፍነቱ ኣዛዛዚ ሓይሊ ሓለዋ ዶባት::
2. ኣድም ዓብድላህ ሓላፍነቱ ኣዛዛዝን ምክትታልን ሓይሊ ሓለዋ ዶባት::
3. ሂታይካብሮ ሓላፍነቱ ሓደ ካብ ሓለፍቲ ስለያ ዞባ ዓንሰባ ኮይኑ፡ 5ይ ርእሱምስ ቀሺ በራኺ ዝተባህለ ንደሚርካ ንፉሉይ ስራሕ ናብ ሱዳን ኣትዩ ዝጸንሐ።
4. ኤደን ኣባል ሓለዋ ጸጥታ ዞባ ማእከልኮይና ብፍሉይ ስራሕ ኣብ ሱዳን ካርቱም ዝጸንሐት።
5. ሙሴ ሓጎስ ኣባል ስለያ ስርዓት ህግደፍ ኮይኑ ብፍላይ ንኤርትራውያ ንስደተኛታት ካብ ዝጸናጸኑ።
6. ኣብርሃለ ረዲኤት ብተመሳሳሊ ከምናይ ሙሴ ሓጎስ ዕማም ስራሕ ተዋሂብዎ ዝነጥፍ ዝነበረ መጋበርያ።
7. ባሻይ ገብረታትዮስ ኣባል ሃገራዊ ድሕነት ካብ ቤትጽሕፈት ጸጥታ ዞባደቡብ ኮይኑ፡ ኣብ ሱዳን ዘሎ ምንቅስቓሳት ናይ ተቓዉሞ ብቐረባ ክከታተል ካብ እቲ ዞባ ዝተላእከ።
8. ተድሮስ ገብረመድህን ኣባል ሃገራዊ ድሕነትን ካብ ቤትጽሕፈት ዞባ ጋሽ-ባርካ ኮይኑ እዚ እውን ልክዕ ከም ናይ ባሻይ ገብረታትዮስ ዕማም ተመዲቡ ኣብ ካርቱም ሱዳን ዝተምውደበ ኢዩ።
ካልእ እዞም ሰባትን እቶም ሓለፍቲ ማሕበረ-ኮም ህግደፍን ተታሒዞም ምስ ተፈተሹ ናይ ዝተፈላለያ ሃገራት ባጤራ (ገንዘብ) ከምዝተረኽቦምን ዝበዝሕ ግዜ ቁማር ክጻወቱ ዝርኣዩ ዘይሕጋውያ ንነጋዶ ደቂ-ሰባት ምንባሮም ፍሉጥ ኮይኑ ኣሎ፡፡ ብጀካ'ዚ እቶም ነውራማት ኣባላት ህግደፍ ንስለያዊ ንጥፈት ዝጥቀሙላ ንዝነበሩ ድኳን ኣብ ተመሳሳሊ ሳዓት ተዓጽያ። ብተወሳኺ ንሕክምና ኣምሲሎም ንስለያዊ ስራሕ ዝተላእኩ ኣባላት ስርዓት ህግደፍ ሓደ ሌተናል ኮለኔል ዝርከቦም 7 ሰባት ብሓይልታት ጸጥታ ሱዳን ታኣሲሮም ምህላዎም ሓበሬታና ሓድነት ኤርትራውያን ንፍትሒ የነጽር።
ብዛዕባ እዞም ሰባትን ካልእ ሓበሬታን ኣብቀጻሊ።
ክፍሊ ዜና ሓበሬታን ሓድነት ኤርትራውያን ንፍትሒ
ክብርና ክምለስ፡ሓቢርና ንቃለስ
26 ግንቦት 2018


text:
መሰኻኽርን ብህይወት ዝተረፉን ሎሚ ንድምጺ ኣሜሪካ ኣብዝሃብዎ ቃል እታ መርከብ ኣስታት 500 ሰባት ጽዒና ከምዝነበረት ገና ቁጽሮም ብንጹር ዘይተፈልጠ ሰባት ኣብ ጥቓ እታ ዓባይ መርከብ ናብ ዝነበራ ናኣሽቱ ጀልባታት ሓምቢሶም ከመዘምለጡን ናብ ግሪክ ከምዝተወስዱን ተፈሊጡ’ሎ።
እቲ ሓደጋ ዝበጸሐ ዝሓለፈ ሰሙን 8 ሚያዚያ 2016 ዓ.ም.ፈ እዩ።
ኢትዮጵያዊያ ታጅድን ሑሴን ወላዲት ኣዲኡን ክልተ ኣሕዋቱን በቲ ሓደጋ ምሟቶም ዝገለጸ ክኸውን ኸሎ ካብቲ ሓደጋ ዝድሓነ ካልእ ሓው ከምዝነገሮ ገሊጹ’ሎ።ቅድም ክብል ንወላዲት ኣዲኡ ተዛሪበየን ዝበሎ ከምዚ ይብል።
‘ምኻድኪ ዘይተረፈ ኣብ ክልተ ተመቒልኩም እንተተጓዒዝኩም ይሓይሽ ኢለያ።እንተሞትና እውን ሓቢርና ኢና ንምውት ኢላ ሰለስተ ደቃ ሒዛ ኣትያ ምስ ክልተ ኣሕዋተይ ህይወታ ስኢና።’
ካብቲ ሓደጋ ብሂወት ካብ ዝተረፉ ውሑዳት ሰባት ሓደ ምዃኑ ንድምጺ ኣሜሪካ ዝገለጸ ኢትዮጵያዊ ሙሳ መሓመድ ኣዳም ንሱ ዝርከቦም ኣስታት 200 ስደተኛታት ብንእሸትይ ጀልባ ኣቢሎም ካብ ግብጺ ከምዝተበገሱ ይገልጽ።
ንሱ ኣስታት 500 ዝኾኑ ሰባት ኣብታ ዓባይ ጀልባ ተጻዒኖም ከምዝነበሩን 30 ሰባት ጥራሕ ሓምቢሶም ናብታ ዝመጹላ ንእሸትይ ጀልባ ከምዝተመልሱን ከምዝደሓኑን ይዛረብ።
ሊባን ቃዲር ጃማ ዝተበሃለ ሶማሊያዊ እታ መርከብ ብዓይኑ እናርኣየ ከምዝጠለቐትን ንኣርባዕተ ሰባት ጥራሕ ከምዝድሓኑን ገሊጹ።
ንሱን ካልኦት መሰኻኽርን ከምዝገለጽዎ ግሪካዊያን ወይም ጣሊያናዊያን ሓለወቲ ማይ መጺኦም ቅድሚ ምድሓኖም ትሽዓተ መዓልታት ኣብ ባሕሪ ከምጸንሑ ይዛረብ።
ሎሚ ሶኑይ ኣብ ማሕበራዊ መራኸቢ ዝወጹ ሓበሬታታት ከምዝሕብሩዎ መብዛሕቲኦም ካብዞም ዝሞቱ ሰባት ሶማሊያዊያን ክኾኑ ኸለው ኢትዮጵያዊያን ኤርትራዊያንን ከምዝርኸብዎም እዩ።
ምሉእ ትሕዝቶ ኣብዚ ምስማዕ ይክኣል።


text:
ኣ. ዜ. ኤ.
ኣብ ኤርትራ ናይ 5 መዓልታት ዑደት ዘካይድ ዘሎ ቴክኒካዊ ልኡኽ ላዕለዋይ ኮሚሽን ሰብኣዊ መሰላት ውድብ ሕቡራት ሃገራት፡ ብ4 ለካቲት ምስ ሚኒስትሪታትን ሃገራውያን ማሕበራትን ኤርትራ ተራኺቡ ዘትዩ።
እቲ ልኡኽ፡ ኣብ ሰለስተ ቀዳምነታት ኤርትራ፡ ማለት ፍርዳዊ ኣካላት፡ ስንኩላንን ውሕስነት ማይን ሓበሬታ ብምእካብ፡ ቴክኒካዊ ምትሕግጋዝ ንምእማም ዝዓለመ’ዩ።
ኣብ መኽፈቲ ናይ’ቲ ርክብ፡ ካብ ሚኒስትሪ ጉዳያት ወጻኢ ኣምባሳደር ተስፋሚካኤል ገራህቱ ኣብ ዘስመዖ ቃል፡ ኤርትራ ኣብ ሰብኣዊ መሰላት ዝበቘለት ሃገር ብምዃና፡ ነቲ ጉዳይ ኣብ መስርሕ ህንጸት ሃገር ኣብ ኩሉ ጽፍሕታት፡ ጽላታት፡ ፖሊሲታትን ፕሮግራማትን ትሰርሓሉ ምህላዋ ብምሕባር፡ እቲ ሕጂ ዝዝረበሉ ዘሎ፡ ኤርትራ ኣብ 2014 ብመሰረት ዘቕረበቶ ሃገራዊ ጸብጻብ ዝተቐበለቶ ለበዋታት፡ ነዚ እምነትን ጻዕሪን ልኡኽ ኮሚሽን ሰብኣዊ መሰላት ምስ ሚኒስትሪታትን ሃገራውያን ማሕበራትን ዘትዩ ዘንጸባርቕ ምዃኑ ሓቢሩ።
ኣምባሳደር ተስፋሚካኤል ኣስዒቡ፡ ንዝተፈላለያ ሚኒስትሪታትን ሃገራዊ ማሕበራትን ዝምልከት ናይ ምውህሃድ ባይታ ብምፍጣር ኣብ 2015 ዝተኻየደ ጻዕሪ ምክትታል ከምእተገምገመን ኣብ 2016 ዝቕጽል ናይ ስራሕ መደብ ወጺኡ ከምዘሎን’ውን ገሊጹ።
ተሳተፍቲ፡ ኣብ’ቲ ኤርትራ ዝሰርዓቶ ቀዳምነታት ዘካየደቶን እተካይዶ ዘላ ጻዕሪን ክግበር ዝግብኦ ተክኒካዊ ምትሕግጋዝን ብዝምልከት ተመያዪጦም። ኣብ መዛዘሚ’ቲ ርክብ፡ ኣወሃሃዲት ትካላት ውድብ ሕቡራት ሃገራት ኣብ ኤርትራን ሓላፊት ፕሮግራም ልምዓት ው.ሕ.ሃን ሚስስ ክርስቲን ኡሙታኒ፡ ኣብ ኤርትራ ዋላ’ኳ ብድሆታትን ሕጽረታትን እንተሎ ዓበይቲ መደባት ይሰላሰል ከምዘሎ፡ ቤት-ጽሕፈት ሕቡራት ሃገራት ብመሰረት ቀዳምነታት መንግስቲ ኤርትራ ድማ ኣብ ሽርክነት ዝተመርኰሰ ኣበርክቶ ይገብር ከምዘሎ ኣብሪሃ።
ንሳ ብተወሳኺ፡ ተነዲፉ ዘሎ መደብ ቀልጢፉ ተጻፊፉ፡ ትካላት ውድብ ሕቡራት ሃገራት ኣብ ኤርትራ ንምዕዋቱ ዘድሊ ቴክኒካዊን ፋይናንሳዊን ደገፍ ክገብር ቅሩብ ምዃኑ ኣረጋጊጻ።


text:
ናይ ግብፂ ናይ ስግግር ቀዳማይ ምንስቴር ኮይኖም ዝተሸሙ ሃዚም ኤል-ቤብላዊ ሓድሽ መንግስቲ ንምምስራት ሎማዕንቲ ረቡዕ ምስ ፍሉጣት ፖለቲከኛታት ተራኺቦም።እስላማዊያንን ግንባር ሃገራዊ ድሕነት ዝተብሃለ ውድብን ግን ሕገ መንግስቲ ንምምሕያሽ ሓዊሱ ዴሞክራሲ ዳግም ንኽትከል ንዝቐረበ ውጥን ተቓዊሞምዎ።
ወሃቢ ቃል ናይ ስግግር ፕሬዝዳንት ኣድሊ ማንሱር እስላማዊ ሕውነትን ናይ ፍትሒ ፓርትን ከምኡ’ውን ሳላፊ ኑር ፓርቲ ኣብቲ ሓድሽ መንግስቲ ስልጣን ክቐርበሎም እዩ ኢሎም።
ላዕለዋይ መራሒ እስልማዊ ሕውነት መሓመድ ከማል ጉጅልኦም ኣብቲ ሓድሽ መንግስቲ ከምዘይሳተፍ ገሊፆም።ወሃቢ ቃል እቲ ጉጅለ ገሃድ ኤ-ሃዳድ እውን ምትእምማን የለን ኢሎም።’’ፕሬዝዳንታዊ ይኹን ፓርላመንታዊ ምርጫ መዓስ ከምዝካየድ ቑርፅ ዝበለ ዕለት ኣየፍለጡን።ዝኾነ ይኹን ሰብ ድሕሪ ሕዚ ከመይ ገይሩ እዩ ክኣምኖም?’’
ካሊእ ላዕለዋይ ፖለቲከኛ እስላማዊ ሕውነት ኢሳም ኤል-ኢሪያን ዝተባረሩ ፕሬዝዳንት መሓመድ ሞርሲ ናብ ስልጣኖም ንኽምለሱ ሓቲቶም።
ሓድሽ ዝተሸሙ ዋና ዓቃቢ ሕጊ ሒሻም ባራካት ላዕለዋይ መራሒ እስላማዊ ሕውነት መሓመድ ባዲ፣ኢሳም ኤል-ኤሪያንን መሓመድ ባልታጊን ንኽእሰሩ ትእዛዝ ሂቦም።ዝሓለፈ ሰኒ ኣብ ከተማ ካይሮ ምስ ዝተኻየደ ቶኽሲ ብዝተኣሳሰረ ን260 ደገፍቲ እስልማዊ ሕውነት ንሕቶ ከምዝኣሰርዎም ሰበስልጣን ገሊፆም።
ምስ ምጅማር ፆም ረመዳን መብዛሕቲኦም ደገፍቲ ካይሮ ካብ ዝርከብ ሮውባ ኣዳዊያ መስጊድ ወፂኦም ኣለው።ሕዚ’ውን እንተኾነ ግን ካብ ሓደ ሽሕ ዝውሕዱ ሰልፈኛታት ኣብ ካይሮ ኣደባብይ ታሕሪር ይርከቡ።
ስዑዲ ዓረብን ዓረብ ኢሚሬትን ሰንከልከል ይብል ንዘሎ ቁጠባ ግብፂ ንምሕጋዝ ሸሞንተ ቢሊዮን ዶላር ንምሕጋዝ ቃል ኣትየን።ሪያድ ኣብታ ሃገር ዘሎ ሕፅረት ነዳዲ ንምቅላል’ውን ላምባ ክህብ እየ ኢላ’ላ።


text:
ንናይ ኤርትራ ደቡባዊ ሸነኽ ቀይሕ ባሕሪ ተቐኒቶም ዝነብሩ ኣባላት ብሔረ-ዓፋር፡ ሓደ ካብ ኣባሎም ብሓድሕድ ግጭት ብሞት ምስዝፍለ ንኽብሩ መንነቱ ኩነታት ኣቀታትልኡን መነባብርኡን ዝገልጽ ሓወልቲ ኣብ መቓብሩ ይተኽልሉ። እቲ መቓብር ዓይነቱን ቅርጹን ዝተፈላለየ ኾይኑ `ወይዳል` ብዝብል ሽም ይጽዋዕ። ወይዳል ምስ ናይ ሓዘን ዎየን መልቀስን ምትሓሓዝ ኣለዎ።
ኣብ ናይ ሎሚ ዘመን ፈቲቫል ኤርትራ ንብሔረ-ዓፋር ዝምልከቱ ዝተፈላለዩ ምርኢታት ቀሪቦም ኔሮም። ኣስመራ ትርከብ ወኪል VOA ሰናይት ሃብቱ ኣብ ቁሸት ዓፋር ዘተኮረ ንመደብ ቂሐ-ጽልሚ ዝሰደደቶ ስእላዊ ጸብጻብ፡ ንምልክት ድምጺ ብምጥዋቕ ምስማዕ ይክኣል።
ካልእ ትሕዝቶ ቂሐ-ጽልሚ ብዛዕባ`ቲ ዓርቢ ዝጀመረ ፈስቲቫል ኤርትራውያን ሰሜን ኣመሪካ `ውን ተወልደ ወልደገብሬል ንኣቦ መንበር ኮሚተ በዓላት ዋሺንግቶን ዲሲ ኣቶ ግርማይ በርሀ ኣዘራሪብዎ`ሎ።
መደብ ቂሐ-ጽልሚ ካብዚ ብተወሳኺ ካብ ትግራይን ካብ ኖርወይን ዝመጹ ግጥምታት ኣተኣናጊዳ`ላ።
ሰናይ ምክትታል።


text:
እቲ ንዋይ ኣልቦ ምስኪን ፍጥረት
ብልቢ ተረዲእዎ ጥቕሚ ሕውነት
እንተ ዘየውስአ'ኳ ድምጺ ቓላት
ብተስፋ ግን የቋምት ነታ ቤት
ከርሱ ብጥሙዩ ተገሪፉ ብቑሪ
ገለ እንተ ረኸበ ተዃቢ ጠዋሪ
ቕርብ ምስ በለ ናብቲ ንእኡ መሳሊ
ቑራስ ግን ኣይረኸበን ኣይጸንሖን ዝሓሊ
እቲ ደንጋጽ-ፍጡር ካብ ኮነ ከም ከውሒ
ምቕራብ ካብ ኸልኦ ብናይ ዓይኑ ገንሒ
ብጻይ ምስ ሰኣነ ብፍቕሪ ዝኣሊ
እቲ ምስኪንሲ ለሚድዎ ንጥሜት ንቑሪ
ጽላል እንተ ኾኖ ካብቲ ቐዝሒ ኣውሊ
ጎኑ ተጎዝጒዙ እንተ ኸኣሎ ነቲ ቑሪ
ጽግዕ'ዩ ዝበለ ናብቲ መኸወሊ
ካብ ሰብ ይሓይሽ ኢልዎ ነቲ ግኡዝ እምኒ።
----- **** -----
"ንዅሉ ሰብ ኣኽብሩ፡ ሕውነት ኣፍቅሩ፡ ንኣምላኽ ፍርህዎ፡ ንንጉስ ኣኽብርዎ።" (1ጴጥ 2፡ 17)
"ግናኸ ዝዀነ ይኹን ጥሪት እዛ ዓለም እዚኣ ዘለዎ እሞ ሓዉ ተሸጊሩ ኸሎ እናረኣዮስ ድንጋጹ ዚዐጽወሉ፡ ፍቕሪ ኣምላኽ ከመይ ኢላ ኣብኡ ትነብር፧ ኣቱም ደቀየ፡ ብግብርን ብሓቅን እምበር፡ ብቓልን ብልሳንን ኣይንፋቐር።"(1 ዮሃ 3፡17-18)
"ሓው ወይስ ሓብቲ እንተ ዐረቑ፡ ናይ ዕለት ምግቢውን እንተ ሰኣኑ፡ እሞ ንስጋኦም ዜድሊ ኸይሀብኩምዎምሲ፡ ሓደ ካባኻትኩም፡ ብሰላም ኪዱ፡ ሙቑ፡ ጽገቡ፡ እንተ በሎም፡ እንታይ ይጠቕም፧"(ያእ 2፡15-16)
Posted by:
Ermias Tseggai
Nov 21, 2016
1 Comments
911 Views


text:
ኢትዮጵያ ካብ ኣፍሪካ እታ ዝዓበየት ሃብቲ እንስሳት ዘለዋ ሃገር ጥራሕ ዘይኮነስት ኣብታ ሃገር ዝምረት ቆርበት‘ውን ዝለዓለ ጽሬት ኣለዎ።ኣብታ ሃገር ቆርበት ከምርቱ ንዝደልዩ ሰብ ሃብቲ ድማ ብዙሕ መተባብዕታት ኣለው።
ወናኒ ዱካ ክላርክስ ዝኾነ ሙሉጌታ ሚገናስ ብወገኑ ኣብ ውሽጢ ሰለስተ ወይ ኣርባዕተ ዓመታት ኣብ ቀርኒ ኣፍሪካ ተፈላጥነት ክንረክብ ኢና ይብል።
"Made In Ethiopia" ኣብ ኢትዮጵያ ዝተሰርሕ ዝብል ምልክት ዝሓዙ ፍርያት ቀስ እናበለ ግን ድማ ብርግጸኝነት ኣብ ዓለም ኣፍልጦ ምርካቡ እናዓበየ እዩ።
ካብ ቆርበት ቦርሳ ናይ ዝሰርሕ ፋብሪካ ዛፍ ቦርሳታት ዝተባህለ ትካል ወናኒት ዝኾነት ኣባይ ሹልዜ ኣብታ ሃገር እንታይ ክስራሕ ከምዝኽእል ከምዚ ትብል። ‘ኣብ ኢትዮጵያ ዝተሰርሐ ዝብል ፍርያት መበገሲኡ ናይ ወጻኢ ኣረዳድኣ እዩ።ናተይ ፍርያት ዝምልከት ግን ኢትዮጵያዊ መንነት ዘለዎም ብዙሓት ነገራት ክተሓሓዙ ገይርና ኢና።ቆላሕታን ናይ ቆርበት ጽሬትን ኣቓልቦ ክንረክብ ገይሩና እዩ።ናይዚ ሕውስዋስ ኣረዳድኣ ብኣወንታ ክንርአ ሓጊዙ እዩ።’
ኣብ ዝሓለፉ 10 ዓመታት ሰደድ እንተወሰኸ እውን መንግስቲ ኣብ 2015 ዓ.ም.ፈ ናይ 500 ሚሊዮን ዶላር ቆርበት ናብ ወጻኢ ንምስዳድ ሒዙዎ ዝነበረ ሸቶ ኣይተዓወተን። ኣብ ዓውዲ ቆርበት‘ኣብ ኢትዮጵያ ዝተሰርሐ’ ዝብል ምልክትን ንምስፋሕ መንግስቲ ኢንዱስትሪያዊ ማእኸል ናይ ምስራሕ ትልሚ ኣለዎ።
ምሉእ ትሕዝቶ ኣብዚ ምስማዕ ይክኣል።


text:
ኣብ‘ዚ ወርሒ‘ዚ ንዝተካየደ ተቃውሞ ሰልፊ ካብ ሞንጎ ዘዳለው ብርክት ዝበሉ መናእሰይ ይርከብዎም።መብዛሕተኦም ዕለታዊ ዝሰርሑን ንሰማያዊ ፓርቲ ብድልየቶም ዝሕግዙን‘ዮም።ሓላፊ ስትራተጂን ውጥንን እቲ ፓርቲ ወረታው ዋሴ፣
”ኣብ ካልኦት ፓርቲታት‘የ ተሓቊፈ ነይረ።ግን ዕጉብ ኣይነበርኩን።ምኽንያቱ ነቲ ትፅቢት ዝግበረሉ ለውጢ ኣይሰርሑን።ስለዚ ባዕለይ ኣግሊለ፣ዳሓር ነዚ ፓርቲ‘ዚ መስሪትና።ብሙሉእ ልበይ‘የ ነዚ ፓርቲ‘ዚ ዝድግፎ።ምኽንያቱ ንምዕዋት ዕላምኡ፣ደገፍ መናእሰይ ኣገዳሲ ስለዝኾነ”ይብል።
ሓላፊ ውዳበ ሰማያዊ ፓርቲ ጌታነህ በላቻ ብወገኑ፣ብሞይኡ መሃንዲስ ምኻኑን ኣብ ትርፊ ጊዜ ንሰማያዊ ፓርቲ ከምዝሰርሕን፣ድልየቱ ፍትሕን ዴሞክራስን ኣብ‘ታ ሃገር ክረጋገፅን ምኻኑ ይሕብር።
ብድልየቶም ዝተላዓሉ መናእሰይ፣ኣብ ዝተፈላለዩ ስፍራታት ይላዘቡ። ምልክታት ሰማያዊ ፓርቲ፣ኣብ ኣብያተ-ፅሕፈቶም፣ኣብ ገደነኦም፣ኣብ ማዕፆ እቲ ፓርቲ ተሰቂሉ ይራኣይ።
34 ዓመት ዝዕድሚኣ፣ሓላፊት ዘፈር ደቂ-ኣነስትዮ ሃና ዋለልኝ ብወገና ከም‘ዚ ትብል።ሃና ወሲኻ“ሰላማዊ ኣገባብ ቃልሲ ተጠቂምና፣ንህዝቢና ናፅነት ምዝራብን ሓሳብካ ምግላፅን፣ናፅነት ምፅሓፍን ኩሎም መሰረታዊ ሰብኣዊ መሰላት ንክረጋገፁ ክንሰርሕ ኢና” ባሃሊት‘ያ።
ኢትዮዽያ፣ንዝሓለፉ 22 ዓመታት ብመንግስቲ ኢህወዴግ ትማሓደር ሃገር‘ያ። ኩሎም መናብር ፓርላማ‘ታ ሃገር ዳርጋ ብኣባላት ኢህወደግ ዝተታሓዘ‘ዩ። ነቀፍቲ፣ንኢህወዴግ ንኢትዮዽያ ሃገር ሓደ ፓርቲ ገይሩዋ እናበሉ ይወቅሱ። ሰማያዊ ፓርቲ ብመሰረቱ ሓድሽ ፓርቲ‘ዩ።ብርክት ዝበሉ መናእሰይ ኣባላት ዝሓዘ‘ውን‘ዩ።
ፖለቲካዊ እሱራት ይፈትሑን ተወሳኺ ፖለቲካዊ ባይታ ይፈጠረልና ከም ዝብሉ ሕቶታት ምላሽ እንተዘይረኺቦም፣ድሕሪ ሰለስተ ወርሒ፣ካልእ ናይ ተቃውሞ ሰልፊ ክህልወና‘ዩ‘ውን ይብል ሰማያዊ ፓርቲ።


text:
እዋናዊ ዜናታት
- ኣብ ማእከላይ ባሕሪ ኣስታት 100 ስደተኛታት ጥሒሎም።
- ናይ ሓዘን መግለጺ
- ሰማእታትና ዝቐስኑን ህዝብታት ኤርትራ ዝድበሱን፡ ዝወደቕሉ ህዝባዊ ሓርነታዊ ዕላማ መሊኡ ሽትኡ ምስ ዝወቅዕ ጥራሕ እዩ፡
- ወዲ 48 ዓመት እስራኤላዊ ኣብ ልዕሊ ጓል 6 ዓመት ኤርትራዊት ጾታዊ ዓመጽ ፈጺሙ
- ጋዜጣዊ መግለጺ ንሕቶ ዶብ ብሰላም ንምፍታሕ ዝምልከት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
ኣብ መርበብ ዘለዉ
We have 34 guests and no members online
- Details
- Written by ድምጺ ሰላምን ደሞክራስን ኤርትራ
- Published: 04 January 2018
ኣብ ኣስመራ ሃገራዊ ቅዋምን ሃገራዊ ባይቶን ኣብ ዘይብሉ ዕውት ኣኼባ ዞባዊ ባይቶ ተኻይዱ ተባሂሉ።
ኣብ ደሞክራስያውያን ሃገራት ኣብ ኩሉ ደረጃታት ዝጣየሱ ወይ ዝምስረቱ ህዝባዊ ባይቶታት ሃገራዊ ቅዋም መሰረት ዝገበሩን ንፖሊሲታትን ኣዋጃትን ሕጋዊ ሃገራዊ ባይቶ ተኸቲሎም ዝኸዱ ከም ዝኾኑን ዝፍለጥ ኮይኑ፡ ኣብ’ዛ ብዘይንቡር ፖለቲካዊ ምሕደራ መጻወቲ ሓደ ሰብ ኮይና ትሕመስ ዘላ ሃገረ ኤርትራ ግን፡ ኣብዘይህላወ እዞም ዝተጠቕሱ ክልተ ወሰንቲ ባእታታት፡ ዕውት ዞባዊ ኣኼባ ተቓኒዑ ዝብል ዘደንጹ ሓበሬታ ተቓሊሑ።
ነገርቲ መርድእን ወደስቲ ሓለፍትን ዝኾና ብህግደፍ ዝዝወራት መራኸቢ ብዙሓን ብ29 ታሕሳስ 2017 ኣብ ሰዓታት ቀትሪ ኣብ ዘቃለሓኦ ዜና፡ ናይ’ቲ ዞባ ማእከል ኢሉ ዝጽወዖ ከባቢ፡ ዝኾነ ሕጋውን ፖለቲካውን ህይወት ዘይብሎም ክንሶም፡ ዞባዊ ባይቶ ተኣኪቦም፡ ኣብ ጸገማት ህዝብን ፍታሑን ተመያየጦም ውሳኔታት ኣመሓላሊፎም ዝብል ዜና ዝሰምዑ ወገናት፡ ተገሪሞም ተኣከቡ ተባሂሎም ተገዲዶም ዝተኣከቡ ሰባት ህዝቢ ኣይውክሉን፡ ጸገም ህዝቢ ድማ ኣይፈትሑን ክብሉ ገሊጾም።
ካብ ኩሉ ዝገርም ግን ይብሉ እቶም ወሃብቲ ርእይቶ፡ እዞም ኣብ ዘህላወ ሃገራዊ ቅዋምን ሃገራዊ ባይቶን ተኣኪቦም ውሳኔታት ድማ ኣሕሊፎም ዝበሃሉ ዘለው እኩባት ሰባት፡ ከመይ ገይርና? ንመን ወኪልና? እንታይ መሳርሒ ኣለና? ዝብል ናይ ተቓውሞ ድምጺ ከየስምዑ፡ ከም እንስሳ ተኾብኲቦም ኣብ ኣደራሽ ኣትዮም ቀጣቕዑ ምርኣዩ ኢሎም።
ብኲናት ሕድሕድ ትሕመስ ኣብ ዘላ ሃገረ የመን ዝርከቡ ኤርትራውያን ኢትዮጵያውያን ህይወቶም ዘድሕን ሓገዝ ይሓቱ ኣለው።
ኣስታት ንከባቢ 20 ዓመት ኣብ ሰንዓ ርእሰ ከተማ ሃገረ የመን ዝቕመጡ ዝነበሩ ኤርትራውያንን ኢትዮጵያውያንን በቲ ኣብ’ታ ሃገር ዝካየድ ዘሎ ናይ ደገ ኢድ ምትእትታው ዘለዎ ኣንፈቱ ዘይፍለጥ ኣብ ራሲ ኲናት፡ ኣመቶም ዝግበር ወገን ስኢኖም ናብ ካልእ ዞባታት እታ ሃገር ከም ዝተፈናቐሉ፡ ይኹን ግን ብህይወት ንምንባር ዘድሊዮም ማሕበራዊ ቀረባት ብምስኣን ንከቢድ ሓደጋ ተቓሊዖም ሓገዝ ይሓቱ ከም ዘለው ተገሊጹ።
ኣብ የመን ሓደሽቲ ስደተኛታት ምምዝጋብ ካብ ዘቋርጽ ክልተ ዓመት ከም ዝገበረ፡ ስለዚ እቶም ኣብ’ዚ ዝተጠቕሰ ዓመታት ናብ’ታ ሃገር ዝኣተው ስደተኛታት ብውሕዱ መንነቶም ዝገልጽ ወረቐት ስለዘይብሎም ዝኾነ ሰብ ከም ዝጻወተሎም፡ እቶም ወረቐት ዘለዎም ነባራት’ውን ብሰንኪ’ቲ ቅልውላው ከሐድሱ ከምዘይኽእሉ፡ ገሊኦም ብጅሆ ተታሒዞም ካብ ስድራኦም ገንዘብ ከምጽኡ ከም ዝእዘዙ፡ ገሊኦም ከኣ ኣብ ውትህድርና ክኣትው ድፍኢት ከም ዝግበረሎም፡ ካብ’ታ ሃገር ናብ መራኸቢ ብዙሓን ኤርትራውያን ዝተላእከ ደብዳቤ ኣረጋጊጹ።
ኣብ ሆላንድ ዝነበሩ ኤርትራውያን ክዛናግዕሉ ኣብ ዝተኻረይዎ ኣደራሽ ተባኢሶም።
ዓመታዊ ናይ ፈረንጂ ልደት ወይ በዓል ምኽንያት ብምግባር ኣብ ሓደ ኣዳራሽ ተኣኻኺቦም ዝዛናግዑ ዝነበሩ ኤርትራውያን ብመስተ ተደፋፊኦም ብዝፈጠርዎ ምስሕሓብ ናብ ኣካላዊ ጎንጺ ማዕቢሉ፡ ወናኒ ሆቴል ናይ ፖሊስ ሓገዝ ክሓትት ከም ዝተገደደ፡ ፖሊስ ብዝተፈላለየ ሜላታት ካብ’ቲ ሆቴል ክወጽኡ ከም ዝገበርዎም ንማዕከናት ዜና እታ ሃገር ብምጥቃስ ረድዮ ኤረና ብ29 ታሕሳስ 2017 ጸብጺባ።
ብዝሒ ናይ’ቶም ኣብ ለይታዊ ትልሂት ዝነበሩ ኤርትራውያን 350 ከም ዝበጽሕ፡ ብብዝሒ መስተ ዝተጎሃሃረ ካብ ምባል ወጻኢ፡ ዛጊት መንቀሊ ናይ’ቲ ባእሲ ብጭቡጥ ከምዘይተፈልጠ፡ ክሳብ ጠራሙስን ኮራሱን ዳርባ ዝነበሮ ብምዃኑ ብዙሓት ካብ’ቶም ኤርትራውያንን ሰራሕተኛታት ናይ’ቲ ሆቴልን ተጎዲኦም ናብ ሕክምና ከም ዝተወስዱ፡ ነቲ ጉዳይ ኣበገስቲ ተባሂሎም ዝተጠርጠሩ ሰለስተ ኤርትራውያን ፖሊስ ኣብ ቀይዲ ከምዘእተዎምን ኣፍሊጣ።
ብካልእ ዜና መንግስቲ እስራኤል ኣብ ሃገሩ ዝርከቡ መብዛሕቲኦም ኤርትራውያን ዜጋታት ሃገራት ቀርኒ ኣፍሪቃ ዝኾኑ ስደተኛታት፡ ኣብ ወሽጢ 90 መዓልታት ካብ ሃገሩ ከውጽኦም ምድላዋት የገብር ምህላው፡ ኣብ’ዚ ዝተባህለ ግዜ ንዘይወጽኡ ከኣ ኣብ ጽኑዕ ቤት ማእሰርቲ ክኣትው ካብ ቀዳማይ ሚኒስተር እታ ሃገር ቤኒያሚን ናታንያሁ ትእዛዝ ከምዝተዋህበን ብምጥቃስ ማዕከናት ዜና እታ ሃገር ከም ዝጸብጸባ ሬድዮ ኤረና ወሲኻ ሓቢራ።
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ፡ 01-01-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ቦትስዋና ንሕቶ ፖለቲካዊ ጽግዕተኝነት ዓሰርተ ኣባላት ሕርይቲ ጋንታ ኩዕሶ እግሪ ኤርትራ ከምዝተቐበለት ዝበጽሓና ዜና ገሊጹ።
ጠበቃ’ቶም ስፖርተኛታት ዲክ ብርፍሮድ ‘ቤት ጽሕፈት ፍትሒ፣ ምክልኻልን ድሕነትን ቦትስዋና፣ ንሕቶ’ቶም ኤርትራዊያን ስፖርተኛታት ከምዝተቐበሎ ገሊጹለይ’ሎ’ ኢሉ።
ኣቦ-መንበር ነቶም ስፖርተኛታት ብቀረባ ዝሓገዘ ምንቅስቃስ ዴሞክራሲን ሰብኣዊ መሰላትን ኤርትራ ዶ/ር ኣዳነ ገ/መስቀል ንቪኦኤ አብ ዝሃቦ ርእይቶ ‘እቶም ተጻወቲ ኩዕሶ እግሪ ዑቕባ ተፈቂዱሎም ኣሎ።ካብ ዝርከብዎ ሓውሲ ማእሰርቲ ናብ መዕቆቢ ስደተኛታት ክኣትው’ዮም’ ኢሉ’ሎ።
ዓሰርቲኦም ተሰለፍቲ ሕርይቲ ጋንታ ኤርትራ ድሕሪ ምስ ቦትስዋና ዝተካየደ ግጥም ንዋንጫ ዓለም፣ ናብ ሃገርና ኣይንምለስን ከምዝበሉ ዝዝከር’ዩ።
ንሳቶም ብጠንቂ መግሃስቲ ሰብኣዊ መሰላት ኣብ ትሕቲ ምርመራ ሕ/ሃ ካብ ትርከብ ኤርትራ ዝሃደሙ ዳሕረዎት ስፖርተኛታት’ዮም።
ተመሳሳሊ ምህዳም ኤርትራዊያን ስፖርተኛታት፣ብ2009 ኣብ ኬንያ፣ ብ2011 ኣብ ታንዛንያ፣ ብ2012 ድማ ኣብ ኡጋንዳ ከምዘጋጠመ ዝዝከር’ዩ።
ምሉእ ትሕዝቶ አብዚ ምስማዕ ይኸአል።


text:
ካብ መንጎ`ቶም ዝሞቱ ብዙሓት ቆልዑትን ደቀ ኣንስትዮን`ዮም። ሰበ-ስልጣን ብዛዕባ ጠንቂ `ቲ ሓደጋ ዝቐርብ ሕቶ ንጎኒ ይገድፍዎ`ለዉ።
ከንቲባ ዲሪባ ኩማ፡ ምምሕዳሮም ተወሳኺ ህይወት ንኸይጠፍእ ንሰባት ኣብ ምሕጋዝ ኣተኩሩ ከምዘሎ ይገልጹ።
ኣብ ከባቢ`ቲ እንዳ ጎሓፍ፡ መንበሪ ሰሪሓ ትነብር ወርቅነሽ ትብሃል ዜጋ፡ ንመንግስቲ ኣብ መስርሕ ምድሓን ዝሑል ምላሽ ብምሃቡ ትነቅፍ። ናተይ ከባቢ መንግስቲ`ውን ኣይፈሓረለይን-ባዕለይ ገንዘብ ከፊለ`የ ኣፍሒረዮ ትብል።
ሚንስትር ኮምኒኬሽን ኢትዮጵያ ነገሪ ለንጮ፡ በቲ ገና ብሕጂ ዝጻረ ሓደጋ ዝተጎድኡ ሰባት ንምድሓን መንግስቲ ዝከኣሎ ጻዕሪ የካይድ ኣሎ ክብሉ ንድምጺ ኣሜሪካ ቋንቋ ኣምሓርኛ ገሊጾም።
ብርክት ዝበሉ ካብ`ቲ ሓደጋ ዝደሓኑ ሰባት፡ ነቲ እንዳ ጎሓፍ ዘነቓነቖ መንግስቲ`ዩ ብዝብል ንመንግስቲ ተሓታቲ ይገብሩ። ካልኦት ድማ ኣብ`ትሕቲ`ቲ ኸባቢ እንዳ ጎሓፍ ዝስራሕ ዘሎ ህንጸት`ዩ ነቲ ጉሓፍ ክሃምም ጌርዎ ይብሉ።
መበገሲ`ቲ ሓደጋ ብናይ ውሽጥን ወጻእን ሰብ-ሞያ ከምዝጻረ ከንቲባ`ታ ከተማ ኣፍሊጡ`ሎ።
ብኻልእ ወገን፡ መንግስቲ 323 ዝኾኑ ሰባት ካብ ከባቢ እንዳ ጎሓፍ ናብ ውሑስ ቦታ ከምዘልገሶም ኣፍሊጡ`ሎ።
ምሉእ ትሕዝቶ ኣብዚ ምስማዕ ይክኣል።


text:
እዋናዊ ዜናታት
- ኣብ ማእከላይ ባሕሪ ኣስታት 100 ስደተኛታት ጥሒሎም።
- ናይ ሓዘን መግለጺ
- ሰማእታትና ዝቐስኑን ህዝብታት ኤርትራ ዝድበሱን፡ ዝወደቕሉ ህዝባዊ ሓርነታዊ ዕላማ መሊኡ ሽትኡ ምስ ዝወቅዕ ጥራሕ እዩ፡
- ወዲ 48 ዓመት እስራኤላዊ ኣብ ልዕሊ ጓል 6 ዓመት ኤርትራዊት ጾታዊ ዓመጽ ፈጺሙ
- ጋዜጣዊ መግለጺ ንሕቶ ዶብ ብሰላም ንምፍታሕ ዝምልከት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
ኣብ መርበብ ዘለዉ
We have 29 guests and no members online
- Details
- Written by ድምጺ ሰላምን ደሞክራስን ኤርትራ
- Published: 09 April 2018
ግፋ ከም ስልታዊ መሐለዊ ስልጣን ሓደ ሰብ
ሓደ ንሃገር ይመርሕ ኣለኹ ዝብል ፖለቲካዊ ሓይሊ፡ ንህዝቢ ካብ ኣፍልጦኡን ዕግበቱን ወጻኢ ኣገዲዱ ከስረሖ ኣይግባእን። ብፍላይ ከኣ ኣብ መዳይ ፖለቲካ። ሕጋዊ ደገፈይታን ኣብ ህዝቢ እምነት ዘለዎን መንግስቲ፡ ንህዝቢ ሃገራዊ ቅዋም ዝህቦ ስልጣን መሰረት ገይሩ፡ ሕጋዊ ኣገባብ ተኸቲሉ፡ ጭቡጥ መረዳእታ ኣቕሪቡን ኣዕጊቡን’ዩ ናብ ልምዓት ይኹን ናብ ኲናት ከንቀሳቕሶ ዘለዎ። ንዜጋታት ብሽፋን ሃገራዊ ነጻነት ድዩ ልኡላውነት ብሃንደበት ብሓይሊ ገፊፍካ ኣብ ዘይፈልጥዎን ዘይኣምንሉን ስራሓት ከተዋፍሮ፡ በቲ ሓደ ንዕቀት ህዝቢ’ዩ፡ በቲ ካልእ ከኣ ገበን’ዩ።
ንህዝቢ ብሻንብቆ ብረት ኣገዲድካ ምግፋፍን ምዕስካርን፡ ናይ ውሽጣዊ ነብሰ ምትእምማን ዘይብሉ፡ ብሕግን ብህዝብን ዘይምእዘዝ ቀይዲ በተኽነት መርኣያ’ዩ። ህዝባዊ ግንባር ሓርነት ኤርትራ ኣብ መድረኽ ብረታዊ ቃልሲ ንሃገራዊ ነጻነት ካብ ፖለቲካዊ ኣስተምህሮ፡ ራዕዲ ዝፈጥር ስነ-መጎት ሓይሊ’ዩ ዝኽተል ነይሩ። ህዝቢ ኤርትራ ከም ህዝቢ ክምዘን እንከሎ፡ ኣብ ሕቶ ነጻነትን ቃልሲ ኣንጻር መግዛእታዊ ሰራዊትን ዝነበሮ እምነት ዘሕብን ደኣምበር ዘሰክፍ ኣይነበረን።
ውድብ ህዝባዊ ግንባር ግን ነቲ ምሉእ ደገፍ ዝነበሮ በዓል ቤት ዝኾነ ህዝቢ፡ ብፖለቲካ ኣንቂሑ ዘይኮነ ዝውድቦ ነይሩስ፡ ብሃንደበት በራጊድን ክ/ሰራዊት ኣዋፊሩ፡ ካብ መርዓ፣ ንእዲ ሕጽነት፣ ዳስ ሓዘን፣ ጉስነት፣ ከውታ ለይቲ፣ ዕዳጋ … ወዘተ ብበትሪ እናደሰቐ፡ ክሃዱም ንዝፍትን ከኣ ብተመልከተለይ እናረሸነ ብራዕዲ ገፊፉ’ዩ ኣብ መሳርዑ ዘሰልፎ ነይሩ። ካብ መጀመርያ ሰማኒያታት ንድሓር ኣብ መሳርዕ ሰራዊት ህዝባዊ ግንባር ካብ ዝተጸንበሩ ዜጋታት፡ እቶም ዝበዝሑ ብእምነት ብንቕሓት ብሳኔኦም ዘይኮነ ብሓይሊ ብግፋ ክጽንበሩ ዝተፈርዱ’ዮም ነይሮም። መሪሕነት ህዝባዊ ግንባር ከምኡ ዝገብረሉ ዝነበረ ምኽንያት፡ ሓደ ኣብ ፖለቲካዊ መስመሩ ስለዘይተኣማመን። ካልኣይ ኣብ ልኡላውነት ህዝቢ ካብ ዘለዎ ትሑት ግምት ዝነቐለ’ዩ።
ከም መቐጸልታኡ ድማ፡ ሰራዊት መግዛእቲ ተባሪሩ ልኡላውነት ኤርትራ ምስተረጋገጸ ህዝቢ ዘይኣምነሉ ሃገራዊ ኣገልግሎት ኢሉ ኣዊጁ። ህዝቢ ዘይኣመነሉ ምዃኑ ጥራሕ ዘይኮነ፡ ሃገራዊ ኣገልግሎት ከአውጅ ዝኽእል ምኽንያት ኮነ፡ ንዕኡ ዝስከም ሃገራዊ ቁጠባ ኣብ ዘይብሉ፡ ህዝቢ ንዘልዕሎም ማሕበራውን ቁጠባውን ሕቶታት፡ ንሕና ካላሽን ሒዝና ኢና ኣቲና፡ ባዶ ካዝና ኢና ተረኪብና፡ ስለዚ ተጸመም ዝብል ዝብል ደረቕ መልሲ ኣብ ዝወሃበሉ ዝነበረ ወቕቲ ብምዃኑ፡ እቲ መደብ ንረብሓ ህዝቢ ዘይኮነ ንመናውሒ ዕድመ ስልጣን ሓደ ሰብ ዝተማህዘ ኣዕናዊ ውጥን ምንባሩ፡ ኣርሒቖም ነገራት ንዘገናዝቡ ለባማት ስውሩ ኣይነበረን። ብዝተናወሐ ኲናት ዝዓነወ ሃገራዊ ቁጠባ ከየበራበርካን ካዝናኻ ከይመላእካን ግዱድ ሽሾ ሰራዊት ምኹማር፡ ሃገር ኣብ ክንዲ ሰላምን ልምዓትን ወተሃደርን ኲናት ክትሽትት ዝተገብረሉ ዕላማ ንጹር’ዩ ነይሩ። ኣዕናዊ መደብ ሃገራዊ ኣገልግሎት ካብ ዝተኣወጀሉ ስጋብ ሎሚ ብዕግበትን ብሕርያን ዘይኮነ፡ ብሓይልን ብግፋን ይትግበር ምህላው ከኣ ባዕሉ ነቲ ሕቡእ ኣጀንዳ ዘቃልዕ’ዩ።
እዚ ጉጅለ ኮነ ኢሉ ባዕሉ ኲናት ዶባዊ ኲናት ባድመን ፈጢሩ ክንሱ፡ ተገልቢጡ ብኣንጻር ጸረ-ህዝቢ ባህሪኡን ፋሽሽታዊ ተግባሩን ባህሪኡን ግዱስን ሓላፍነታውን ክመስል፡ ወግሐ ጸብሐ ልኡላውነት ብዝብል ፖለቲካዊ ድራማ ብዋጋ ህዝብን ሃገርን ይጣላዕ ከም ዘሎ ብሩህ’ዩ። ሕቶ ዶብን ባድመን ብሕጋውን ዲፕሎማስ ‘ምበር፡ ኣሽሓት መንእሰያት ገፊፍካ ናብ ወተሃደራዊ መደበር ሳዋ ብምጉራትን ዕድሎም ኣጸልሚትካ ብጅሆ ብመሓዝን ከም ዘይፍታሕ እናተፈልጠን፡ ኣብ ኲናት ባድመ ኣይለምደንን ክሳብ ዝብል ተቐጥቂጡ ሕቖኡ ምስተሰብረን ልኡላዊ ግዝኣት ኤርትራ ብዓቃቢ ሰላም ባዕዳዊ ሰራዊት ክሕሉ ብክታሙ ኣረጋጊጹ ናይ ምቕናይ ትንፋስ ካብ ዝረኸበሉ ክሳብ ሎሚ፡ በቲ ጸላእየይ ዝብሎ ሸነኸ ብምኽንያት ዶብን ባድመን ዝመጽኦ ናይ ኲናት ሓደጋ ከምዘየለን ብመደብ እንተመጺእዎ ድማ ዝምክት ሓይልን ሞራል ከም ዘይብሉ ርዱእ እናሃለወን፡ ዛጊት ክሳብ’ዚ ሒዝናዮ ዘለና ሰሙን ዕላማ ኣልቦ ዕጡቓት ሰብ ብረት ኣዋፊሩ ዘካየዶ ዘሎ ሃገር ከደን ግፋ፡ ንምንታይ ዕላማ ኢሉ ንዝሓትት፡ ስልታዊ መሓለዊ ስልጣን ሓደ ሰብ ካብ ምባል ወጻኢ ካልእ መልሲ ኣይርከቦን።
ህዝቢ ከይእከብ ኣብ ዙርያ ሓባራዊ ጸገሙ ከይዘራረብ፡ ብስእነት ሰላም፡ ስራሕን ድኽነትን ዝማስኑ ዘለው ኤርትራውያን መንእሰያት ኣንጻር ስማዊ ስርዓቱ ከይሓስቡን ከይወዳደቡን ብግፋ፡ ማእሰርትን ማህረምትን ክከላበቱን ክበታተኑን ንምግባር ዝዓለመ ደኣምበር ካልእ ዝጭበጥ ምኽንያት የብሉን። ሃገራዊ ኣገልግሎት ብፍጹም ሃላሊ ኣካይዳ ብመን ሓታቲ ኣለኒ ብጎነጽ ካብ ዝእወጅ፡ ግፋ ንቡር ክሳብ ዝመስል ንኣስታት ርብዒ ዘመን ከም ስልታዊ መሐለዊ ስልጣን ሓደ ሰብ ኮይኑ ክቕጽል ዕድል ብምርካቡ ግን፡ ህዝቢ ብሓፈሻ፡ ደለይቲ ደሞክራስያዊ ለውጢ ዝኾኑ ፖለቲካዊ ሓይልታት ከኣ ብፍላይ፡ ብሕፍረት ግን ከኣ ብትኹረት ከስተብህልሉን ጭቡጥ ግብራዊ መልሲ ክህብሉን ይግባእ።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ 06-04-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
Sourced from the Independent Italy’s far-right government turns away rescue ship with 224 refugees: ‘They will only see Italy on a postcard!’ “Why don’t you evil racists let us in? How can you let 1.2 billion Africans starve?” ‘Let us in! . . . We’ve come to...
ዝተኣረመ ፖለቲካዊ ሓተታ ጉዕዞ ልኡኻት ህግደፍ ንኣዲስ ኣበባ ወግዓዊ ድዩ ወይስ ግላዊ? እዚ ጉዕዞ ልኡኻት ኢሰያስ ንኣዲስ ኣበባ፣ መሰል ልዑላዊነት አርትራ ብኢንተርናሽናል ቅጥዒ International Issue ዘማልአ ኣጀንዳ ድዩ? ንመን ትመጾ መን ይመጻ ትመጾ፣ ንመን ትመጾ ድማ መን ይመጻ ትመጾ። ብመሃንድሳት ስነኣምራዊ ምርምርን ስለላ መርበብ ጽዮናውያንን ተጸኒዑ ዝትግበር ዘሎ ድራማ። ክንብርኩት ከይንብርኩት ኣብ ማይ...
ንህሉው ኩነታት ጉዳይ ዶብ ኤርትራን ትግራይ ንዝምልከት ካብ ድምጺ ደሊና ዝተቐድሐ ቃለ ምሕታት ብኸምዚ ዝስዕብ ንተኻታተልቲ መርበብ ደቀባት ኤርትራ ንቕርብ ኣሎና...
ድሕሪ ኣስታት ክልተ ሰሙናት፣ ኢሃኣደግ ብዛዕባ ውሳኔ ዶብ ዘስደቖ ውሳኔ፣ባዕሉ ኢሰያስ ኣብቲ “መዓልቲ ስውኣት ዝብሃል ብዓል ህግደፍ” ንጉዳይ ዶብ ዝምልከት “ሃናጺ ዝርርብ ንምክያድ” ልኡኻቱ ንኣዲስ ኣበባ ከምዝልእኽ ኣፍሊጡ። እወ፣ እቲ ብመኽንያት ጉዳይ ዶብ፣ ሕገ-መንግስቲ የለ፣ምጥያስ ሰራዊት የለ፣ እሱራት ኣይፍትሑ፣ወፍሪ ሳዋ ንሓዋሩ፣እቲ ን18 ዓመታት ድሕሪ ኲናት ባድመ፣ከምጅሆ...
ዓለምለኻዊ ተበግሶ ኤርትራውያን ንምድንፋዕ ህዝባዊ ምንቅስቓስ ርሑስ ዒድ ኣልፈጠር ዓለምለኻዊ ተበግሶ ኤርትራውያን ንኹሉም ኣመንቲ ምስልምና ብሓፈሻ፣ ንኤርትራውያን ኣስላም ድማ ብፍላይ፣ እንኳዕ ናብ ርሑስ ዒድ ኣልፈጠር ኣብጻሓኩም እናበለ፣ ርሑስ ዒድ ኣልፈጠር፣ ሰላምን ሓርነትን፣ ስኒትን ሓድነትን ከውርደልና ንምነ። ዶብ ኤርትራን ኢትዮጲያን ኣብ ባይታ ይተሓንጸጽ ድሕሪ እቲ ብዙሕ መስዋእቲ ህይወትን ከቢድ ዕንወትን ዘኸተለ...


text:
ወሃቢ ቃል ፖሊስ ኡጋንዳ ሚስተር አንድረው ኪዋሲ ንመንግስታዊ ጋዜጣ ዴይሊ ቪዥን ኣብ ዝሃቦ ሓበሬታ፡ ተኸሳሲ ካፕቴን ሃኪም ማንጀኒን ካልኦት ክልተ ተሓባበርቱን፡ንዳኒኤል ኣብ ባንክ ኡጋንዳ 2 ሚልዮን ዩሮ ገንዘብ ከምዘለዎ ምስ ፈለጡ፡ ናይ ጀርመን ቪዛ ክንረኽበልኻ ብዝብል ሽፋን ከምዝቐረብዎን ምስዚ ብዝተሓሓዝ ድማ ክልተ ባንክታት እታ ሃገር ኣብ ትሕቲ ምርመራ ከምዝርኸባ ይገልጽ።
እዞም ሰለስተ ውልቀሰባት ምስ መጭወይትን መቕተልትን ዳንኤል ወልዱ ብዝተሓሓዝ ክሲ ተመስሪትዎም ኣብ ትሕቲ ቀይዲ ከምዝርኸቡ`ውን እቲ ወሃቢ ቃል ፖሊስ ኡጋንዳ ንመራኸቢ ብዙሃን እታ ሃገር ገሊጹ`ሎ።
ወዲ 32 ዓመት መንእሰይ ዳኒኤል ወልዱ ኣብ ደቡብ ሱዳን ኣብ ዝተፈላለዩ ንግዳዊ ንጥፈታት ተዋፊሩ ዝነበረ ክኸውን ከሎ፡ ኣብታ ሃገር ብዝተፈጥረ ዘይምርግጋእ ናብ ከተማ ካምፓላ ኡጋንዳ ምግዓዙን ኣብ ጥቅምቲ 27 ድማ ካብ ዓይኒ ቤተሰቡን ፈለጥቱን ምስዋሩ ዓዕሩኽቱ ይገልጹ።
ኣብ መጀመርታ’ዚ ሒዝናዮ ዘለና ሰሙን ድማ ፖሊስ ኡጋንዳ ዳንኤል ኣብ ቡዝያ ዝበሃል ኣብ ዶብ ኬንያን ኡጋንዳን ዝርኸብ ቦታ ሞይቱ ከምዝተረኽበ ንስድራ ቤት ኣፍሊጦም።
ስድራ ቤት ዳንኤል፡ ሬሳ ወዶም ሒዞም ትማሊ ናብ ኤርትራ ብምኻዶም ክንረኽቦም ኣይኽኣልናን። መስርሕ ፍርዲ እቶም ኣብ ቀይዲ ኣትዮም ዘለዉ ተጠርጠርት’ውን ምስ ምምላስ ስድራ ዳንኤል ናብ ኡጋንዳ ከምዝቕጽል ዝረኸብናዮ ሓበሬታ ይገልጽ።
ንወሃቢ ቃል ፖሊስ ኡጋንዳ ሚስተር ኣንድሪው ኪዋሲ ንምርኻብ ዝተኻየደ ተደጋጋሚ ፈተነ ግን ኣይተዓወተን።
ድምጺ ኣሜሪካ ክፍሊ ትግርኛ ንስድራ ቤትን ፈተውትን መንእሰይ ዳንኤል ወልዱ ጽንዓት ይሃብኹም ይብል።
ምሉእ ትሕዝቶ ኣብዚ ምስማዕ ይክኣል።


text:
ኤርትራ ናይ ኩነተ ሃገራዊ ጥዕንኣ ባጀላ ካብ ዝኾነ ይኹን ወገን ኣይሓተተትን ዝበሉ ምንስተር ዜና ኤርትራ ኣቶ ዓሊ ዓብዱ፡ ኤርትራ ብጹእነት ናጽነታን ሉዑላውነታን፡ ልምዓታን ዕብየታን፡ ሓድነታን ግስጋሰኣን፡ ካብ ዝኾነ እዋን ንላዕሊ ኣብ ዝበረኸን ዝደልደለን ባይታ ኣላ ኢሎም።
ውሽጣዊ ወጽዓን ኣህጉራዊ ወተሃደራዊ ተጻብኦታትን ንተነጽሎ ምኽንያት ኾይኑ`ሎ ንዝብል ርኢቶ ክምልሱ ኸለዉ፡ ጸብጻብ ICG ነቲ ብዓሎቕን ጠቐነን ከረጋግጽዎ ዝሃቀኑ እገዳ ኣብ ልዕሊ ኤርትራ ኣብ መላእ ዓለም ሓያል ተቓውሞን በዳሂ ሕቶታትን ስለዝገጠሞ፡ ኩሎም ኣንጻር ኤርትራ ዘንሳፈፉ ዓለል ሰለል ወይ ከኣ ባሉንስ ስለዝነፈሱ ፡ ዞባውያን ውድባት ከምዚ ኢለን፡ ትካል እገለ ከምዚ ኢሉ ወዘተ እናበልካ ሰላምን ርግኣትን ዞባና ንምህዋኽ ዘንቀደ ሓሸውየ፡ ወላ`ኳ ምሉእ ንምሉእ እናፈሸለ እንተኸደ፡ ክቕጽል ፀኒሑ`ሎ፡ እዚ ናይ ትማሊ ናይ ICG መግለጺ`ውን ካብኡ ዝተፈለየ ኣይኮነን ኢሎም።
ኣቶ ዓሊ ዓብዱ ፡ኤርትራ እናተነጸለት ትኸይድ ኣላ ንዝብል ገምጋም ICG ዳግም ተሓቲቶም ክምልሱ ኸለዉ፡ “ውድባት፡ ትካላት፡ ከደምቲ እንታይ በሉ ብዘየገድስ፡ ሃገራዊ ክብረትናን መሰልናን ዘውሕስ ሓያልን እናሓየለት እትኸይድን ዘይትድፈርን ዘይትንቕነቕን ሃገር ሃኒጽና ኣለና” ኢሎም።


text:
ገንዘብ ክትሕውል ከለኻ እቶም ትካላት ዝተፈላለዩ ብርክት ዝበሉ ክፍሊታት የኽፍሉኻ እዮም። ክፍሊታት ናይ’ዘን ትካላት ንሓድሕደን ብምውድዳር ብዙሕ ገንዘብ ክትቑጥብ ትኽእል ኢኻ። ነቲ ዝበለጸ ምርጫ ብምምራጽ ዝያዳ ገንዘብ ድማ ንተቐባሊኡ ይበጽሖ።
ኣገዳሲ:
- ካብ ብዙሓት ሒደት ገንዘብ ምሕዋል፤ ሓንሳብ ሓደ ብዝሕ ዝበለ ገንዘብ ምሕዋል ይሓይሽ።
- ብዓንተበኡ ግበሮ። ብሒደት ሰዓታት ዝበጽሕ ሓዋላ ካብ ሒደት መዓልትታት ዝወስድ ሓዋላ ይኸብር።
- ነቶም ዝተፈላለዩ ምርጫታት ሓዋላ ኣወዳድሮም
ትካላትን ክፍሊትን ኣወዳድሮ
ኣብ’ዞም ዝተፈላለዩ ምርጫታት ሓዋላ ክሳብ ክንደይ ዝኣክል ፍልልያት ዋጋ ከም ዘሎ ንኽትፈልጥ ነቲ ናትና መወዳደሪ-ዋጋ ተጠቀመሉ። ኣብ’ዚ ክንደይ ዝኣክል ክፋል እቲ ገንዘብ ንክፍሊት ኣገልግሎታት ከምዝጠፍእ ብመልክዕ ክሮኑርን ሚእታውን ብኽልቲኡ ክትርእዮ ትኽእል ኢኻ።1000ን3000ን5000ን ክሮኑር ንምልኣኽ ዋግኡ ክንደይ ምዃኑ ተሓቢሩ ኣሎ። ናትካ መጠን ገንዘብ ክትመርጽ ኣይከኣልን እዩ።


text:
ፕረደዚንት ሱዳን ፣ ምስ ኩለን ጎረባብቲ ሃገራት ብዶባት ዝካየድ ንግዲ ክቕጽል ትእዛዝ ኣመሓላሊፉ
Radio Erena: 08 February 2018
ፕረዚደንት ሱዳን ዑመር ሓሰን ኣልበሽር፣ ምስ ኩለን ጎረባባቲ ሃገራት ብዶባት ዝካየድ ንግዲ ክቕጽል ትእዛዝ ከምዘመሓለላፈ ኣገልግሎት ዜና ሱዳን- ሱና ሓቢሩ።
እቲ ኣገልግሎት ዜና ብዝሃቦ ሓበሬታ መሰረት፣ እቲ ፕረዚደንት ብዶባት ዝካየድ ንግዲ ክቕጽል ንኹሎም ዝምልከቶም ሰበ ስልጣን መንግስቲ መምርሒ ዝህብ ዘሎ ዘይሕጋዊ ንግዲ ንምቁጽጻር ምዃኑ ኣገንዚቡ።
ፕረዚደንት ሱዳን ኣብቲ ምክትል ፕረዚደንትን ቀዳማይ ሚኒስተርን በክሪ ሓሰን ሳልሕ ዝርከቦም ኣባላት ኮሚቴ ምቁጽጻር መጠን ሸርፊ ኣብ ዝተረኽብሉ፣ ብ5 ለካቲት ዝተኻየደ ፍሉይ ኣኼባ ኣብ ዘሕለፎ ውሳኔ፣ ኣብ ልዕሊ ዘይሕጋዊ ንግድን ምስግጋር ናይ ወጻኢ ባጤራን ወርቅን ጽኑዕ ምክትታልን ቁጽጽርን ክካየድ ኣዚዙ።
ሚኒስተር ንግዲ ሱዳን ሓተም ኣል ሲር ድሕሪ'ቲ ምስ ፕረዚደንት ሱዳን ዘካየድዎ ርክብ ኣብ ዝሃቦ ተወሳኺ መብርሂ፣ ምስ ጎረባብቲ ሃገራት ብዶባት ዝካየድ ንግዲን ምስግጋር ገንዘብን ንምቁጽጻሩ ኣብዚ ወርሒ'ዚ ምስ ኣምሓደርቲ ዞባታት ኣኼባ ክካይድ ምዃኑ ኣፍሊጡ።
ሚኒስተር ፋይናንስ ዶክተር ዓብዱል ራሕማን ድራር ብወገኑ፣ ብዛዕባ ኮንትሮባንድ ወይ ብዘይሕጋዊ መንገዲ ዝካየድ ንግዲን ምስግጋርን ሓድሽ ሕጋጋት ክወጽእ ምዃኑ ኣመልኪቱ።
ፕረዚደንት ሱዳን፣ ምስ ኩለን ጎረባብቲ ሃገራት ብዶባት ዝካየድ ንግዲ ክቕጽልን ኣብ ዘይሕጋዊ ምስግጋር ንግድን ምስግጋር ናይ ወጻኢ ባጤራን ድማ ጽኑዕ ምቁጽጻር ክግበረሉን ትእዛዝ ዘመሓላልፍ ዘሎ፣ እታ ሃገር መጠን ሸርፊ ናይ ወጻኢ ባጤራ ብ34% ክብ ድሕሪ ምባላ'ዩ።
ብወገን ኤርትራ ዝካየድ ዘይሕጋዊ ንግድን ምስግጋር ባጤራን ከተማርር ዝጸንሐት ሱዳን፣ ምስ ምድልዳል ስልታዊ ዝምድና መንግስታት ኤርትራን ግብጽን ተደሚሩ፣ ምስ ኤርትራ ዘዋስና ዶባት ዓጽያ ከምዘላ ይፍለጥ።
ድሕሪ ምዕጻው ዶብ ኤርትራን ሱዳንን፣ ናብ ኤርትራ ዝተበገሳ ሓያሎ ዓበይቲ መካይን ምስ ጽዕነተን ተዓጊተን ምንባረን ይዝከር።
ፖሊስ ዞባ ከሰላ ድሕሪ ዘካየዶ ፈተሻ ድማ፣ መለለዩ ቁጽሪ ወይ ታርጋ ኣብ ዘይጸንሐን መካይን ዝተጻዕነን ብዘይሕጋዊ ንግዲ ናብ ኤርትራ ንምስጋር ዝተሓስበን'ዩ ዝበሎ ብርክት ዝበለ ሃለኽቲ ነገራት ከምዝሃገረ ኣይርሳዕን።
======================


text:
ኣብ ሱዒዲ ዓረብ ኣብ ልዕሊ ኢትዮጵያዊያን ሰራሕተኛታት ንናይ ገሊኦም ህይወት ዘጥፍአን ንብዙሓት ዘቑሰለን ናይ ኣካል መውቃዕቲ ከምኡ እውን ኣብ ልዕሊ ናይ ወፃኢ ሰራሕተኛታት ዝበፅሑ ምጥሓስ መሰላት ከምዝተሓሳሰቦ ኣብ ኒው ዮርክ ዝመደብሩ ህይውማን ራይትስ ዎች ዝተብሃለ ተሓላቒ ሰብኣዊ መሰላት ኣፍሊጡ’ሎ።
ሕጋዊ ናይ መንበሪ ፍቓድ የብልኩም ብዝብል ናብ ሃገሮም ብሓይሊ ዝምለሱ ሰራሕተኛታት ኣብ ቤት ማእሰርቲ ዝፀንሕሉ ኩነታት እውን ንደቂ ሰባት ዘይግባእን ናይ ፀጥታ ሓለዋ ዘይተገበረሉን ነይሩ ክብል እቲ ጉጅለ ተሓላቒ መሰላት ገሊፁ።
ኣብ ህይውማን ራይትስ ዎች ሓላፊ ማእኸላይ ምብራቕ ጆ ስቶር ኣብ ስዑዲ ኣብ ልዕሊ ዝርከቡ ኢትዮጵያዊያን ሰራሕተኛታት መጥቓዕቲ ምፍፃሙ ከምዝሻቐሎም ብግላፅ ‘’ዘስካሕክሕ መጥቓዕቲ ዝፈፀሙ ወታደራዊ ኽዳን ዘይተኸደኑ ስዑዳዊያን እዮም።በትርን ካራን ሒዞም ክወፁ ከለው እቲ መንግስቲ ጠጠው ከብሎም ኣይፈተነን።ንናይቶም ስደተኛታት ደሕንነት እውን ኣይሓለወን።እዚ እዩ ዘተሓሳስበና’’ኢሎም።
ካብ መወዳእታ ወርሒ ጥቅምቲ ጀሚሩ መንግስቲ ስዑዲ ሕጋዊ ናይ መንበሪ ፍቓድ ዘይብሎም ናይ ወፃኢ ዜጋታት ናብ ሃገሮም ንምምላስ ወፍሪ ካብ ዝጅመር ኣብ ውሽጢ ስዑዲ ንናይ ወፃኢ ሃገር ሰራሕተኛታት ፅልኢት ሓዪሉ መናእሰይ እውን በትርን ካራን ብምሓዝ ኣብ ኣደባባይ ንዝረኸብዎ ፀጉረ ልውጥ ክቕጥቅጡ ምፅንሖም ህይውማን ራይትስ ዎች መዝጊቡ’ሎ።
እዞም መግሃስቲ መሰላትን መጥቓዕትታትን መንግስቲ ስዑዲ ዓረብ ኣፃሪዩ ነቲ ተግባር ዝፈፀሙ ናብ ፍርዲ ንከቕርቦም ፀዊዑ’ሎ።ንሕና እንፈልጦ ነቲ ተግባር ዝፈፀሙ ዛጊድ ዝተሓተቱ ከምዘየለው እዩ ምስ በሉ ዝተኣሰሩ ይኹኑ ዝተኸሰሱ እውን የለውን ኢሎም እቶም ሓላፊ።
መንግስቲ ኢትዮጵያዊ ብወገኑ ኣብ ልዕሊ ዜጋታቱ ንዝበፅሑ በደላት ተመጣጣኒ ዝኾነ ሕጋዊ ስጉምቲ ንምውሳድ ነቲ ጉዳይ እናመርመረ ምዃኑ ምግላፁ ይዝከር።
ህይውማን ራይትስ ዎች ኣብ ስዑዲ ዓረብ ንዝርከቡ ዝተፈላልዩ መሰኻኽር ብቴሌፎን ኣዘራሪቡ’ሎ።ነቲ ጉዳይ ንምምርማር መንግስቲ ስዑዲ ዓረብ ፍቓድ ብዘይምሃቡ ካብ ጎረቤት የመንን ብቴሌፎንን ነቲ ሓበሬታ ከምዝኣከበ ይገልፅ።
መንግስቲ ስዑዲ ዓረብ ናብ ሃገሮም ንምምላስ ፍቓደኛ ዘይኮኑ ሕጋዊ ናይ መንበሪ ፍቓድ ዘይብሎም ሰራሕተኛታት ኣብ ገለ ናይ ሪያድ ከባቢታት ንመንገድታት ብምዕፃው ንዜጋታት ስዑዲን ንካልኦት ፍቓድ ዘለዎን ሰባት ብምቕጥቃጥ ንናይቲ ከባቢ ፀጥታ ሃዊኾም ነይሮም ይብል።
ነዚ ብገለልተኛ ወገን ንምፅራይ ህይውማን ራይትስ ዎች ዘቕረቦ ሕቶ ብመንግስቲ ስዑዲ ዓረብ ተቐባልነት ብዘይምርካቡ እቲ ፍፃመ ተሓቢኡ ምትራፉ ህይውማን ራይትስ ዎች ኣፍሊጡ’ሎ።


text:
ተወላዲ ስፐይን ኣባል ማሕበር ኢየሱሳውያን ካብ 1965 ክሳብ 1983 ዓ.ም. ናይ ኢየሱሳውያን ልኡካነ ወንጌል ማሕበር ጠቕላሊ ሓለቓ ኰይኖም ዘገልገሉ፡ ንኻልኣይ ጉባኤ ቫቲካን እሙን ብዝዀነ ዓሚዩቕ ከይዲ ንማሕበር ኢየሱሳውያን ዝሓደሱ ኣባ ኣሩፐ ሰበኻ ሮማ ከይዲ ብፁዕናኦም ከምዘበገሰ ተሓቢሩ።
ስምዖን ተ. ኣርኣያ - ከተማ ቫቲካን
ሰበኻ ሮማ ናይቶም ናይ ኢየሱሳውያን ማሕበር ልኡካነ ወንጌል መበል 28 ጠቕላሊ ሓለቓ ኰይኖም ካብ 1965 ክሳብ 1983 ዓ.ም. ዘገልገሉ ቤተ ክርስቲያን ብፅዕና ንኽትእውጀሎም ዘበቕዕ ከይዲ ምቕራብ መሰረተ ሓሳብ ከምዘበገሰ ጠቕላሊ ሓለቓ ማሕበር ኢየሱሳውያን ኣባ ኣርቱሮ ሶዛ ዕለት 11 ሓምለ 2018 ዓ.ም. ኣብ ስፐይን ከተማ ቢልባው ምስ ዓለም ሓቆፍ ማሕበር መናብርተ ጥበብ ኢየሱሳውያን ተራኺቦም ኣብ ዘስምዕዎ ዘረባ ገሊጾም፡ እቲ ከይዲ ብፅዕና ኣብ ብጋሴ እውን እንተዀነ፡ ናይ ሰበኻ ሮማ ህየንተ ብፁዕ ካርዲናል ኣንጀሎ ደ ዶናቲስ ከምዝገለጽዎ፡ ኣዋጅ ብፅዕና ኣባ ኣሩፐ በወግዒ ሰበኻ ሮማ መሰረተ ሓሳብ ንምቕራብ ዘድሊ ከይዲ ይኹንታ ከምዝሃበሉን ኣባ ኣሩፐ ኣብ ኢየሱስ ዝተሰርተ ምዃን ናይ ሓቅን ውፉይ ንተልእዀ ወንጌልን ሰብ ምዃኖም፡ እዚ እቲ ዝዓበየ ተኣምር እዩ፡ ቅድስና ብጥልቅን ፍልዩ ብዝበለ ሓድሽ ኣርኣያነት ዝነበሩን ገና ካብ ንእስነቶም ደሓር እውን ከም ኣባል ማሕበር ኢየሱሳውያን ከም ናይ ተመካርያን ሓለቓን ናይ ማሕበር ኢየሱሳውን ጨንፈር ሓለቓን፡ ከም ጠቕላሊ ሓለቓ ማሕበር ኢየሱሳውያንን ቅድስና ፍልይ ብዝበለ ኣገባብ ዝነበሩ እዮም እንክብሉ ይገልጽዎም።
እቲ ከይዲ ብፅዕና ከም ናይ ኢየሱሳውያን ማሕበር ጠቕላሊ ሓለቓ ኣብ ዝነበርሉ እዋን ዝነበርዎ ሕይወት ጥራሕ ዘይኰነስ እቲ ምሉእ ሕይወቶም ክርስቶስ ኣብ ምምሳል ኣጽሚዶም ዝነበርዎ ሕይወት ዝምልከት እዩ ይብሉ።
ምስክር ሂሮሺማ
ኣባ ኣሩፐ ኣብ ርእሰ ምምሕዳር ባስኮ ከተማ ቢልባው ዕለት 14 ሕዳር 1907 ዓ.ም. ዝተወልዱን፡ ኣብ ማድሪድ ብስነ ሕክምና ሊቕነት ዘመዝከሩን፡ ኣብ 1972 ዓ.ም. ኣብ ማሕበር ኢየሱሳውያን ተመካርን 1936 ዓ.ም. ማዕርገ ክህነት ምስ ተቐበሉ፡ መጀመሪያ ኣብ ሕቡራት መንግስታት ኣመሪካ ደሓር ናብ ጃፓን ተላኢኾም ንዕስራ ዓመት ከምዘገልገሉን፡ ኣብ ጃፓን ዕለት 6 ነሓሰ 1945 ዓ.ም. እቲ ኣብ ሂሮሺማ ዝተፈጸመ ናይ ኑክለሳዊ መጥቃዕቲ ሳዕቤን ኩሉ ተመክሮ ዘሕለፉን፡ እዚ ተመክሮ’ዚ ንመላእ ሕይወቶም ምልክታ ኣንቢሩ ከምዝሓለፈ ባዕሎም ኣብ ጽሑፎም፥ ኑክለሲያዊ መጥቃዕቲ ምስ ተሰምዐ ድምጽን ውድመትን ፍርስራስን ሕልቂትን ሞትን ማሕሰይትን፡ ኣብቲ ዘለኽዎ ቤት ኩሉ ክፈርስ ሓንቲ ናይ መንደቕ ሰዓት ግና ኣብ ዘላትሉ ተሪፋን ሰዓት ሸሞንተን ዓሰርተ ደቓይቕ ተምልክት ነይራ፡ እዚ ከኣ የገርሞም እሞ እታ ሰዓት ኣብ ሰዓት ሸሞንተን ዓሰርተን ቆይማ እቲ ቂምቂምታኣ ኣቋረጸት፡ ሂሮሺማ ምስ ጊዜ ዘይኰነ ምስ ዘለዓለማውነት ተራኸበት ይብሉ።
ማሕበር ኢየሱሳውን ንምእዋን
ኣባ ኣሩፐ ኣብ 1965 ዓ.ም. መበል 28 ጠቕላሊ ጉባኤ ማሕበር ኢየሱሳውያን መበል 28 ጠቕላሊ ሓለቓ ንኽዀኑ መረጾም፡ ማሕበር ኢየሱሳውያን ንምሕዳስ ዘበገስዎ መደብ ዓሚዩቕን ስንኩፍን እዩ ዝነበረ፡ ኣብ ማሕበር ኢየሱሳውያን እውን ብዙሕ ውሽጣዊ ምፍሕፋሕ ፈጢሩ እዩ፡ እቲ ምፍሕፋሕ ግና ነቲ ማሕበር ወረቖ፡ ባዕሎም እቶም ድሕሪኦም ናይ ኢየሱሳውያን ማሕበር ጠቕላሊ ሓለቓ ኰይኖም ኣብ 1985 ዓ.ም. ዝተመርጹ ኣባ ፒተር ሃንስ ኮልቨንባኽ፥ ሓዲስ ፍኖት ዝኸፈቱን ነቲ ናይ ኢየሱሳውያን ማሕበር ልኡክነት ሓድሽ ድርኾት ዝፈጠሩን ሓድሽ ዓይነት ሕይወትን ደቀ መዝሙር መሰረት ዝገበረ ርድኢት ውፉይ ሕይወት ዘተኣታተዉን እንክብሉ ይገልጽዎም። ብፍላይ ከኣ ወንጌላዊ ፍትሒ ዝበሉን፡ ነቶም ዝተናዕቁን ከም ውዳቕ ዝሕሰቡን ኣሕዋት ማሕበራዊ ፍትሒ ክረጋገጽ ብዝብል ወንጌላውነት መንፍፈስ ኣብ ኣፍሪቃን እስያን ኤውሮጳን ላቲን ኣመሪካን ኰታ ኣብ ምላእ ዓለም ዝንቀሳቐስ ኢየሱሳውያን ንስደተይናታት ዝብል ዓለም ሓቆፋዊ ተቕዋም ነቲ ናይ ቨትናም ስደተይናታትን ተመዛበልትን ኩነት መሰረት ገይሮም ከምዘቖሙ ይፍለጥ።
ኣብ 1981 ዓ.ም. ብዘጋጠሞም ከቢድ ሕማም ንዓሰርተ ዓመታት ዝኣክል ለሚሶም ምዝራብ ስኢኖምን፡ ነቲ ነዊሕ ናይ ከቢድ ሕማም እዋን ብጽሞናን ጸሎትን መስዋዕትን ገይሮም ብምንባር ዕለት 5 ለካቲት 1991 ዓ.ም ካብ ምድራዊ ሕይወት ተሰናበቱ።


text:
‘ ሱዳን ንኤርትራዊያን ብምእሳር ናብ ኢድ ጸቃጢ መንግስቲ ሃገሮም ክምለሱ የገድዶም ኣሎ እዚ ዑቕባ ንዝደልዩ ስደተኛታት ንከይረኽቡ ምክልካል’ዩ’ ይብል ኣብ ሂማን ራይትስ ዎች ተመራማሪ ጉዳይ ስደተኛታትን ተሓላቂ ሰብኣዊ መሰላትን ዝኾነ ጌሪ ሲምሶን።
ንሱ ብተወሳኺ ሱዳን ምስ ሕ/ሃ ብምትሕብባር ነዞም ሰባት ክትከላከሎም እንበር ናብ ሃገሮም ክትመልሶም ኣይግባእን’ዩ ይብል።
ዓለም-ለኸ ሕጊ ሓተቲ ዑቕባ ስደተኛታት ዑቕባ ናይ ምሕታት መሰሎም ክኽበር ኣለዎ ቕድሚ ካብ ዘለውዎ ሃገር ምስጓጎም’ዩ ዝብል፡ እዚ ጉዳይ ኣብ ግምት ክኣትው ኣለዎ’ዩ እውን ይብል። ብተወሳኺ እቲ ሕጊ ሓተቲ ዑቕባ ስቅያት፡ ሕማቕ ኣተሓሕዛን ንሂወቶም ዘፍርሕ ኩነታት ናብ ዘለዎ ቦታ ክስጎጉ የብሎምን ይብል።
ናይ ሕ/ሃ ላዕለዎይ ኮሚሽነር ጉዳይ ስደተኛታት ( UNHCR) ኣብ ሱዳን ንዝርከቡ ከይስጎጉ ዝፈርሑ ሓተቲ ዑቕባ ክዘራርቦም ብተደጋጋሚ ሓቲቱ ግን ከምዝተኸልከለ ገሊጹ’ሎ።
መንግስቲ ኤርትራ ኩሎም ትሕቲ 50 ዓመት ዝኾኑ ዜጋታት’ታ ሃገር ኣብቲ ገደብ ጊዜ ዘይብሉ ሃገራዊ ኣገልግሎት ክሳተፉ ኣለዎም ይብል። ካብ ሃገር ምህዳም ድማ ኽድዓት ተቆጺሩ ከቢድ ስራሕ፡ ስቅያትን ሕማቕ ኩነታት ዘለዎ ማእሰርቲ መቕጻዕቲ ከስዕብ ከምዝክእል ሂማን ራይትስ ዎች ይገልጽ።
ብመሰረት ሪፖርት ሂማን ራይትስ ዎች ትካል ስደተኛታት ሕ/ሃ እቲ መቕጻዕቲ ከቢድን ዘይግቡእን ስቅያት ዘለዎን’ዩ እዚ ድማ ሓደ ስደተኛ ዑቁባ ንኽረክብ ካብ ዘኽእሎ መዓቀኒታት ሓደ’ዩ ይብል።
ሕብረት ኣውሮጳ ምስ ሱዳንን ካልኦት ሃገራት ኣፍሪቃን ብምትሕብባር ንዶባት ሃገራት ኣፍሪቃ ካብ ኣብ ዘይሕጋዊያን ኣስገርቲ ኣብ ምሕላዉ ምስራሕ ምጅማሩ ይፍለጥ። ሱዳን ነዚ ከምዚ ዓይነት ጻዕርታት ዝተቐበለት ክትከውን ኸላ ሂማን ራይትስ ዎች ግን መሰል ስደተኛታት ይኽበር’ዶ ኣብ ዝብል ጥርጣረ ከምዘለዎ ኣይሓብአን።
ምሉእ ትሕዝቶ ኣብዚ ምስማዕ ይክኣል።


text:
ኣህጉራዊ ዜና
ኣብ ካርቱም ሰለማዊ ሰልፊ ተኻየዱ
ኣብ ካርቱም ኣንጻር መንግስቲ ዝቐንዐ ሰፊሕ ሰለማዊ ሰልፊ ተኻየዱ።
እቲ ብሰንበት ኣብ ዓበይቲ ጎደናታት ካርቱም ዝተኻየደ ሰለማዊ ሰልፊ፣ ኣባላት ጸጥታ ሱዳን ኣብ ዳርፉር ኣብ ዝርከብ ዩኒቨርሲቲ ኣርባዕተ ተማሃሮ ድሕሪ ምቕታሎም’ዩ ተወሊዑ።
ቀ. ሚኒስተር ቐጠር ንጉዳይ ኤርትራን ኢትዮጵያን ክሽምግል ተኽሎ'ሎ ተባሂሉ
ንኣርባዕተ ዓመታት ተበቲኹ ዝጸንሐ ዝምድና ኢትዮጵያን ቐጠርን ናብ ንቡር ድሕሪ ምምላሱ፣ ቐጠር ኣብ መንጎ ኤርትራን ኢትዮጵያን ንዘሎ ዘይተፈትሐ ጉዳያት ንምሽምጋል ተበግሶ ክትወስድ ተኽእሎ ምህላዉ ዲፕሎማሰኛታት ይእምቱ።
ቀዳማይ ሚኒስተር ቐጠር ሸሕ ሓማድ ቢን ጃሲም ቢን ጃቡር ኣልታኒ ኣብ ኣዲስ ኣበባ ናይ ክልተ መዓልቲ ዑደት ብምክያድ ምስ ቀዳማይ ሚኒስተር ኢትዮጵያ ኣቶ ሃይለማርያም ደሳለኝ ተራኺቡ ብዛዕባ ክልትኣዊ ዝምድናን ጉዳያት ጎረባብቲ ሃገራትን ኣተኵሮም ከምእተዘራረቡ ማዕከናት ዜና ጠቒሰን’የን።
ኣብ ቤት ማእሰርቲ ዓዲ ግራት ብውሕዱ 14 እሱራት ሞይቶም
ኣብ ኢትዮጵያ ክልል ትግራይ ኣብ ዓዲ ግራት ዝርከብ ቤት ማእሰርቲ ብምፍራሱ ብውሕዱ 14 እሱራት ከምዝሞቱን 35 ድማ ብኸቢድ ቆሲሎም ኣብ ሆስፒታል ተዓቝቦም ከምዘለዉን ዘ ሪፖርተር ኣረጋጊጹ።
ፕ.ዑመር ሓሰን ኣልበሽር፣ ንሕክምና ናብ ስዑዲ ዓረብ ከይዱ
ሓሚሙ ከምዘሎ ብተደጋጋሚ እዋን ክግለጽ ዝጸንሐ ፕረዚደንት ሱዳን ዑመር ሓሰን ኣልበሽር፣ ንሕክምና ናብ ስዑዲ ዓረብ ከምዝኸደ ንመንግስታዊ ማዕከን ዜና ብምጥቃስ ሱዳን ትሪቡን ሓቢሩ።
እቲ ማዕከን ዜና ኣቕሪብዎ ብዘሎ ጸብጻብ፣ ኣልበሽር ሕክምናዊ መርመራ ድሕሪ ምክያዱ ምስ ንጉስ ስዑዲ ዓረብ ዓብዱላሂ ቢን ዓብዱል ዓዚዝ ኣል ሳዑድ ክዘራረብ’ዩ።


text:
ዜና ኤርትራ
ኢትዮጵያ፣ ኣብ ክፍሊትን ናይ ሎጂስቲክ ኣቅርቦትን ወደባት ኤርትራ መጽናዕቲ ኣዳልያ
Radio Erena: 10 October 2018
መንግስቲ ኢትዮጵያ፣ ወደባት ኤርትራ ኣብ ዝጥቀመሉ እዋን፣ ብዛዕባ ዝህሉ ናይ ኣገልግሎታት ክፍሊትን ናይ ሎጂስቲክ ኣቕርቦትን ብዝምልከት መጽናዕቲ ከምዘዳለወ ማዕከናት ዜና እታ ሃገር ሓቢረን።
ብወገን መንግስቲ ኤርትራ'ውን መጽናዕቲ ይካየድ ከምዘሎን ክልቲኡ መጽናዕታት ተራእዩ ኣብ መደብደምታ ክብጻሕ ምዃኑን እቲ ሓበሬታ ብተወሳኺ ይጠቕስ።
ኢትዮጵያ፣ ንወደባት ባጽዕን ዓሰብን፣ ክትጥቐመሉ ቅድሚ ምጅማራ፣ ቅድሚኡ ክምለሱ ዘለዎም ጉዳያት ይጽንዑ ምህላዎም'ውን ጸብጻብ ማዕከን ዜና ፋና ይጠቕስ።
ኢትዮጵያ፣ ዜጋታት ኩለን ሃገራት ኣፍሪቃ ብዘይቪዛ ክኣትዉ ፈቐዳ
Radio Erena: 10 October 2018
ኢትዮጵያ፣ ዜጋታት ኩለን ሃገራት ኣፍሪቃ ብዘይቪዛ ክኣትዉ ዘፍቅድ ኣዋጅ ኣዊጺኣ።
እታ ሃገር ነዚ ኣዋጅ ተውጽኢ ዘላ፣ ሕብረት ኣፍሪቃ ኣቐዲሙ ብዘቕረቦ እማመ መሰረት፣ ዜጋታት እዛ ኣህጉር ካብን ናብን ብዘይ ዕንቅፋት ክንቀሳቐሱ ንክኽእሉ'ዩ።
ናይ ዝኾነት ኣፍሪቃዊት ሃገር ፓስፖርት ዝሓዙ ተጓዓዝቲ፣ ኣቐዲሞም ቪዛ ከይሓተቱ ናብ ኣዲስ ኣበባ ክብገሱ ይኽእሉ።
መእተዊ ቪዛ ኣብ መዓርፎ ነፈርቲ ቦሌ ይህረመሎም።
ካብን ናብን ኣስመራ-መቐለ ዝመላለሱ ነጋዶ፣ ባጤራ ናቕፋ ብብዝሒ ይደልዩ
Radio Erena: 09 October 2018
ካብ መቐለን ካልእ ከባቢታት ኢትዮጵያን ናብ ኤርትራ ዝኣትዉ ነጋዶ፣ ባጤራ ናቕፋ ብብዝሒ ይደልዩ ከምዘለዉ ምንጭታት ሬድዮ ኤረና ካብቲ ቦታ ሓቢሮም።
ካብ መጀመርታ ወርሒ ጥቅምቲ ኣትሒዙ፣ ኣብ መቐለን ዓዲግራትን ን1000 ናቕፋ፡ ብ1600 ብር ክግዛእ ከምዝቐነየ ዝሓበሩ እቶም ምንጭታት፣ ናብ ትግራይ ንዝኣተዋ ናይ ኤርትራ መካይንን ተጓዓዝትን እናተኸታተሉ ሸርፊ ከምዝሓቱ ጠቒሶም።
ናብ ኤርትራ ዝኣትዉ ዘለዉ ኢትዮጵያውያን ነጋዶን በጻሕቲ ሃገርን፣ ኣብ ኤርትራ ኣብ ዝጸንሕሉ እዋን ዋሕዲ ባጤራ ናቕፋ የሸግሮም ከምዘሎ'ዮም ዘመልክቱ።
ኣብ ኤርትራ፣ ካብ 5 ሽሕ ናቕፋ ንላዕሊ ጥረ ገንዘብ ምሓዝ፣ ዘይሕጋዊ ምዃኑ'ዩ መንግስቲ ዘጠንቕቕ።
ኤርትራ ዝመደበሮም ተቓወምቲ ትግራይ ናብ ዓዶም ተፋንዮም
Radio Erena: 10 October 2018
ኣብ ኤርትራ ዝመደበሮም፣ ኣንጻር መንግስቲ ኢትዮጵያ ብረት ዝዓጠቑ ኣስታት 2 ሽሕ ኣባላት ደምህት ወይ ደሞክራስያዊ ምንቅስቓስ ህዝቢ ትግራይ ብ8 ጥቅምቲ ናብ ዓዶም ተፋንዮም።
ንሳቶም ብመንገዲ ዛላምበሳ ናብ ኢትዮጵያ፣ ክልል ትግራይ ኣብ ዝኣተውሉ፣ ህዝቢ ድሙቕ ኣቐባብላ ጌርሎም።
ኣብ መንጎ ፕረዚደንት ኢሳይያስ ኣፈወርቂን መንግስቲ ኢትዮጵያን ድሕሪ ዝተኻየደ ስምምዕ፣ ኣብ ኤርትራ ዝመደበሮም ተቓወምቲ ኣምሓራ፣ ኦሮሞን ኣቐዲሞም መምስ ወኪላት ክልላቶም ድሕሪ ምርድዳእ ናብ ዓዶም ክፋነዉ እንከለዉ፣ ሎሚ ድማ ናይ ትግራይ ተፋንዮም ኣለዉ።
ፕረዚደንት ኢሳይያስ፣ ንወዱ ኣብ ቤት ጽሕፈቱ ኣማኻሪ ስትራቴጅያውያን ጉዳያት ክኸውን መዚዝዎ
Radio Erena: 08 October 2018
ፕረዚደንት ኢሳይይሳ ኣፈወርቂ ንወዱ ኣብርሃም፣ ኣብ ቤት ጽሕፈት ፕረዚደንት ከም ሓላፊ መጽናዕቲ ስትራትራቴጅያውያን ሰነዳትን ኣማኻሪ ኣብዚ ጉዳይን ኮይኑ ክሰርሕ ከምዝመዘዞ ዲፕሎማስያውያን ምንጭታት ሓቢሮም።
እቲ ፕረዚደንት ነቶም ምስ ኢትዮጵያን ሃገራት ዓረብን ዝኸተሞም ሰነዳት፣ ወዱ ኣብርሃም ኢሳይያስ ምስ ኣማኻሪ ፕረዚደንት ኣቶ የማነ ገብርኣብን ሚኒስተር ጉዳያት ወጻኢ ኣቶ ዑስማን ሳልሕን ብምዃን ይከታተልዎ ከምዘለዉ እቶም ምንጭታት ጠቒሶም።
ዶባት ኤርትራን ኢትዮጵያን ኣብ ዝተኸፍተሉ ይኹን ስምምዕ ኤርትራን ኢትዮጵያን ኣብ ስዒዲ ዓረብ ኣብ ዝተኸተመሉ፣ ኣብርሃም ኢሳይያስ፣ ብደረጃ ጽፍሒ፣ ኣማኻሪ ፕረዚደንት ኣብ ስትራቴጅያውይን ጉዳያት ኮይኑ ከምዝተሳተፈ እቲ ሓበሬታ ብተወሳኺ ኣረጋጊጹ።


text:
እንተኾነ ግን ኣብዚ ዜና ዝወጸ ምስሊ ኣጽዋር ኣብ 2004 ዓ.ም ኣብ ኢራቕ ክፍለ- ግዝኣት ፋሉጃ ብመበል 82 ሰራዊት ሓይሊ ኣየር ኣሜሪካ ዝተማረኸ ምዃኑ እቲ ምስሊ’ውን ብፍሉጥ ናይ ኣሜሪካ ናይ ስእሊ ኤጄንሲ ‘ጌቲ ፒክቸርስ’ ዝተሳእለ ምኳኑ ተፈሊጡ።
እዚ ምስሊ መዛረቢ ማሕበራዊ መራኸቢ ብዙሃን ኮይኑ’ውን ቀንዩ’ዩ። ነዚ ምስሊ ኣብ መርበብ ሓበሬትኡ ዝተጠቕመ ቤት ጽሕፈት ጉዳያት ኮምኒኬሽን’ውን ነቲ ዝተፈጠረ ጌጋ ብምእማን ይቕረታ ሓቲቱ’ሎ።
ከምዚ ዓይነት ጌጋ እንታይ የመልክቱ ንዝብል ኣብ ዩኒቨርሲቲ ኣዲስ ኣበባ መምህር ጋዜጠኝነትን ኮምኒኼሽን ዝኾነ ኣቶ ኣቤል ኣዳሙ ከምዚ ዓይነት ጌጋ ከጋጥሙ ዝኽእሉ’ኳ እንተኾኑ ብመጀመርታ ናይ ሓደ መሓውር ዜና ተአማኒነትን ሓበሬታ ንምዕራይ ጊዜ ከምዝወስድ የረድእ።
ኣብ ዩኒቨርሲቲ ኣዲስ ኣበባ መምህር ጋዜጠኝነት ኮሚኒኼሽንን ዝነበረ ኣብዚ ሕጂ እዋን ኣብ ኣሜሪካ ኦሪገን ዩኒቨርሲቲ ናይ ዶክትሬት ትምህርቱ ዝኸታተል ዘሎ ኣቶ ኣንዳልካቸው ሃይለሚካኤል ድማ ከምዚ ይብል።
‘ናይ መንግስቲ ኢትዮጵያ ቤት ጽሕፈት ጉዳያት ኮሚኒኬሽን ኮነ ናይ ኢትዮጵያ ብሮድካስትንግ ኮርፐሬሽን ንዝኾነ ሓበሬታ ምሉእ ብምሉእ ተቆጻጺርካ ንምፍናው ካብ ዘለዎ ድልየት ዘጋጥመ ጌጋ’ዩ ኢለ እየ ዝኣምን። ቀዳማይ እቲ ዜና ንባዕሉ ጥርጣረ ዘለዓዕል’ዩ ። ካልኣይ ብናይ መንግስቲ መሓውራት ዜና ዝፍነው ሓበሬታ ደረጃ ተአማንነት ከመይ’ዩ ዝብል ሕቶ’ውን ዘለዓዕል’ዩ። ብሞያ ጋዜጠኝነት ድማ እዚ መሰረታዊ ጌጋ’ዩ። ሓደ ሓበሬታ ከሕልፍ ዝደልይ ኣካል ናይ ውልቂ ኮነ ናይ መንግስቲ ትካል ቅድሚ ሓበሬታ ምትሕልላፉ ሓቅነት እቲ ሓበሬታ ከረጋግጽ ኣለዎ። እቲ ዝቀረበ ናይ ይቅሬታ መልእኽቲ’ውን ግሉጽ ኣይኮነን። እቲ ጌጋ እቲ ምስሊ ድዩ ወይ እቲ ዜና ብንጹር ዝሕብር ኣይኮነን።’
ብናይ ጋዜጠኝነት ናይ ሞያ ስነ-ምግባር ሓደ ሓበሬታ ቅድሚ ናብ ህዝቢ ምፍናዉ ብተደጋጋሚ ክጻረይ ኣለዎ ዝበለ ኣቶ ኣቤል ቪድዮ ኮነ ምስሊ ኣብ ንጥቐመሉ ጊዜ ድማ ምንጭን ዋንነትን ክግለጽ ኣለዎ ይብል።
እዞም ሰብ ሞያ ብተወሳኺ ኣብዚ ዘመን ቴክኖሎጂ ከምዚ ዓይነት ሓበሬታ ንምጽራይ ብቀሊሉ ይኸአል ከምዝነበረ ብምሕባር ከምዚ ዓይነት ጌጋ ድማ እቲ ትካል ዘለዎም ክኢላታት ሰብ ሞያ ኣብ ሕቶ ዘእትው’ዩ ኢሎም። ብተወሳኺ ኣብዚ ሓበሬታ ብቀሊሉ ኣብ መላእ ዓለም ኣብ ዝዝርገሓሉ ጊዜ ሓቅነት ሓበሬታ ምርግጋጽ ግዴታ’ዩ ክብሉ ርእይቶኦም ሂቦም።
ምሉእ ትሕዝቶ ኣብዚ ምስማዕ ይክኣል።


text:
ስዉእቲ ኣዴናን ሓብትናን ጽሃይቱ በራኺ፡ ቅድሚ ናብ ገድሊ ምስላፋ፡ በቲ ዘለዋ ናይ ሙዚቃ ክእለት፡ ንመንእሰያት ናይ 70ታት ሃገራዊ ስምዒት ኣብ ምሕዳር ዓቢ ግደ ተጻዊታ ኢያ። ኣብ ማአሰርቲ ስርዓት ህግዲፍ ዝርከብ ናይ ቀደም ሚኒስተር ጴጥሮስ ሰለሙን ቅድሚ ምስላፉ፡ ስም ጽሃይቱን ደርፋን ክደጋግም ኢዩ ዝስማዕ ነይሩ።
ስውእቲ ሓርበኛ ጽሃይቱ በራኺ፡ ንመንእሰያት ኣበራቢራ ንሜዳ ሰዲዳ ንሳ ኣብ ገዝኣ ኮፍ ኣይበለትን። ብ1975 ናብ ተጋድሎ ሓርነት ኤርትራ ተሰሊፋ፡ ሃገራዊ ጕባኤ ክትፍጽም ደኣ ተራእየት። ምስ ሃገራዊ ክፍሊ ሙዚቃ ናይ ተሓኤ ኰይና፡ ንህዝብን ሰራዊትን ዘልዓዕል ደርፍታትን ሙዚቃታትን ኣበርኪታ ኢያ።
ስውእቲ ጽሃይቱ በራኺ ብኣካል እኳ ካባና እንተተፈልየት ብመንፈስን ብዘበርከተቶ ግደን (ሲዲታት፡ ቪድዮታት) ምስ ህልዊ ይኹን ስዓቢ ወለዶታት ክትዝከር ክትነብር ኢያ።
በዚ ኣሕዛኒ ኣጋጣሚ’ዚ ንስዉእቲ ጽሃይቱ በራኺ መንግስተ-ሰማይ የዋርሳ፤ ንቤተሰብ፡ ኵሎም መሓዙታ፡ መሳርሕታን መቓልስታን ዝነበሩ ድማ ጽንዓት ይሃብኩም ጠሉ ድማ የውርደልኩም እናበልኩ ብስም መሪሕነትን መሰረታትን ሰልፍ ዲሞክራሲ ህዝቢ ኤርትራ ናይ ሓዘንኩም ተኻፈልቲ ከምዝዀነ ክገልጽ እፈቱ።
መንግስተኣብ ኣስመሮም
ኣቦ መንበር ሰልፊ ዲሞክራሲ ህዝቢ ኤርትራ
27 ግንቦት 2018


text:
መንበሪ-ገዛ
ኣብቲ ኮምዩን ኣፓርትማን ቪላታትን ይርከብ። እቲ ዝዓበየ ትካል ኣካራዪ ለሰቡሁስ ይብሃል። ብዛዕባ ኪራይ ኣባይቲ ዘገድሰካ እንተ ኾይኑ ኣብ
Lessebohus ተመልከት
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብኡ ከም ሶማሊን ዓረብን ዝመሰለ ቋንቋ ይዝረብ። ኣብቲ
ቤትንባብ ብኻልእ ቋንቋንብሽወደንን እንታይ ሓበሬታ ከም ዘሎ ትፈልጥ። ብዛዕባ ቋንቋ ዘሎካ ሕቶታት ኣብ
biblioteket@lessebo.se ተመልከት።
ማሕበራትን ምትእኻባትን
ለሰቡ ኮሙን ሃብታም ማሕበራዊ ናብራ ኣለዋ። ብዛዕባተን ማሕበራት ንምፍላጥ ተገዳስነት እንተ ደኣ ኣሎካ ኣብቲ
ናይቲ ኮሙን ወብሳይት ማሕበራዊ ህይወት ተመልከት።
ኣብቲ ከባቢ ብቐረባ እንታይ ይርከብ
ኣብቲ ኮምዩን ብዙሕ ዓይነት መግቢ ዘለዎ ግሮሰሪታት ኣሎ፡ ከምኡውን ቤትንባብ፡ ካፈ፡ ቤትመግቢ፡ ቤትጽሕፈት ዕዮ፡ መዘናግዒ ቦታ፡ ናይ ስፖርት ኣደራሽ፡ ማሕበራዊ ቤትጽሕፈት፡ ባንክ፡ ፋርማሲ፡ እንዳ ክዳውንቲ፡ ሳእኒን ናይ ክሽነ ኣቕሑ፡ ሓያሎ ሓራጅን ሰከንድሃንድ ድኳናትን ይርከብ። ኣብቲ ኮምዩን ኣብዚ እዋንዚ እንታይ ይርከብ ንዚብል ሕቶ ኣብ
ናይ ለሰቡኮምዩን ኣንብብ
ኣገልጎት ክንክን ወይ ሕብሐባ ቆልዑ
እቲ ኮምዩን ንደቂ 1-5 ህጻናት ቤትትምህርቲ የዳሉ። ነቶም ክሳዕ 12 ዓመት ዝዕደመኦም ቆልዑ ናይ መዘናግዒ ገዛ ኣሎ። ኣብ ቤትትምህርቲ ኣብ ዘየለዉሉ ግዜ ኣብኡ ኪኾኑ ይኽእሉ። ለሰቡ ኮምዩን ኣብዘን ዚስዕባ ናይ ህጻናት ቤትትምህርቲ ኣለዎ፤ ለሰቡ፡ ሁቭማንቶርፕ፡ ኮስታን ስክሩቭን። ናይ ናጻ ግዜ ገዛ ኣብ ኩሉ ኣብያተትምህርቲ ይርከብ። እቲ ኮምዩን ብዘይካ እቲ ብወለዲ ዝመሓደር ነተን ካልኦት ናይ ህጻናት ኣብያተትምህርቲ የመሓድረን። ኣብኡ ንኽትምዝገብ ቅሩብ ግዜ እዩ ዚወስድ።
ብዛዕባ ቤትትምህርትን ክንክን ህጻንን ዝያዳ ንምፍላጥ ኣብቲ ናይቲ ኮምዩንመርበብ ተመልከት።
ናይ መባእታን ካልኣይን ደረጃን ኣብያተ-ትምህርቲ
ኣብ ለሰቡ ናይ ህጻናት ቤትትምህርቲ፡ መባእታ ቤትትምህርቲ፡ ናይ ካልኣይ ደረጃ ትምህርቲን ትምህርቲ ንዓበይትን ኣሎና። ኣብ ቨክሸ ካልኣይ ደረጃ ቤትትምህርትን ዩኒቨርሲቲን ኣሎ።
ዕድላት ትምህርቲ
ብዛዕባ ሽወደን ንስደተኛታት ዚብል ናይ ትምህርቲ ፕሮግራም ናይ ለሰቡ ኮምዩን ብዙሕን ነዊሕን ተመክሮ ኣለዎ። ኣብ ለሰቡ ናይ ዓበይቲ ትምህርቲ ኣሎ። ንኹሉ ሰብ ዚምሽእ ኮይኑ እዩ ቀሪቡ ዘሎ።
ናይ ለሰቡ ትምህርቲ ንዓበይቲ ዚብል ንዝያዳ ሓበሬታ ኣንብብ።
ንሞያ ዚምልከት ወይ ዝለዓለ ትምህርቲ ምስ እትደሊ ኣብ ካልማርን ቨክሸ ክትረክብ ትኽእል።
ኣገልጎት ጥዕና
ኣብቲ ወረዳ ግሩም ናይ ጥዕና ክሊኒክ ኣሎ።ኣብ ለሰቡ ማእከል ጥዕና፡ ናይ ኣደታት ክሊኒክ፡ ናይ ህጻናት ክሊኒክ፡ ናይ ስድራቤት ክሊኒክ፡ ናይ ቤትትምህርቲ ማእከል ጥዕናን ናይ ስኒ ሕክምንና ይርከብ። ኣብቲ ወረዳ እቲ ትካላት ሕክምና ከመይ ከም ዚሰርሕን ከመይ ከም እተወደበን ንምፍላጥ ናይቲ
ወረዳ መርበብኢንተርነት ተመልከት።
ናይ ቋንቋ ድግፍ-ተርጓሚ ምርካብ
ቋንቋ ቀልጢፍካ ምምላኽ ኣገዳሲ እዩ። ይኹንምበር ኣብቲ መቐበሊ ናይ ለሰቡ ኮምዩን ተርጓማይ ከድልየካ እዩ። ተለፎን፡ 0478-125 00
ኣገልግሎት መጎዓዝያ
ካብን ናብን ኮምዩን ግሩምን ቅልጡፍን ናይ ባቡር ኣገልግሎት ኣሎ። ብዛዕባ ሰዓታት ኣብ
SJ ወይ ናይ
ክሮንበርይ ናይወረዳ ትራፊክ ተመልከት።
ስራሕን ትካላት ናይ ምምስራት ተኽእሎታትን
ኣብቲ ኮምዩን እቲ ዝዓበየ ወሃብ ስራህ ለሰቡ ኮምዩ፡ ኮስታ ቡዳ ኣርት ሆቴል፡ ኮስታ ኣውትለት፡ ኦረፉሽ ኮስታ ቡዳን ለሰቡ ብሩክ እዩ። ብዙሓት ወሃብቲ ስራሕ ኣብተን በጺሕካ እትምለሰለን ከተማታት ይርከቡ።


text:
ካብ ዓይኒ ወይ ራዳር ሚዲያ ንነዊሕ ግዜ ተገሊላ ዝፀንሐት ኣብ ዝበሉዋ ኤርትራ ሕቡራት ሃገራት ዘካይዶም ዘለው ስራሓትን ውፂታቶምን ንምዕዛብ ኣብ ኤርትራ ናይ ሰለስተ መዓልታት ዑደት ምካይዶም ዝገለፁ ላዕለዋይ በዓል ስልጣን ትካል ሰብኣዊ ረድኤት ጆን ጂንግ መግብን ውሕስነት መግብን /ድሕነትን/ ቀንዲ ሻቐሎት ኮይኑ ቀፂሉ’ሎ ኢሎም።
ንሶም ብተወሳኺ 80 ሚእታዊት መነባብሮ ህዝቢ ኣብ ሕርሻ ዝተመስረተ ብምዃኑ እታ ሃገር ንክስተት ኤል-ኒኞ ዝተቓልዐት እያ ኢሎም።ኣብ ሕቡራት ሃገራት ዳይሬክተር ኣዋሃሃዲ ሰብኣዊ ጉዳያት ክፍሊ ስራሓት ረድኤት/ኦቻ/ ጆን ጂንግ ኣስታት 3.5 ሚሊዮን ብዝሒ ህዝቢ ዘለዋ ኤርትራ ብናይ ሕቡራት ሃገራት መዐቀኒ ሰብኣዊ ልምዓት ካብ 188 ሃገራት ኣብ መበል 179 ከምትስራዕ ገሊፆም ።
“ዝተመዝገበ ምዕባለ ከጋንኖ ኣይደልን እየ፤ግን ከኣ ኣገዳሲ እዩ፤ምኽንያቱ ኣብ ኣወንታዊ ኣንፈት ስለዝርከብ ግን ከኣ ነዊሕ መንገዲ ይፅበናዮ’ሎ።ብመዐቀኒ ሰብኣዊ ልምዓት ካብ 188 ሃገራት ኣብ መበል 179 ደረጃ ከም እትርከብ ሃገር ዝሓዝናዮም ፕሮግራማት ኣብ ምሕጋዝ ፃዕርና ክነሐይል ኣለና።”
እዚ ናይ ሕቡራት ሃገራት መዐቀኒ ሰብኣዊ ልምዓት ንናይ ሰባት ንውሓት ዕደመን ሽፋን ትምህርትን ዝኣመሰሉ መዐቀኒታት ኣብ ግምት ዘእትው እዩ።
ካብ ትሕቲ ሓሙሽተ ዓመታት ዝዕድሚኦም ቆልዑ ኤርትራ ሓምሳ ሚእታዊት ብምድኽዳኽ ወይ ከምቲ ዝግብኦም ብዘይምዕባይ ዝሳቐዩን 39 ሚእታዊት ድማ ክብደቶም ካብቲ ዝግባእ ንታሕቲ ከምዝኾነን ወሲኾም ሓቢሮም።
ኣብ ቀረብን ጠለብን ሰፊሕ ኣፈላላይ ከምዘሎ ኣብ ናይ ህፃናት ዝርአ ሕፅረት ኣመጋግባ ከምዝፀባረቕን ዓብዪ ጠመተ ፕሮግራማት ሕቡራት ሃገራት ብፍላይ ድማ ናይ ዩኒሴፍን ትካል ጥዕና ዓለምን ምዃኑን ባዕሎም ንናይ መመገቢ ማእኸላትን ትካላት ጥዕናን ብዓይኖም ብምርኣይ ዝተሰርሑ ኣወንታዊ ስራሕቲ ምዕዛቦም ገሊፆም።
ኣብ መንጎ ኤርትራን ናይ ሕቡራት ሃገራት ሰብኣዊ ሓገዛትን ዝነበረ ሓርፋር ርክባት እናተመሓየሸ ምምፅኡ ዝገለፁ፡ ዳይሬክተር ጆን ጂንግ ካብቲ ምምሕያሻት ርክብ ተጠቀምቲ ይርብሑ ኣለው ኢሎም።
“ኣብቶም ዝሓለፉ ሒደት ዓመታት ርክባትና እናተመሓየሹ ምርኣየይ ኣዚየ ሕጉስ እየ።ንህዝቢ ኤርትራ ብኣወንታ ብዝረብሕ መንገዲ ብምምሕያሹ ኣብ መወዳእታ ኣብ ፕሮግራማትና ዝተመስረቱ ሰባት ክጭበጥ ዝኽእል ኣወንታዊ ለውጢ ንምርኣይ ክኢልና ኢና።”
ኤርትራ ኣብ ሓፈሻዊ ሚሊኒየማዊ ሸቶታት ልምዓት ዘመዝገበቶም ኣወንታዊ ምዕባለታት እውን ብዙሕ ክዝረበሉ ዝግባእ እዩ ኢሎም።
“ካብ ሚሊኒየማዊ ሸቶታት ልምዓት ናብ ዘላቒ ሸቶ ልምዓት ኣብ ዝኣተናሉ እዋን ብዙሕ ክዝረበሉ ዝግባእ ምዕባለ ኣሎ።ምኽንያቱ ኤርትራ ኣብ ብዙሓት ሚሊኒየማዊ ሸቶታት ብዙሕ ምዕባለታት ኣዐዊታ እያ።ብፍላይ ድማ ምስ ጥዕና ኣብዝተኣሳሰሩ ሸቶታት፣ሞት ህፃናት ኣብ ምንካይ፣ፅሩይ ዝስተ ማይ ኣብ ምቕራብ፣ውሕስነቱ ዝተረጋገፅ ወሊድ ኣብ ምርግጋፅን ካልኦትን ተዓዊታ እያ።”
ኣብ ዝቕፅሉ ሓሙሽተ ዓመታት ዝተሓንፀፁ ፕሮግራማት ነባሪ ክኾኑ ብ328 ሚሊዮን ዶላር ይስርሑ ዘለው ፕሮግራማት ቀጻልትን ተደጋገፍትን ክኾኑ እዮም ኢሎም።


text:
ኣብ ዝቕፅል ወርሒ ዝካየድ ዓለምለኸ ጉባኤ ኩነታት ኣየር ንኣፍሪካ ወኪሎም ዝደራደሩ ቀዳማይ ምንስቴር መልሰ ዜናዊ ቀንዲ ዕላምኦም ኪዮቶ ፕሮቶኮል ተባሂሉ ናይ ዝፅዋዕ ውዕል መንፈስ ንምድሓን ምዃኑ ኣፍሊጦም።
ቀዳማይ ምንስቴር ኢትዮጵያ ኣቶ መለስ ዜናዊ ኣብ ደርባን ደቡብ ኣፍሪካ ኣብዝካየድ ጉባኤ ኩነታት ኣየር ናይ ኣፍሪካዊ ወግዓዊ መርገፂ ውዕል ኪዮቶ ፕሮርቶኮል መቐልታ ንኽህልዎ ምግባር እዩ ኢሎም።እቲ ዓልማዊ ዋዒ ንምምካት ዓሊሙ ዝተፈፀመ ስምምዕ ኣብ ዝቕፅል ዓመት እዩ ከብቕዕ።
ናይ ኣፍሪካ ዓሰርተ ልኡኻት ኣባል ሃገራት ኣብ ዘካየድዎ ኣኼባ ቀዳማይ ምንስቴር መለስ መሰረታዊ ውዕል ኪዮቶ ንምድሓን ዘይክኣል ክኸውን ይኽእል እዩ ይብሉ።ከም ናይቲ ልኡኽ መራሒ ኣቶ መለስ ከምዝበልዎ እንተወሓደ ካብ ዘጋጥም ሓያል ተቓውሞ ንምድሓን ኣፍሪካ ምስ ኩነታት ዝተዓፃፀፍ ናይ ድርድር መርገፂ ክትሕንፅፅ ኣለዋ ኢሎም።
ኣቶ መልስ ከምዚ ይብሉ።’’እንተወሓደ መንፈስ ስምምዕ ኪዮቶ ፕሮቶኮል ንምድሓን ምስ ኩሎም ተዋሳእቲ እቲ ውዕል ንምድርዳር ቅሩባት ኢና።ንሱ እዩ ዕላማና።እዚ ዕላማ ንምዕዋት ግን ኣብ ደርባን ምስ ኩሎም ተውሳእቲ ብምትዕፅፃፍ ክንደራደር ኢና።’’
ኣብ 1997 ኣ/ፈ ዝተፈፀመ ስምምዕ ኪዮቶ ፕሮቶኮል ኣብቶም ዝሓለፉ ዓሰረተ ሓሙሽተ ዓመታት ፖለቲካውን ሳይንሳውን ኩነታት ስለዝቐያየሩ ማዕልቱ ዝሓለፎ እዩ ተባሂሉ ይእመን።
ዩናይትድ ስቴትስ እቲ ፈላማይ ውዕል ኣየፅደቐቶን።ካናዳ፡ጃፓንን ሩስያን ሓዊሱ ካልኦት ሓያል ሃገራት እውን ንኻልኣይ እዋን ከምዘይሰማምዓሉ ገሊፀን ኣለዋ።ኣብዚ ሕዚ እዋን ዘሎ ዓለማዊ ፋይናንሳዊ ኩነታት ኢሎም ኣቶ መለስ ዜናዊ እቲ ናይ ትማሊ ሰሉስ ናይ ስትራተጂ ኮንፈረንስ እዋኑ እቶም ዝሓለፉ ጉባኤታት ኩነታት ኣየር ናብ ውድቀት ዘምርሕ ደረቕ መርገፂ እትሕዘሉ እዋን ኣይኮነን ይብሉ።
እቶም መራሒ ኢትዮጵያ ድኻ ሃገራት ለውጢ ኩነታት ኣየር ንምምካት ንክኽእላ ዝሕግዝ ገንዘብ ንኽውፈ ቅድም ክብል ዝተብፅሐ ስምምዕ ግብራዊ ንኽወን ዘለዎም ተስፋ ገሊፆም።እቲ ናይ ገንዘብ ሓገዝ ክሳብ 2020 ኣ/ፈ ናብ ሓደ ሚእቲ ቢሊዮን ዶላር ዝበፅሕ ገንዘብ ንምሕጋዝ ነይሩ።በቲ ሕዚ ዘሎ ቁጠባዊ ኩነታት ግን ዛጊድ ዝተውሃበ ገንዘብ የለን።ዳግም ድርድር ንኽግበረሉ እውን ሓሳባት ክቐርቡ ፀኒሖም እዮም።


text:
ብኲናት ዝተሃሰየት ደቡብ ሱዳን ተወሰኽቲ ሰለስተ ወይ ኣርባዕተ ክፍለ ግዝኣታት ንምፍጣር ኮሚቴ ምጥያሻ ወሃቢ ቃል ፕሬዝታት እታ ሃገር ገሊፆም።ኣብዚ ሕዚ እዋን እታ ሃገር 28 ክፍለ ግዝኣታት ኣለዋ።
ኣተኒ ወክ ኣተኒ ንቪኦኤ ኣብዝሃብዎ መብርሂ ብቀዳማይ ምኽትል ፕሬዝዳንት ታባን ደንግ ጋይ ዝምራሕ ነቲ ኩነታት ዝርኢ ኮሚቴ ኣብ ዝሓለፈ ሰሙን ተጣይሹ’ሎ ኢሎም።
ፕሬዝዳንት ሳልቫ ኪር ከይኮኑስ ካልኦት ሰባት ሓደሽቲ ክፍለ ግዝኣታት ክምስረታ ይሓቱ ኣለው ምኽንያቱ ዝተፈላለዩ ጉጅለታት ኣብ ገለ ከባቢታት ይሓቱ ስለዘለው እዩ ኢሎም ወሃቢ ቃል ኣተኒ።
‘’ኣብ ደቡብ ሱዳን 28 ክፍለ ግዝኣታት ክጣየሻ ከለዋ ታሕጓስ ፈጢሩ እዩ፤ልዕሊ 80 ሚእታዊ ህዝቢ ደቡብ ሱዳን ናብ 28 ክፍለ ግዝኣታት ምዕባያ ናእድኦም ገሊፆም እዮም’’ ክብሉ ኣተኒ ገሊፆም።
ብዙሓት ሰባት ግን ምስ ናይ ኣተኒ ገምጋም ኣይሰማምዑን።ሳልቫ ኪር ብውልቆም በዝሒ ክፍለ ግዝኣታት ካብ 10 ናብ 28 ከዕብዩወን ከለው 21 ክፍለ ግዝኣታት ክኾና ድልየት ንዝነበሮም መራሒ ተቓዋሚ ሪያክ ማቻር ሓዊሱ ንብዙሓት ሰባት ኣኾሪዮም እዮም ይብሉ።
ናይ ቀደም ምኽትል ምንስቴር ጉዳያት ወፃኢ ደቡብ ሱዳን ዝነበሩ ክሪኖ ሂተንግ በዝሒ ክፍለ ግዝኣታት ብምውሳኽ ናይታ ሃገር ሽግራት ኣይፍትሑን ኢሎም።


text:
ገዛኢ ፓርቲ ኢትዮጵያ ዘልዕሎ ዘሎ ናይ ኩናት ስግኣት፡ ህዝቢ ዝገጥምዎ ዘለዉ ጸገማት ንኸየልዕል ዝግበር ዘሎ`ዩ ዝበሉ ኣቶ ገብሩ ኣስራት፡ ሻዕቢያ ኣብ ኢትዮጵያ ዓቢይ ናይ ምንጋዕ ለውጢ ክገብር ዓቕሚ ከምዘይብሉ ተዛሪቦም።
ንሉዓላዊ ረብሓ ኢትዮጵያ ዘኽብር ክሳብ ዝኾነ፡ ኣብ ፈለግ ኣባይ ዓቢ ዲጋ ንኽስራሕ ኣይንቃወምን ዝበሉ ኣቶ ገብሩ ኣስራት፡ እንተኾነ እኹል ዲፕሎማሲ ተሰሪሕሉ ድዩ? እኹል ናይ ምክልኻል ጉዳይ ተገይርሉ ድዩ? እቲ ኩንትራት ተዋሂቡ ዘሎ ሳሊኒ ንዝተባህለ ኩባንያ`ዩ፡ እዚ ሳሊኒ ዝብሃል ኩባንያ ድማ እንታይ ዓይነት ትካል ምዃኑ ይፍለጥ`ዩ ኢሎም።
ካልእ ኣብቲ ናይ መቐለ ኣኼባ ዝተላዕለ ጉዳይ፡ ንብልሽውና ዝምልከት`ዩ ኔሩ። ኢትዮጵያ ብብልሽውና ትፍለጥ ሃገር ኾይና`ላ ክብሉ`ውን ተዛሪቦም። “ስርቂ፡ ምጥፍፋእ ሰማይ በጺሑ`ሎ፡ እዞም ዝእሰሩ ዘለዉ`ኸ ምስ`ቶም ታሕተዎት ሰበ-ስልጣን ጥራሕ ድዩ ምትእስሳር ኔርዎም?”
ንምሉእ ጸብጻብ ኣብ ምልክት ድምጺ ጠውቕ፡


text:
እንተ ድኣ ሓሚምካ
ንስኻ ወይ ደቅኻ እንተ ሓሚምኩም፤ ብቐዳምነት ናብ ማእከል-ጥዕና vårdcentral ኪድ። ምሸትን ኣብ ግዜ በዓላትን እቲ ማእከል-ጥዕና ዕጹው እዩ። ሕክምና ብህጹጽ ምስ ዘድልየካ፤ ናብ ተረኛ ምቕባል ሕሙማት ኪድ። ኣብ ቀረባኻ ዘሎ ተረኛ መቐበል ሕሙማት ኣየናይ ምዃኑ፤ ነቲ ናትካ ማእከል-ጥዕና ሕተቶም። ወይ ውን ኣብቲ ናይ ማእከል-ጥዕና ናይ ኢንተርነት ኣድራሻ ኣቲኻ ኣንብብ። ኣብቲ ብወገን ጸጋም ዘሎ Vård i mitt område ዚብል ዝርዝር ኣማራጺታት፤ እቲ ልክዕ ክትረኽቦ ኢኻ። ናብ ናይ ሕክምና-ሓበሬታ ቴሌፎን 1177 ውን ክትድውል ትኽእል ኢኻ። ከማኽሩኻን ነቲ ልክዕ ናይ ክንክን ቦታ ክትረኽቦ ክሕግዙኻን እዮም።
ኣብ ስኮነ፣ ኣውራጃ ስቶክሆልምን ቬስትራ የታላንድን ሕክምናዊ ምኽሪ ብዓረብኛን ሶማልኛን ብተርጎምቲ ይወሃብ። እቲ ምኽሪ ብመደበኛ ነርስታት ኣብ 1177 መምርሒ ሕክምና ብሓገዝ ተርጎምቲ ይወሃብ።
ሕክምናዊ ምኽሪ ብዓረብኛ ምስ ቶርጓማይ 0771-11 77 90
ሕክምናዊ ምኽሪ ብሶማልኛ ምስ ቶርጓማይ 0771-11 77 91
ሆስፒታል
ሓደ ሆስፒታል ብዙሕ መቐበል ሕሙማትን ክፍሊ ክንክንን ዘሎዎ እዩ። ናብ ሆስፒታል ንሕክምና ትኸይድ፤ ናብ ሓደ ናይ ፍሉይ መቐበሊ-ሕሙማት መሰነይታ ወረቐት ምስ ዚወሃበካ እዩ። ናብ ሆስፒታል ምኻድ ዘድልየካ ካልእ ውን፤ ቆልዓ ክትሓርስ ወይ ብቕልጡፍ ሕክምና ምርካብ ዘድልዮ ከም ከቢድ መጕዳእቲ ወይ ሕማም ምስ ዘጋጥመካ እዩ።
ህጹጽ መቐበል-ሕሙማት
ህጹጽ መቐበል-ሕሙማት ኩሉ እዋን ለይቲን መዓልቲን ክፉት እዩ። ናብ ህጹጽ መቐበል ሕሙማት ትኸይድ፤ ሓደገኛ መጕዳእቲ ወይ ኣጻዳፊ-ሕማም ምስ ዘጋጥመካን፤ እቲ ማእከል-ጥዕና ውን ዕጽው ኣብ ዝኾነሉ ግዜን እዩ። ናብ ሓደ ህጹጽ መቐበል-ሕሙማት ሆስፒታል ምስ ትኸይድ፤ ኣብኡ ንነዊሕ ሰዓታት ክትጽበ ዘጋጥም እዩ። ምኽንያቱ ድማ እቲ ሆስፒታል ክንደይ ሕሙማት ከም ዝመጽዎ፤ ኣቐዲሙ ክፈልጥ ስለ ዘይክእል እዩ። ኣብ ህጹጽ መቐበል-ሕሙማት፤ እቲ ኣዝዩ ዝተወጽዐ ሕሙም እዩ ናይ ክንክን ቀዳምነት ዚወሃቦ። ስለዚ እዩ ድማ ኣብ ማእከል-ጥዕና ወይ ተረኛ መቐበል-ሕሙማት ምኻድ ዚሓሸ ዚኸውን።
ንቖልዑ ተባሂሎም ዝተዳለው፤ ናይ ህጹጽ መቐበል-ሕሙማት ሕጻናት ኣሎዉ። እዚ ህጹጽ መቐበል-ሕሙማት ናይ ሕጻናት barnakut፤ ካብ 0 ክሳብ 16 ዝዕድሚኦም ቆልዑ ዚቕበል እዩ።


text:
Share List
Related posts:
- VOICE OF ASSENNA: ዝርርብ ምስ ኣቶ ክብሮም ዳፍላ ብዛዕባ ምስጓጒ ላዕለዋይ ዲፕሎማሰኛ ምልካዊ ስርዓት ኢሳይያስ ካብ ሆላንድ
- VOICE OF ASSENNA: ሱዳን ካብ ኤርትራን ግብጽን ጸጥታዊ ስግኣት ኣለኒ ኢላ- ውልቀመላኺ ኢሳያስ ካብ ግብጺ ተመሊሱ
- ውልቀመላኺ ኢሳይያስ ኣብ ግብጺ ናይ ክልተ መዓልቲ ምብጻሕ ፈጺሙ ተመሊሱ።
- ውልቀመላኺ ኢሳይያስ ኣፈወርቂ ምስ ፕረዚደንት ግብጺ ኣል ሲሲ ንምርኻብ ሎሚ 9 ጥሪ ካይሮ ኣትዩ።
- VOICE OF ASSENNA: ውልቀመላኺ ኢሳይያስ ኣፈወርቂ ምስ ፕረዚደንት ግብጺ ኣል ሲሲ ንምርኻብ ሎሚ 9 ጥሪ ካይሮ ኣትዩ።
- ብምኽንያት ሓድሽ ዓመት፡ ኢሳይያስ ኣፈወርቂ ኣብ ኢማራት ይዕንድር፡ ኣብርሃም ኢሳይያስ ኣፈወርቂ ኣብ `ዱባይ ሞል` ይሽምት፡ ኤረቲቪ ብስም ኢሳይያስ ልቢወለድ መልእኽቲ ዮሃና ትፍኑ ፡ ሃ/ማርያም ደሳለኝ እሱራት ይፈትሕ፡ ቤትማእሰርቲ ይዓጹ።
- VOICE OF ASSENNA: ካብ ዝተፈላለያ ከተማታትን ዓዲ እንግሊዝ ኣብ ሰላማዊ ሰልፊ ለንደን ዝተሳተፉ ኤርትራውያን እንታይ ይብሉ?
- VOICE OF ASSENNA: ቀታሊ ሰብ ሓርበኛ ካብ ተሰምየ መድሓኒ ሰብ’ከ እንታይ ክበሃል’ዩ?
- ንምልካዊ ስርዓት ኢሳይያስ ዝተቓወሙ ላዕለዎት ሰበስልጣን ናይ ተኣሰሩሉ ጽኑዕ ቤትማእሰርቲ ዒራዒሮ ቀንዲ ሓላፊ ኮይኑ ንነዊሕ ዓመታት ንምልካዊ ስርዓት ኢሳይያስ ዘገልገለ ለተናል ኮለኔል ኢሳቕ ኣርኣያ (ወዲ ሓኪም) ብሕማም ዓሪፉ።
- VOICE OF ASSENNA: ግብረ መልሲ ውልቀመላኺ ስርዓት ህግደፍን መጋበርያታቱን ንተባዕ ውገዛ ማሕበር ደብረ ቢዘን
- VOICE OF ASSENNA: ኣቶ ክብሮም ዳፍላ ብዛዕባ ዑደት ኣብ ሰሜን ኣመሪካ ዝሃቦ መብርሂ
- Voice of Assenna: News -ማእሰርቲ ኣካያዲት ስራሕ ፋና ተ/ማርያም ብ ውልቀመላኺ ኢሳያስ


text:
ኣብ ኢትዮጵያ ኽሊ ትግራይ ነበርቲ ከተማ ሽረ ኣብ ውሽጢ እታ ኸተማን ናብ ሸራሮ ዝወስድን ዝስራሕ ዘሎ ፅርግያ መንገዲ ተሰርሑ ከይተወደአ ተባላሽዩ ይልገብ'ሎ ክብሉ አማሪሮም ።
ብፍላይ'ቲ ናይ ከተማ ሽረ መንገዲ ዓበይቲ መኻይን ገና ኸይሓለፈኦ ባጃጅ ዝበሃላ ሰለስተ ሰባት ጥራይ ዝሕዛ ንአሽቱ መኻይን ጥራይ ኣብ ዝሓልፋሉ ዝተበላሸወ ደሓር እንታይ ክኸውን'ዩ ዝብል'ዩ እቲ መረረቶም።
ፅፈቱ ዝሓለወ ጌሩ ክሰርሕ ንዘይኽእል ትካል'ዩ ተዋሂቡ ዝበሉ'ቶም ነበርቲ ጥርዓኖም ንምምሕዳር'ታ ኸተማ ከምዘቅረቡን እቲ ፕሮጀክት ናይ ፌደራል መንግስቲ ፕሮጀክት'ዩ ብዝብል ሰማዒ ከምዝሰአኑ ይዛረቡ።
ፌደራል መንግስቲ ገንዘብ አውፂኡ እናሃለወ ፅፉፍ ስራሕ ዘይስራሕ ስለምንታይ ዝበሉ'ቶም ነበርቲ ሽረ ጥርዓና ብሰላማዊ ሰልፍ ክንገልፅ እንተበልና'ውን ተኸልኺልና ጥራይ ዘይኾነስ ነቲ ሕቶ ብምቅራብና ዓረና ኢኹም እናተባሃልና ንፈራራህ'ለና ስለዚ ፊደራል መንግስቲ ብፍላይ ቤት-ፅሕፈት ቀዳማይ ሚኒስተር መለስ ዜናዊ ክፈልጦ ንደሊ ኢሎም።


text:
ደም ስኒ ካብ ቱፍ ትብሎስ ትውሕጦ ይበዝሕ«
ብድፈኖ ድፈኖ ዝመጽእ ለውጢ ስለ ዘየሎ፡
ንሐቂ ሐቂ ንጌጋ ጌጋ እንተበልና ኣይትቀየሙና፡«፡
ያኣክል ተናዘዙ ንበሎም
ሐቂ ሒዝካ ምልምላም
ኣየብለካን ለባም
ተታሐሒዝካ ናብ ጸላም«
ኣብ ቃልሲ ህዝባዊ ግንባር ከም ውድብ« ብጀካ ውዲት እንበር፡«፡ ዝያዳ ህዝቢ ኤርትራን፡«፡ከም ውድብ ተጋድሎ ሐርነት ኤርትራን« እንታይ ሐለፋ ዝሰርሔቶ ኣለዋ፡«፡
መልሲ ብዉሽጡ ሑሩር፡ ነቶም ህዝባዊ ግንባር ፈሪሱ ትብሉና፡«፡ህዝባዊ ግንባር እንተ ዝፈርስ፡ ህዝቢ ኤርትራ ምወግሐሉ፡«፡ምስቶም ካብ ነሕዋቶም ንወያነ ዝፍቀሩ፡«፡ ንህዝቢ ኤርትራ ን27 ዓመት« ኣብ ባርነት ክነብር ዝገበሩ,ሎሚ ኣይኮናን ንተሐሳሰብ ምስ ወግሔ፡ ኤርትራ ካብ ጃንዳ ህግደፍ ሐራ ምስ ኮነት እንበር፡«፡
ካብ ዓላ ኣትሒዙ ውላድ ሰባዓ፡ ክሳብ 2018 መራሒኹም ንሱ, ህዝቢ ኤርትራ ንዝና ኢሰያስ መዓስ ተቃሊሱ፡«፡ሕቶ መዓስዩ ህዝባዊ ግንባር ፍሪሱ,ናብ ህግደፍ ክቕየር ከሎ, ክንደይ ካብ ሚእቲ እዩ ዘይተቐበሎ,ሕጅስ ምልኪ ያኣክል ኢሉ ዝተኻላኸሎ፡«፡
ጥንቅሊዒት ዝሸንካዮ ተመሊሲ ናብ ነብስኻ፡«፡እንተ ዝፍርስ ሕጊ ምነገሰ ለውጢ ምመጸ,እንተ ዝፈርስ ህዝቢ መራሕቱ ባዕሉ ምመረጸ, እንበር ዓዱ ገዲፉ መዓስ ምወጸ፡«፡
ሕቶ ክንደይ ካብ ሚእቲ እዮም ንእንቢታ ጉጅለ 15 ዝተኸተሉ,ብጀካ ከም እኒ ዕፉን ሽፉን፡ ንጭፍራ ህግደፍ ትንፋስ ክሰዂዑ፡ንደንበ ተቓውሞ ከፍርሱ ዝተሐወሱ፡«፡ ክንደይ ካብ ምእቲ እዮም ንሐቀኛ ለውጢ ዝቃለሱ፡«፡
መልሲ ካብ ህዝባዊ ግንባር ክንደይ ካብ ሚእቲ ዩ,እንቢ ንምልኪ ዝበለ,ህዝባዊ ግንባር ደሞክራስን ፍትሕን፡ ብሐቂ ድሕሪ ምፍራሱ, እቲ ሐቂ ኩሉ ከም ጸሐይ ቀትሪ ክበርህዩ«
መናእሰይ ሎሚ ኣይተሐዙለይ እንበር
ምስ መንእሰይ ትማሊ ብኸመይ ክዋዳደር
ምንእሰይ ትማሊ ተበጅዩ ሰንኪሉ ንሃገር
ናይ ሎሚ ግና ገለን ክንዲ እንታይ ንግበር
ከም ሽንቲ ገመል ንድሕሪት ምስ ኢትዮጵያ ንሕበር,
ከም ጲላጦስ ክትመስል ብጹእ
ዕምሪ ስልጣኑ ከናውሕ ዝወለዖ ውግእ
ብዘይ ዓገብ ከም ዘይበልኩም ድፍእ
ንኢሰያስ ተሰዊኡ ትብልዎ ንሃገር ነጻ ከውእ
ዝተሰወኤ ምስታ ዋዕሮ ዝወደቐ ስውእ,
ክንዲ ኣብ እንባታት ዓደቦኹም ኣብቲ በሪኽ ቦታ
ብረትኩም ደርቢኹም ኣደታት ብጃንዳ ክካላበታ
ሳሃራን ውቅያኖስን ሰጊርካ ኣብ ፓልቶ ፌስቡክ ቱታ,,
ንስኹም እንበር ንሕና መዓስ ኣጣቓዕና
ሕድሪ ሰማእታትና ኣይተተግበረን ኢልና
ፍትሐዊ ውግእ ኣኮነን ዓገብ ስለ ዝበልና
ምስ ህግደፍ ዝሰርዑና እንበር ሐጋዚ ሲኢና,
ኣብታይ ሲ ካብ ጸጊበን ዝዕንድራ
ክዕንዳራ ሪእየን ዝዕንዳራ ይበዝሐ
ውድባትና ሰልፊታትና ክንዲ ዝሰርሐ
ክንዲ ዝእከባ ዓመት መጸ ይራባሐ,
ኩሉ ስራሕና ንጭፍራ ህግደፍ ረብሐ,
ብድቁሱ ብሩህ መጻኢ ዝጽበ መንእሰይ
ሕመቑ ሐቢኡ ዘጸግዖ ናብ ተጋዳላይ
ግርም ከይተቃለስካ ፍትሒ ምምናይ,
ትማሊ ጸረ መግዛእቲ ብግብሪ ነሩ ዕዮ
ሎሚ ግና ኣብ ማእከልና ኣትዮም ዋህዮ
መልሐስና ናብ ሕድ ሕድ ሲሒልናዮ
ንኹሉ ብኾፍና ብዘረባ ወዲእናዮ,
ለበዋ ዉሽጡ ሑሩር ተቐበሉ
ናይ ሐባር ስራሕ እንተ ዝህሉ
ህግደፍ ኣይምወዓሉ ኣይምሐደሩ
ፍትሒ ምነገሰ ህዝብና ምወግሐሉ,
ዓወት ነቲ ደም ዝነብዕ ዘሎ ህዝቢ ኤርትራ ክብርን ሞጎስን ንጀጋኑ ሰማእታትና፡«፡ ስዕረት ንህግደፋዊያን ንውልቀ መላኺ ኣሜን በሃልቲን፡«፡ብኣባል ተሐኤ፡«፡በርሀ ዑቅባዝጊ ሃገር ጀርመን፡«፡


text:
www.eri-platform.org
ዋዕላ ኣቐያሪ ምትሕብባር
መዘክር ምርድዳእ
ሓባራዊ ሃገራዊ ራእይን ውሁድ ስራሕን - ደሞክራስያዊ ምስግጋር ኣብ ኤርትራ
22 ጥቅምቲ 2017
እዚ መዘክር ምርድዳእ‘ዚ ውጺኢት ናይ’ቲ ኣብ ዋዕላ ኣቐያሪ ምትሕብባር ፖለቲካውያንን በርጌሳውያንን ውድባት: ኣብ 20-22 ጥቅምቲ 2017፡ ኣብ ፍራንክፈርት፡ ዝተኻየደ ዘተ ኢዩ::
ባህላዊ ብዙሕነት ዘለዋ፡ ደሞክራስያዊትን ሃብታምን፣ ክብርን መሰልን ዜጋታት ብመሰረት ቅዋም እተረጋግጽ፣ መሰል ምሉእ ተሳታፍነት እተውሕስ፣ ግዝኣተ ሕጊ እትኽተል፣ ማሕበራዊ ፍትሒ እተውሕስ፣ ሃገራዊ ልዕላውነታን መሬታዊ ምሉእነታን ውሑስ ዚዀነ፣ ምስ ነብሳን ጐረባብታን ብሰላም እትነብር ሃገር።
ምምስራት ነዚ ዘሎ ምልካዊ ስርዓት ኣልዩ ብቅዋማዊ ስርዓት ኪትክእ ዚቃለስ ሃገራዊ ደሞክራሳዊ ምንቅስቓስ: ።
እዚ ሃገራዊ ደሞክራሳዊ ምንቅስቓስ: ንኹለን ምእንቲ ደሞክራሲ ዝቃለሳ ፖለቲካውያንን በርጌሳውያንን ውድባትን ውልቀሰባትን ዘዋስእን ተሳታፍነትን ዘረጋግጽን: ብመሰረት ሓበራዊ ዕላማ ጽምዳዊ ጽዓት ዝፈጥርን: ምስግጋር ቅዋማዊ ስርዓት ዘቀላጥፍን ‘ዩ።
ነዚ ንምዕዋትን: ኣድማዒ ተቓውሞ ንምፍጥርን: ነቲ ኣብ ውሽጢ ሃገር ዘሎ ናይ ለውጢ ሓይሊ: ምስቲ ኣብ ስደት ዘሎ ምእንቲ ደሞክራሲ ዚቃልስ ከተላግቦ ክትጽዕር።
ስሩዕን ሰላማውን ዝኾነ ፖለቲካዊ ምስግጋር ንምርግጋጽ ክትጽዕር።
3.1 ‘ታ ብማዕረ ንኹልና እትብጸሓና ሃገር
ኤርትራ ብማዕረ ንኹልና እትብጸሓና ሃገር ‘ያ፡ ሃገር ኤርትራ ድ ማ ውጺኢት ናይቲ ሓባራዊ ቃልስን መስዋእትን ጻዕርን ናይ መላእ ህዝቢ ኤርትራ ‘ያ።
ሕብረተሰብ ኤርትራ ብዙሕነት ባህሊ፡ ብሄራት፡ ቋንቋታትን ሃይማኖትን ዘለዎ‘ዩ።
ስምረትን ግስገሳን ብልጽግናን ህዝቢ ኤርትራ: ኣብ መንጎ ዜጋታት: ማዕርነት፡ ሓድሕዳዊ ምክብባር: ተቓዲኻ ብሓባር ምንባር ምርግጋጽን ዚተመርኰሰ ኮይኑ: ኣብ ‘ሓድነት ኣብ ብዙሕነት’ ዚተሰረተ‘ዩ።
ቅዋም ሰረት ናይ ግዝኣተ ሕጊ ‘ዩ፡ መሰረታውያን መሰላትን ሓርነታትን መዓርነት ዜጋታትን ድማ የረጋግጽ። ከም ሕገ መሰረት ሃገርን ፡ ቆፎ ህዝባዊ ልዕላውነትን፡ ምንጪ ናይ ኩሉ ወግዓዊ ስልጥን፡ ኮይኑ ድማ የገልግል።
ሓደ ደሞክራሳዊ መንግስቲ መላእ ተሳተፍነትን ውክልናን ህዝቢ ኣብ ቡዙሕነቱ ቃሉ ዝ ህበሉ ዝተመስረተ ኮይኑ ፍልይ ዝበለ ጠመተ ንደቂ ኣንስትዮ ዝህብን መሰላት ውሑዳንን ዘረጋጽን ‘ዩ።
ምምስራት ፖለቲካዊ ስርዓትን: ህዝቢ ኣብ ማእከል ሰሪዑ: ኣብ ኩሉ ጸፍሕታት መንግስቲ ዝውሰድ ውሳኔታትን: ዝሕንጸጽ መምሪሒታትን መላእ ተሳታፍነት ዘርጋግጽን: ንጠለባት ህዝቢ ብኣድማዕን ኣዕጋብን ኣገባብ ዝምልስን ‘ዩ።
ኣብ ምሕብሓብ ሃብትታት ሃገርን፡ ኣብ ናይ ህዝቢ ኤርትራ ምህዝነት ትኽእሎን ዋኒንተኛዊ መንፈስን፡ ዝጥምት ሓድሽ ማክሮኤኮኖማዊ ቅጥዒ፡ ‘ቲ ብሕታዊ ጽላት ኣብ ትሕቲ ኣድማዒ መጣኒ ቁጽጽር ኣእትዩ: ነቲ ቁጠባዊ ስፍራ ዝኸፍትን፡ ናይ ውሽጥን ወጻእን ወፍርታት ኣትባቢዑ ስራሕን ሃብትን ፈጢሩ ድኽነት ዘቃልል።
ኣብ ስትራተጂካዊ ቅጥዒ ዝተሰረተ ሓድሽ ዝምድና ዘባዊ ፖለቲካዊ ምትሕግጋዝን: ቁጠባዊ ምውህሃድን: ንኣገራዊ ሉዕላውነታን: ዶባዊ ክብርታታን ብኹሉ ሸነኻት ዝኽበረሉ ምምስራት::
4.1 ነዞም ኣብዚ ሓበራዊ ራእን ዕላማታትን ተተኺሎም ዘለው መትከላትን ሽቶታትን ሰፈሕ ህዝባዊ ተቐባልነት ንኽረኽቡ፡ ጽዑቕ ርኽክባዊ ጻዕርታት ጌርካ፡ ሃገራዊ ስምምዕ ንምፍጣር ምስራሕ።
4.2 ነዚ ውጽኢት ዋዕላ ክትዝርግሕ ብስፍሕ ዝበለ ልፍንታዊ ስምረት ዝተሰረተት: 1) ኣብዚ ተቐልቂሉ ዘሎ ጥሙር ሃገራዊ ዲሞክራሳዊ ምንቅስቓስ ንጡፍ ተሳታፍነት ንኽህልዎ ነዚ ኣብ ስደት ዘሎ ምሕብሓቡ: 2) ነቲ ኣብ ውሽጢ ንዲሞክራሳዊ ልውጢ ዝግበር ዘሎ ጻዕሪ ዳግም ምሕያሉ: 3) ነቲ ኣብ ውሽጢን ወጻእን ዘሎ ሓይልታት ጥሙር ሃገራዊ ዲሞክራሳዊ ምንቅስቓስ ንምሕያሉን ምልጋቡን ምጽዓር።
4.3 ነዘም ዕላማታትን ጻዕርታትን ጥሙር ሃገራዊ ዲሞክራሳዊ ምንቅስቓስ: ኣህጉራውን ዘባውን ድገፍ ንምርካብ ንጥፍ ዝኾነ ምርኻባት ምክያድ።
ዋዕላ ኣቐያሪ ምትሕብባር ሓሙሽት ዚኣባላታ ሽማግለ ርክብ፡ ክልተ ካብ ፖለቲካውያንን ውድባት፥ ክልተ ካብ በርጌሳውያን ማሕበራት፡ ሓደ ካብ ኣባላት ቦርድ መድረኽ ሃገራዊ ዘተ፡ መራኸቢ ማእከል ኪትከውን ብመሰረት ዚ መዘክር ምርድ ዳእ’ዚ ተመስሪታ።
—————
www.eri-platform.org


text:
ምኽሪ ሓደ ንሓደ
ኣባላት ሚግራወብ ንእትሰድዎ መልእኽቲ ነጻ ብዘይ ክፍሊት መልሲ ይህቡሉ። ሓደ ካብቲ ቐንዲ ስራሕ ናይ ሚግራወብ ምኽሪ ሓደ ንሓደ (ውልቒ ንውልቒ) መሃብ እዩ። ኣገዳሲ ዝኾነ ሓበሬታ ንመፍትሒ ጸግማት ይህብ። እንተኾን ንፍሉይ ሕጋውን ሕክምናዊ ምኽርታት መተካእታ ኣይከውንን። ከበድቲ ወይ ተነቐፍቲ ዝኾኑ ናይ ሕጊ፣ሕክምና፣ስነ ኣእሙራዊ፣ቑጠባዊን ካልእን ኩነታት ንኺኢላታት ምውካስ ይግባእ።
ንእቲሰድዎ ቐዳምይ መልእኽቲ ኣብ ውሽጢ 48 ሰዓታት መልሲ ንኽንህብ ዝተኻእለና ጻዕርታት ክንገብር ኢና። ኣብ እዋኑ መልሲ ኽንህበኩም እንተደይ ኪኢልና መዓስ መልሲ ክንህበኩም ኸም እንኽእል ክንሕብረኩም ኢና። ንኣዝዩ ህጹጽ ዝኾነ ኩነታት ብ ቑጽሪ 143 ን Helping Hand (Die Dargebotene Hand / La Main Tendue) ክትድውሉ ትክእሉ። ኣብ ብምሉኡ ስዊዘላንድን ልቸንስታይን ናይ 24 ሰዓት ናይ ተለፎን ምሕሪ ብቓንቓ ጀርመን፣ፈረንሳን ጣሊያንን ክትረኽቡ ትክእሉ።
ምኽሪ ብቐሊሉ ብኸምዚ ዝስዕብ ክርከብ ይከኣል፣ ንመምርሕታት ኣጠቃቅማ ብምንባብ፣ ብቀጥታ መስመር (ኦንላይን) ብምምዝጋብ፣ መልእኽቲ ብቓንቓ ኣደ ብምጽሓፍን ብምልኣኽን።


text:
ፕረዚደንት ኢሳይያስ ኣፈወርቂ፣ ንኤርትራውያን ተቐማጦ ሰሜን ኣመሪካን ካናዳን ሰፊሕ ሰሚናር ኣካዪዱ።
ፕረዚደንት ኢሳይያስ ኣፈወርቂ፣ ብ25 መስከረም ኣብ ከተማ ኒው-ዮርክ ካብ ኩሉ ኩርናዓት ሰሜን ኣመሪካን ካናዳን ንዝመጹ ብኣሽሓት ዝቝጸሩ ኤርትራውያን ሰፊሕ ሰሚናር ኣካዪዱ።
ፕረዚደንት ኢሳይያስ፣ ነቶም ብባቡር፣ መካይንን ነፈርትን ካብ 6 ክሳብ 30 ሰዓታት ተጓዒዞም ንኣዳራሽ ማንሃታን ሰንተር ካብ ጻት ንጻት ንዘዕለቕለቑ ኤርትራውያን ኣብ ዘቕረቦ መደረ፣ “ድሕሪ 10 ዓመት መጺኡና ትብሉ ትኾኑ። ኣነ ግን ሓንቲ ሰዓት’ውን ትኹን ካባኹም ኣይተፈለኹን” ድሕሪ ምባል፣ ኣብ ኣመሪካን ካልኦት ሃገራት ዓለምን ዝቕመጡ ዜጋታት – ቅድምን ሕጂን ዘርኣይዎ መስተንክርን ዘይርብርብን መኸተ፣ ናይ ሓበን ሓበን ምዃኑ ብምምልካት፣ ምስጋናኡ ገሊጹ።
ንሓደ ሰብን ሃገርን ሓቦኛን ተባዕን ዝገብር ናይ ህዝቢ ሓይሊ ምዃኑ ዝጠቐሰ ፕረዚደንት ኢሳይያስ፣ ብድሆ፣ መኸተን ጽንዓትን ህዝቢ ኤርትራ ከም ባህሊ ስለዝተሰረተ፣ ብፍላይ ኣብ ዝሓለፈ ክልተ ዓመታት ብኹሉ ግንባራት ንህዝብን ሃገርን ንምብታን፣ ንምትፍናንን ንምጥማይን ብዝተፈላለየ መልክዓት እናተሓደሰ ንዝመጸ ግዳማዊ ተጻብኦ፣ ህዝቢ ኤርትራ ብዓይነት – ሓደ ብዓሰርተ ስለዝተራብሐ፣ መኪቱ ልኡላውነትን ምረሻን ሃገሩ ከምዘውሓሰ ብምግላጽ፣ “ብኲናትን ስነ-ኣእምሮኣዊ ኲናትን ጅሆ ከይኰንና ምስ ህዝብና ተሓባቢርና ኣብ ህንጸት ሃገር ስለዘተጸመድና፣ ኣብ’ዚ ዘለናዮ ትስፉው ደረጃ በጺሕና’ሎና” ኢሉ።
ፕረዚደንት ኢሳይያስ ቀጺሉ፣ ብኣንጻር’ቶም ኣብ ኤርትራ ጥሜትን ዓጸቦን ክህሉ ዝምነዩ ሓለምቲ፣ መንግስትን ህዝብን ኤርትራ፣ ትሕተ-ቅርጺ ብምውዳድ፣ ኣገልግሎታት ኣብ ኩሉ ብምብጻሕ፣ ዓቕሚ ብምጉልባት፣ ህዝቢ ተጠቃሚን ተሳታፊን ከምዝኸውን ብምግባር – ከቢድ ጻዕሪ ስለዘካየዱን ባዕሎም ሳሪሖም ጸገሞም ክፈትሑ ስለዝተበገሱን፣ ትማሊ፣ ሎሚን ጽባሕን ኣብ ኤርትራ ጥሜት ከምዘይነበረ፣ ከምዘየሎን ከምዘይህሉን ኣረጋጊጹ።
ፕረዚደንት ኢሳይያስ ወሲኹ፣ ህዝቢ ኤርትራ ከቢድ ተጻብኦታት ሰጊሩ ኣብ ዝሓሸን ዝደልደለን ባይታ ረጊጹ ስለዘሎ፣ ካብ 2012 ንንየው ተታሒዙ ዘሎ መደባት ብዕብይ ዝበለ ኣወዳድባን ኣሰራርሓን ናህሪ ወሲኹ ክስጕም ምዃኑ ኣረዲኡ።
ማዕረ-ማዕረ’ዚ፣ ኣብ ኩሉ ጽላታት ብዝኽፈት ዘሎ ዕድላት፣ ኣብ ወጻኢ ዝቕመጡ ዜጋታት ብውልቂ ዘይኮነ ብዝተወደበ ኣገባብ ተሳትፎኦምን ኣበርክቶኦምን ከዕብዩ ብምጽዋዕ፣ መንግስቲ ነቲ ምርሒት ዓውድታት ኣጻፊፉ ናብ ኩሎም ክዕድሎም ምዃኑ ኣነጺሩ።
ፕረዚደንት ኢሳይያስ ብዘይካ’ዚ፣ ንተጻባእቲ ጭንቀት ኣእምሮ ዝፈጥረሎም፣ ኣብ ወጻኢ ዝርከብ ዜጋ ኣብ ናቶም መጻወድያ ከይኣተወ ወትሩ ወኑን መንፈሱን ምስ ሃገሩን ህዝቡን ብምዃኑ ከምዝኾነ ብምግላጽ፣ ብዘለዎም ዕድላት – ሞያን ፍልጠትን ከጥርዩ፤ ዓቕሞም ከደልድሉን ንመጻኢ ዘገልግሎም ገንዘብ ከዋህልሉን መኺሩ።
ዝሓለፈ ወለዶ ዝተቓለሰን ገና ዝጽዕር ዘሎን፣ ንራህዋ መንእሰያት ሕጂን መጻኢ ወለዶታትን ምዃኑ ዘገንዘበ ፕረዚደንት ኢሳይያስ፣ መንእሰያት – ናይ ሕጂን መጻኢን ወለዶታት ሓላፍነት ክስከሙን ተራኦም ከልዕሉ ከምዘለዎም ክፈልጡን ከምዘለዎም ሓቢሩ።
ንሓገዝ ስድራ ስዉኣት ብዝምልከት ድማ ፕረዚደንት ኢሳይያስ፣ ካብ’ቲ ንዋታዊ እቲ ሕልናዊ ትርጕሙ ከምዝዓቢ ብምብራህ፣ ስድራ ስዉኣት ተሓጊዞም ክበሃል እንከሎ፣ ንሕልና ህዝቢ ኤርትራ መሊሱ ከምዘረስርስ፤ ስሌና ስለዝሓለፉ ድማ ሞሳኦም ምኽፋል ኣብ ዝባንና ዝተጻዕነ ዕዳ ጌርና ክንወስዶ ከምዝግባእ ኣዘኻኺሩ።
ኣብ’ቲ ኣጋጣሚ ተሳተፍቲ ዘቕረብዎ ርእይቶታት፣ ንዘይጸዓድ ሓይልን መንፈስን ኣብ ወጻኢ ዝቕመጡ ዜጋታት፤ ምስ ህዝቦም፣ ሃገሮምን መሪሕነቶምን ዘለዎም ድልዱል ምትእስሳር ዘጕልሕ፤ ንተጻባእቲ ዘምክኽን ንህዝቢን ሃገርን መሊሱ ዘሰውድን ምንባሩ፣ ልኡኻት ሚኒስትሪ ዜና ካብቲ ቦታ ኣፍሊጦም።
ፕረዚደንት ኢሳይያስ ኣብ መወዳእታ፣ ብጽበት ቦታ ኣብ’ቲ ኣኼባ ንዘይኣተዉ ዜጋታት ይቕሬታ ብምሕታት፣ ድሕሪ’ቲ ኣኼባ ብጨብጨባ ተሰንዩ በጺሕዎምን ሰላምታኡ ኣቕሪቡሎምን።
****** ኣ.ዜ.ኤ ******


text:
ኣብ ጉዕዞ ታሪኽ ሕይወት ወዲ ሰብ ዝኮነ ፍጻሜ ዝሓለፈ ብሓደ መዐየርን መረጼንን ተርራእዩን ተወሲዱን ኣይፈልጥን እዩ።ብዛዕባ ኣፈጣጥራ ወዲ ሰብ ንባዕሉ ኣብ ኽልተ ኣውራ ሓሳባት ኮይኑ ተንጠልጢሉ ወትሩ ኣብ ቐጽሪ ኣከራካሪ ሰልሚ ኮይኑ ይነብር ኣሎ።ሚእቲ ዓመት ዝገበረ ቐዳማይ ኩናት ዓለም ኮነ ካል’ኣይ ኩናት ዓለም ኸኣ ካብ ስሙ ኣትሒዙ ጸግዕን ምምዝባዕን ሓዚሉ ይቕጽል ኣሎ።ዝተወሰና ሃገራት ዝተሳተፋሉ ኩናት፡ኩናት ዓለም ምባሉ ከይተረፈ ብዙሑ እዩ ዘዛርብ ዘሎ።
ኢየሱስ ሞይቱ ተንሲኡ ዲዩ ኣይተንሠኣን ዝጠራጠሩ እልቢ ዘይብሎም ኣለዉ።ሞይቱ እዩ ኣይተንሠኣን ዝብሉ ኸኣ ኣይሁዳውያን ከማን እዚ ኩሉ ምዕቡላትን ሑሩያትን እናተብሃሉ ሓንጊዶሙሉ ኣለዉ።”ተር ከም ዓተር” ከምዝበሃል ወለዶታት ኣይሁድ ነዚ ሓሳብ ሪዒሞም ይቕጽሉ ኣለዉ።ነጋሽ ዝበሃል ኣብ ኦርቶዶክሳዊት ቤተ ክርስታይን መእመን ፡ሃይማኖት እስልምና ተቀቢሉ ዝብል ታሪኽ እስላማዊ ዓለም የዘንቱ እዩ።ነዚ ኦርቶዶክሳዊት ቤተ ክርስታይን ኣይትቕበሎን እያ።
ሊቀ ሊቃውንቲ ያረድ ካሳ፡ ኣብዚ ጉዳይ ክዛረቡ ከለዉ፡”ቤተ ክርስትያን እወንታውን ኣሉታውን ታሪኻ ክትጽሕፍ ኣይትስከፍ እያ፣ ከምዚ ዝበለ ንጉስ ቤተ ክርስትያን ኣስሊሙ ኢላ ታሪኽ ክትስነድ ኣይትሽገርን እያ፣ ኣይትሽበርን’ውን እያ።ግና ስጋብ ሕጂ ዝተጽሓፈ የልቦን።ንፈልጦ’ውን የለን።” ይብሉ እዮም።ብ’ኣንጻሩ ኸኣ፡ነጋሽ ሃይማኖቱ ዝቀየረ ሓደ ንጉስ ምንባሩ ኣብ ታሪኽ ሰፊሩ ኣሎ።ነጋሽ ንጉስ ተነይሩ፣ከም ሕግን ስነ ስርዓትን እታ ቤተ ክርስትያን እያ ነቲ ንጉስ ትቐብ’ኦን ኣፍልጦን ትህቦ ነይራ ዝብል ክርክር ኣሎ እዩ ብምሑራት ቤተ ክርስትያን።
እዚ ብዛዕባ ምዝንባዕን ኣከራካሪ ባህሪን ታሪኽ ኣድሂብና ኣብ ዝገበርናዮ መሕተት፡ ኦርቶዶክሳዊት ቤተ ክርስትያን፡ ካብ ሕዝቢ ትክውሎ ጉዳያት ኣለዋ ድዩ ኣብ ዝብል ሕቶ ዝሃብዎ ምላሽ እዩ።
ኣብ ጉዳይ ኩናት ዓድዋ ተኮነ ብዙሕ ዘካትዕ ነገራት ኣለዉ እዮም። ከም ማንም ታሪኻዊ ፍጻሜ ዘጓንፎ።እዚ ኸኣ ኣቲ ኩናት ልሉይ ተራ ዝነብሮ መን እዩ፧ ስም መን ይጎልሕ ኣሎ፧ ናይ መን ስም ከ ከይለዓል ይግበር ኣሎ። ኣብቲ ኹናት ተሓቢኡ ዘሕፍለፎ መራሒ ከም ሓደ ዕሉል ጅግናን ቕቡእን ዝዝረበሉ ከ መን እዩ፧ሓቂ ዲዩ ከ፧ ግደ ኤርትራውያን ከመይ ነይሩ ዝብሉ ኣለዉ።ዓሳኽር ጥልያን ኤርትራውያን ጥራሕ ዲዮም ነይሮም ኢሎም ዝሓቱ ኣለዉ።ብዙሕ ሕቶታት ብ’ኣጝባቡ ዘይተመለሱ ኣለዉ እዮም።
ሓደ ሙሑርን ደራስን ኣብዚ ቐረባ ግዜ፡ “ዓወት ኩናት ዓድዋ እገለ ዝተብሃሉ ሕዝቢ ብምስታፎም እዩ ክዕወት ክ’ኢሉ ዝብል ጽሑፍ ኣንቢበ ኣለኩ።” ኢሉ ተቖጢዑ ክዛረብ ተዓዚበ ኣለኩ።ታሪኽ ንዝተፈላለየ ምኽኒያት ይመዛባዕ እዩ።ብፍላይ ኸኣ ኣብ ከምዚ ናትና ድሑር ሕብረተሰብ ሰነድን ማህደራትን ናይ ምሓዝ ባህሊ ኣብ ዘይብልና ኣዚዩ ክመዛባዕ ንቡር እዩ።
ብተወሳኺ፡ “ኣብዝሓ ብ’ኣፈ ታሪኽ ስለዝመሓላለፍ ታሪኻትና፡ ኣብ መስርሕ ግዜ ምርሳዕ ናይ ባዕሉ ጸገም ከምዘለዎ፣ንፖለቲካዊ ረብሓ ተባሂሉ ዝግበር ምጥምዛዝ ኮነ ብተዓዋታን ተስዓርን ዝዝንተው ታሪኻት ኣፈላላይ ክህልዎ ግደን እዩ።” ዶክተር ዮሃንስ ካብ ዝገበሮ መጽናዕቲ ክርዳእ ክ’ኢለ እየ።
“ታሪኽ፡ ናይ ግዜን ቦታን ናይቲ ተዋሳኢ ታሪኽን ምውህሃድ እዩ።” ክብል ሙሑር ዓውዲ ስነ ፍልጠት ታሪኽ ዝኮነ ፍስሃ ይዛረብ እዩ።በዚ ኸኣ፡እቲ ታሪኽ ዝተፈጸመሉ ቦታ ብልኽዕ ምንጻር፣ግዜ ዝተፈጸመሉ ምጽጻይ፣ ኮነ ኣብቲ ዝተፈጸመ ታሪኽ ዝተሳተፉ ኣካላት ብንጹር ኣገባብ ክሰፍርን ክትረክን ተዘይተገይሩ ኣብ ቐጻሊ ጎንጺ ናይ ሓሳብን ኣተራርካን ክህሉ ዝነበረን ዘሎን እዩ ይብል።
ምስ ጉዳይ ኩናት ዓድዋን ምስ ኩናት ዓውዳ ተኮልኪሉ ዝመጽእ ታሪኻት ንሓደ ዘመን ዝከውን ከዛርብ ጸኒሑ እዩ፣ገና’ውን ከዛርብን ከከትዕን እዩ።ኣብዚ እቲ ጉዳይ ነዊሕን ሰፊሕን ስለዚኮነ፡ኣብ ሰለስተ ነገራት ተሓጸረ ንግዜ ይምረጽ ዝብል እምንቶ ኣለኒ።
ንሳተን ከኣ፡ ኩናት ዓድዋን ዕስኽርናን ኤርትራውያን ሓደ ክኸውን ከሎ፡እቶም ዓሻክር ኤርትራውያን ሓንቲ ኢዶም ወ ሓንቲ እግሮም ክቑረጹ ዝገበሩ መን እዮ ወይ መን እዮም ዝብል ኣካትዒ ኮይኑ፡ ኣብ ማሕበራዊ መራከቢታት ዝቐነየ ክትዓት ክንዕዘብ ቐኒና ኢና።ንምንታይ ከ ነቶም ጣልያናውያን ከም’ኡ ዓይነት ስጉምቲ ዘይተወሰደሎም ዝብሉ ነቐፍትን ወሃብቲ ርእይቶን ተኮነ ኣለዉ።
እቲ ካል’ኣይ ነጥቢ ኸኣ፡ ጉዳይ ኣብራሃ ደቦጭ ወ መጎስ ኣስገዶም እዩ።እዞም ሰባት ጅግንነት ፈጺሞም ዝብል እምንቶ ኣብ ብዙሓት እዩ።ግና ብስሞም ኣብ ኣሥመራ ኣብ ትኽ ዝበለ መንገዲ ቤት ትምህርቲ ቐይሕ ባሕሪ ናይ ሎሚ ‘ቀሃዝ’ ዝነበረ፡ በቲ መንበሪ ገዛ እንዳ ኣልኣሚን ገረወኛ ሒዙ ምስ ቤት ትምህቲ ቀሃዝ ጎና ጎኒ ስጋብ እቲ ናይ ትራፊክ-መብራህቲ ካምፖፖሎ ዝወስድ ዝነበረ፡’ጎደና ኣብራሃ ደቦጭ መጎስ ኣስገዶም’ ክለግስ ተገይሩ እዩ።እዚ ንምንታይ ተገይሩ ብዕሊ መልሲ ዝህበሉ ብባህሪ ዘሎ መንግስቲ ኣጸጋሚ ይገብሮ እዩ።
ኣብ ሰነዳት ህግደፍ ተባዓት ጀጋኑ ኤርትራውያን ተባህሉ ሰፊሩ ከምዘሎ ደራስን ጸሓፊ ታርኽን ዘምሕረት ዮሓንስ ኣብ ዝተፈላለየ እውናት ንጅግነነት ሞጎስ ኣስገዶምን ኣብራሃ ደቦጭን ኮነ ዘር’ኣይ ደርስ ገሊጹ እዩ።በቲ ሓደ ብስሞም ዝነበር ጎደና እናልገስካ በቲ ሓደ ከኣ ተባዓት ጀጋኑ ይበሃሉ ምህላዎም ይገምርካ እዩ።
እቲ ሳልሳይ ጉዳይ ኸኣ፡ ናይ ዘር’ኣይ ደረስ እዩ።ዘር’ኣይ ደርስ ኣብ ዓሰብ ሓንቲ ሆቴል ብስሙ ትጽዋዕ ኣላ። ኣብ ግዜ ኃይላሥላሴን ደርግን ግና ብዙሓት ትካላት፡ ቀበሌታት፡ኣብያተ ትምህርቲ ብስሙ ነይረን እየን።ሓወልቲ ዘር’ኣይ ደረስ ኣብ ዓዱን ኣብ ሕምብርቲ ከተማ ኣሥመራን ነይሩ እዩ።እቲ ናይ ከተማ ኣሥመራ ዝነበረ ከምቲ ሓወልታት ኢተጌመነን ካል’ኦት ሓወልታት ክፈርሳ ከለዋ፡ ኣብ 1996 ክፈርስ ተገይሩ እዩ።
ን’ኣብነትኳ፡ ቀበሌ ዘር’ኣይ ደረስ ኣብ ጥቃ ቤት መንግስትን ገለ ክፋል ኪዳነ ምሕረትን ቤት ጽሕፈት ዕዮ ‘ፍቾላቦሮ’ ከባቢ ዘጠቃልል ነይሩ።ምዕረፍ ኣጋይሽ ዘር’ኣይ ደርስ ኣብ ጥቃ ቤት ንባብ ብርትሽ ነይራ እያ።እታ ሓወልቲ’ውን ኣብ ፊት ፖስት ኦፊስ ከምዝነበርት ዝዝከር እዩ።እዚ ኩሉ ፈራሪሱ እዩ።
እዚ ከምዚ ኢሉ ከሎ፡ ታሪኽ ዘር’ኣይ ደረስ ጽንጽዋይ ከም ዝኮነ ደራስን ጸሓፍን ኣቶ እስጢፋኖስ ገብረሚካኤል ‘ሃንቺባኽ’፡ ኣቦይ ገርዝጊሄር /ኣቦ ሜጀር ጀነራል ኣስመሮም ገዝጊሄር/ ‘ሓው ብጭር፡ ኣብ 1990 ኣብ መጋሪያ ዕላል ከምዘዕለልዎም፡ ኣብ መርበብ ሓበሬታ ዛራ-ጥበብ ኣንቢብንና ኢና።እዚ ሓቒ ክከውን ይክእል ወይ’ውን ጌጋ ክከውን ተኽእሎ እለዎ እዩ።ዋላ እኳ ንሶም ብ’ኣካል ንዘር’ኣይ ደርስ ከምዝፈክጥዎ እቲ ሓበሬታ ተገለጹ ሚእቲ ብሚእቲ ምስኽሮም ሓቂ እዩ ኢልካ ክትወስዶ እዚዩ፡ እዚዩ ከቢድ ጉዳይ እዩ።
ኣቦይ ገረዝጊሄር ንምንታይ ከም’ኡ ተዛሪቦም ባዕሎም ጥራሕ ዝፈልጥዎ እዩ።ብሕይወት ተሃሊዮም ብምርመራዊ ሕቶታት ክትበጽሖ ትኽእል ነጥብታት ምሃለወ ነይሩ።እዚ ክግበር ዕድል ኣይተረኽበን፣ካልእ ነዚ ዘራጉድ ከኣ ኣየጋጠመን ኣሎ።ነዚ ዝቋወም ሓሳብ ግና ብርኽት ዝበሉ ኣይትስእንን ኢካ።ዋላ’ኳ ንሓቂ ኮነ ንሓሶት ኣብ ብዝብሒ ምስኽርነት ጥራሕ ዝምርኾስ’ዩ ዝብል እምንቶ ኣብዚ ተላዒሉ ዘሎ ጉዳይን ተመሳሳልን ብዙሕ ተምኽሮ ከም ምህላዉ መጠን ኣብ ጽፈትን ቕርዑይን ዝተሰረተ ኣዚዩ ተመራጺ ይከውን እዩ።
እዝን ወድዝን ብቐጻሊ ብቑርዑይ ምርምርን መጽናዕትን፡ ናብ ሓደ መልኽዕን ደረጃን ሓባራዊ ምርድዳእ ከምጽእ ከምዝእክል ርዱእ እዩ።
ኣብቲ ዘር’ኣይ ደርስ ፈጺምዎ ዝብል ታሪኽ ስርዓት ኃይለሥላሴ ከም ዝኮነ ስርዓትን መንግስትን ኣብ ታሪኽ ምኹሕሓል ገይሮም ይኮኑ እዮም።ንፖለቲካዊ መዓላን መክሰብን ክጥቐሙሉ ንቡር’ዩ፣ኣብ’ኦም ዝተጀመረ ዕማም ምኹሕሓልን ፖለቲካዊ ረብሓ ምጉንጻፍ ካብ ዘይተጀመረ ማለት ከኣ ከም’ኡ ምግባሮም ንቡር መስርሕ ዕዮ መንግስታት እዩ።
ዘር’ኣይ ደረስ ኣብ ዝሞተሉ፡ ኣብ ኣባሻውል ኣብ ዝተገበረ ሓዘን፡ ብ’ኣካል ዝተረኽቡ ገና ገሊኦም ብሕይወት ዘለዉ ኣለዉ እዮም፣እቲ ርእይቶ ብኽልተ ሸነኻት ዝውሕዝ እዩ ዘሎ።
ዘር’ኣይ ደረስ ቋንቋ ጥልያን ዝመሃሮም ራእሲ መንገሻ ስዩም’ውን ብሕይወቶም ኣለዉ እዮም።ንሶም ኣብታ ከተማ ሮማ ነይሮም ኣብቲ ግዜ እቲ፣ኣብቲ ግዜ እቶም ተራ ወትሃደራት ጥልያን እንታይ ኢሎም ይዛረቡ ነይሮም ምስኽርነቶም ክህብሉ እዮም።
ካል’ኦት ሙሑራት ከ እንታይ ይብሉ፧ ክንጽበዮም ኢና ንዝህቡና ሙሑራዊ ትንተናን መረዳእታን ዝብል እምንቶ ኣለኒ።ዝተፈላለዩ ማሕበራትን ሙሑራትን መረዳእታት ይእክቡ ከምዘለዉ ገለ ገለ ሙሑራት ክዛረቡ ሰሚዔ ኣለኩ፣ግና ንሕና እናተዛተናሉ ኢሂን ምሂን እናተብሃሃልና ምጽንሑ ረብሓን ጥቕምን እምበር መግዳእቲ የብሉን እዩ።
ዘምሕረት ዮሓንስ ከኣ፡ ኣብቲ ዝተመራመሮ ጽሑፍ እንታይ ኢሉ ኣስፊርዎ ኣሎ። ሓቢርና ክንርእዮ ኢና።እስከ ኣብ መጽሓፍ “መኸተ ኣንጻር ኢጣሊያዊ መግዛእቲ ኣብ ኤርትራ” ብዘምሕረት እተጽሓፈት ሰፊሩ ካብዘሎ ገለ ንር’ኣይ።ስጋብ ኣብ ጉዳይ ዘር’ኣይ ደርስ ዘስፈሮ ንርእዮ።
“ታሪኽ ምርዳእ፡ምትርጓም ናይ ሓደ እዋን ዕማም ጥራሕ እይኮነን፣ንነፍሲ-ወኸፍ ወለዶ ከም ብሓድሽ ዝብድህ ዕማም ስለዝኾነ፡ “መወዳእታ ዘይብሉ” መስርሕ’ዩ።ንታሪኽ ምትራኽ፡ጭብጥታትን ፍጻሜታትን ብልክዕ ምዝርዛር፡ኣድላዩ’ዃ እንተኾነ፡ኣኻሊ ኣይኮነን።
ኪኖኡ ንታሪኽ ምትርጓምን ምግንዛብን ስለዝዓዝዝ ከኣ፡ከምቲ ሪቻርድ ግሪን ፊልድ፡ “…ታሪኽ ንዝሓለፈ ብልክዕ ምቕራብን ምትርጓምን ጥራሕ ኣይኮነትን፣ንታሪኽ ምግንዛባ ቀጻሊ መስርሕ’ዩ” ዝበሎ’ዩ።
ንዓና ኤርትራውያን ካኣ እዚ “ቀጻሊ መስርሕ’ዚ” ስጉሚ-ብስጉሚ ክንከዶ ይጽበየና ኣሎ።”… ኢሉ ኣስፊርዎ ዘሎ ኣብዚ ጉዳይ እውን ማይ ዘይሓለፎ መልእኽቲ ኮይኑ ንረኽቦ ኢና።
ታሪኻት ካብ መሰረታት ስድራቤት ጀሚሩ ስጋብ ብደርጃ ሃገር ከምዝመዛባዕ ድርሳናት ታሪኽ ይሕብሩ እዮም።መንግስታት ክብሮም ሓፍ ንምባልን መንፈስ ሃገራውነት ክብ ንምባል ሓሊኖም፡ታሪኽ ከፊሎም ከምዘጽሕፉ ይፈልጥ እዩ።ኣብያተ ትምህርቲ ንመንግስቲ ሓፍ ዘብልን ንመንነትን ሃገራውነትን ስምዒት ሓፍ ሓፍ ዘብሉ ታሪኻት ከፊሎም ኣጽሑፎም፣ኣብ ምስርሕ ምምሃር ምስትምሃር ከምዝ’ኣቱ ከምዝገብሩ ኣብዝሓለፉ ዘመናት ዝተገብሩ ዕዮታት ዝተፈላለዩ መንግስታት ዝምስኽሮ ግብራዊ ዝተኾለዐ ሓቂ እዩ።
ታሪኽ ወዲ ሰብ ስጋብ ዘሎ ናብ ጥቅሙን ረብሑን እናተመዛብዐ ክቕጽል ምዃኑ ብዙሓት ሙሑራት ትዕዝብቶምን ትንታነ’ኦምን ይገልጹ እዮም።
ስርዓተ ንግዲ ባሪያን ዓሌታዊ ኣፈላላይ ጻዕዳን ጸሊምን ዝብል ዝነበረ ጎንጽን ምሉእ ብሙሉእ ገና ዘይተቀረፈ ዘሎ። እቶም ጸዓዱ ንሕና ኢና ሓሲብና ደው ክብል ገይርናዮ ክብሉ ከለዉ።እቶም ጸለምቲ ከኣ ብቓልስናን ብዉጽ’ኢት ተጋድሎናን ዝተጓናጸፍናዮ እዩ ዝብል ሞጎተ ስጋብ ሎሚ ኣሎ እዩ።ነዚ ፕሮፌሰር ሃይለ ገሪማ ደጋጊሞም ዘልዕልዎን ክንደይ ዝሰርሕሉ ምዃኖም፡ ኣብ ዝገብርዎ ቓለመጠይቃት ክንግዘብ ንክእል ኢና።
ይቕጽል…


text:
"ኤርትራን ኢትዮጵያን ዝኸተምኦ ስምምዕ፣ ስደተኛታት ንምስጓግ ክሕግዘና'ዩ፣" ቀ/ሚ እስራኤል
Radio Erena: 11 October 2018
ኤርትራን ኢትዮጵያን ዝኸተምኦ ስምምዕ ሰላም፣ ኣብ እስራኤል ንዝርከቡ ስደተኛታት ንምስጓግ ክሕግዘና'ዩ ክብል ቀዳማይ ሚኒስተር እስራኤል ምግላጹ ማዕከን ዜና ሃረጽ ሓቢሩ።
እቲ ቀዳማይ ሚኒስተር፣ ብሰሉስ 9 ጥቅምቲ፣ ኣብ ከተማ ቴልኣቪቭ ኣብ ዝተኻየደ ዋዕላ ሰልፊ ሊኵድ'ዩ ነዚ ገሊጹ።
ንሱ ብተወሳኺ፣ ምስ ግብጺ ኣብ ዘዳውብ ዞባ ሲና፣ ሓጹር እንተዘይህነጽ፣ ኣብዚ 10 ዓመታት ሓደ ሚልዮን ስደተኛታት ምወረሩና ክብል ገሊጹ።
መንግስቲ እስራኤል፣ መብዛሕቶም ኤርትራውያን ንዝኾኑ ልዕሊ 45 ሽሕ ስደተኛታት ናብ ርዋንዳን ኡጋንዳን ንምስጓጎም መደባት ምንባሩ ይፍለጥ።
እንተኾነ፣ ብዝተኻየደ ሰፊሕ ናይ ተቓውሞ ሰልፍታት፣ ርዋንዳ ብግዴታ ተሰጕጎም ንዝመጹ ከምዘይትቕበል'ያ ገሊጻ።
ቀዳማይ ሚኒስተር በንያሚን ናታንያሁ፣ ጎኒ ጎኒ'ቲ ኣብ ዝሓለፈ ወርሒ፣ ኣብ ኒውዮርክ ዝተኻየደ መበል 73 ሓፈሻዊ ዋዕላ ሕቡራት ሃገራት፣ ምስ ፕረዚደንት ርዋንዳ ፖል ካጋመ ብምርኻብ፣ ኣብዚ ጉዳይ እዚ ደጊሙ ተዘራሪቡ'ዩ።
መንግስቲ እስራኤል፣ ፍርቆም ካብቶም ስደተኛታት ናብ ሃገራት ኤውሮጳን ካናዳን ክጣየሱ ፍርቆም ድማ ኣብ እስራኤል ቀዋሚ መንበሪ ፍቓድ ክወሃቦም ኣብ ዝብል ነጥቢ ምስ ሕቡራት ሃገራት ዝኸተሞ ስምምዕ ኣብ ሓደ መዓልቲ ድሕሪ ምስራዙ፣ ኩነታቶም ኣብ ሓዲግ'ዩ ዝርከብ።
==================


text:
ኣስተንትኖ ቃል ኣምላኽ ሠነ .7.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………::
ማር. 12.28- 34
ካብቶም መምህራን ሕጊ ሓደ ኽርክሮም ሰሚዑ፥ ጽቡቕ ከም ዝመለሰሎም ከአ ርእዩ፥ ቐረበ። “ ካብ ኩለን ትእዛዛትሲ አየነይቲ እያ ቐዳመይቲ፧” ኢሉ ድማ ሓተቶ፡፤ ኢየሱስ ከአ “እታ ቐዳመይቲ እዚአ እያ፥ ‘ኦ እስራ ኤል ስማዕ፥ እግዚአብሔር አምላኽና ንሱ በይኑ እግዚአብሔር እዩ። ንእግዚአብሔር አምላኽካ ብኹሉ ልብኻን ብኹሉ ነፍስኻን ብኹሉ አእምሮኻን ብኹሉ ኃይልኻን አፍቅሮ።” እታ ቐዳመይቲ ትእዛዝ እዚአ እያ። እታ ንአአ እትመስል ካልአይቲ ድማ፥ “ንብጻይካ ኸም ንፍስኻ አፍቅሮ” እትብል እያ። ካብዚአተን እትዓቢ ትእዛዝ የልቦን” ኢሉ መለሰሉ። እቲ መምህር ሕጊ ኸአ “መምህር፥ ብሓቂ ጽቡቕ ተዛሪብካ ፤ አምላኽ ሓደ ኢዩ፥ ብዘይካኡ ድማ ኻልእ የልቦን። ብኹሉ ልብኻን ብኹሉ አእምሮኻን ብኹሉ ኃይልኻን ከተፍቅሮ፥ ንብጻይካውን ከም ነፍስኻ ከተፍቅሮ” እዚ ካብ ኩሉ ዚሓርር መሥዋዕትን ካብ መሥዋዕቲ ሕሩድን ዚዓቢ እዩ” በሎ። ኢየሱስ ድማ ብምስትውዓል ከም ዝመለሰ ምስ ረአየ፥ “ንስኻስ ካብ መንግሥቲ አምላኽ ርሑቕ አይኮንካን” በሎ። ደጊሙ ኪሓቶ ኸአ ሓደ እካ አይደፈረን።
- ኣስተንትኖ
አብዚ ናይ ሎሚ ቃል አምላኽ ሓደ ካብቶም መማህራን ሕጊ ካብ ኩሉ ትእዛዛት አይናይ ከምዝዓቢ ካብ ጎይታና ኢየሱስ ክርስቶስ መልሲ ክረክብ ክሓቶ ይርከብ፡፡ “ ካብ ኩለን ትእዛዛትሲ አየነይቲ እያ ቐዳመይቲ፧” ኢሉ ድማ ሓተቶ፡፤ ሎሚውን እንተኾነ ብዙሓት ካባና አለና እቲ ቀዳማይ አብ ክርስቲያናዊ ሕይወትና ሃይማኖትና ብቐዳምነት ዝስራዕ እንታይ ምኻኑ መዓልታዊ ክንሓትት እንርከብ። እንሓትት። ገለ ምስጢረ ጥምቀት፡ ገሌና ከአ አብ ቅዳሴ ሰንበት ሰንበት ምስታፍ፡ ገለውን ኃውና ምፍቃር፡ ምእንቲ ፍትሒ ምግዳል፡ ወዘተ. መድኃኒና ኢየሱስ ክርስቶስ ግና ኸምዚ እናበለ ነቲ ሕቶ ናይቲ መምህር ሕጊ ከምዝመለሰ፡ ንዓናዊን እዚ መልሲ እዚ ሎሚ ይህበና አሎ። “እታ ቐዳመይቲ እዚአ እያ፥ ‘ኦ እስራ ኤል ስማዕ፥ እግዚአብሔር አምላኽና ንሱ በይኑ እግዚአብሔር እዩ። ንእግዚአብሔር አምላኽካ ብኹሉ ልብኻን ብኹሉ ነፍስኻን ብኹሉ አእምሮኻን ብኹሉ ኃይልኻን አፍቅሮ።” አብ ግዜ ኢየሱስ አይሁዳውያን እዚ ከም ሓደ ጸሎት አብ መዓልቲ ሰለስተ ግዜ ንግሆ፡ ቀትሪ፡ ምሸት ይደግምዎ ነበሩ። ነዚ ጎይታና ኢየሱስ ክርስቶስ “ንብጻይካ ኸም ንፍስኻ አፍቅሮ” ዝብል ከም ካልአይ ዓቢ ትእዛዝ ይጠቅስ። ካብዚአተን እትዓቢ ትእዛዝ የልቦን” እናበለ ሓጺርን ዓሚቅን መልሲ ይህቦም። እዚ ጽማቕ ናይቲ ኩሉ መድኃኒኒ ኢየሱስ ክርስቶስ ብዛዕባ እግዚአብሔርን ሕይወትን ዝመሃሮ ኢዩ። እምበአር ሕግን ነብያትን እዚ ኢዩ እሞ ከምቲ ሰባት ኪገብርሉልኩም እትደሊዩዎ ኹሉ ንስኻትኩምውን ከምኡ ግበሩሎም። ማቴ. 7,12
እቲ መምህር ሕጊ ኸአ “መምህር፥ ብሓቂ ጽቡቕ ተዛሪብካ ፤ አምላኽ ሓደ ኢዩ፥ ብዘይካኡ ድማ ኻልእ የልቦን። ብኹሉ ልብኻን ብኹሉ አእምሮኻን ብኹሉ ኃይልኻን ከተፍቅሮ፥ ንብጻይካውን ከም ነፍስኻ ከተፍቅሮ” እዚ ካብ ኩሉ ዚሓርር መሥዋዕትን ካብ መሥዋዕቲ ሕሩድን ዚዓቢ እዩ” በሎ። ኢየሱስ ድማ ብምስትውዓል ከም ዝመለሰ ምስ ረአየ፥ “ንስኻስ ካብ መንግሥቲ አምላኽ ርሑቕ አይኮንካን” በሎ። ደጊሙ ኪሓቶ ኸአ ሓደ እካ አይደፈረን።
እታ ንአአ እትመስል ካልአይቲ ድማ፥ “ንብጻይካ ኸም ንፍስኻ አፍቅሮ” እትብል እያ። ብጻይ ዝበሃል፡ እቲ እግዚአብሔር አብ ሕይወትካ ምሳኻ ከምዚራኸብ ዚገብሮ፡ ሰብ ኢዩ። እቲ ሓገዝካ ዘድሊዮ። ፍቕሪ አምላኽ እቲ ቐዳማይ ትእዛዝ ኢዩ። አቱም አሕዋተይ፥ አምላኽ ከምዚ ገይሩ ኻብ አፍቀረና፥ ንሕናውን ንሓድሓድና ኽንፋቐር ይግበአና ኢዩ። 1ዮሓ.1:11 ቅዱስ አጎስጢኖስ ዚበሎ ዘረባ አይትረስዕ፥ “ አብቱ ምስኡ ክትነብር ኢልካ ትኸዶ ዘሎኻ ምእንቲ ኽትበጽሕ፡ ነቲ ምሳኻ ኃቢሩ ዚጎዓዝ ዘሎ ብጻይካ ሓግዝ”። ፍቕሪ ብጻይ እምበአር ካብ ፍቕሪ አምላኽ ኢዩ ዝመጽእ። ንብጻይካ ምስተፍቕር ንአምላኽ ተፍቅር። ንሕና ንአምላኽና ፍቕርና እንገልጸሉ ንኃውና ምስ እነፍቅሮ ጥራይ ኢዩ። ገጽ አምላክ አብ ገጽ ኅሃውና ክርኢይ አለና።
“ንስኻስ ካብ መንግሥቲ አምላኽ ርሑቕ አይኮንካን” በሎ፡፤ መንግስተ ሰማይ ሕብረት አብዞም ክልተ ሕግታት እግዚአብሔር መሰረት ዝገበረ ኢዩ። ንእግዚአብሔር አምላኽካ ብኹሉ ልብኻን ብኹሉ ነፍስኻን ብኹሉ አእምሮኻን ብኹሉ ኃይልኻን “ንብጻይካ ኸአ ኸም ንፍስኻ አፍቅሮ” እግዚአብሔር አቦ እንተኮይኑ ንሕና ኩሉና አኅዋትን አኃትን ኢና፡ ማቴዎስ “ ኹሎም ኦሪትን ነቢያትን አብዘን ክልተ ትእዛዛት እዚ አተን ተጠርኒፎም አለዉ “ እናበለ ይጽሕፍ። ማቴ. 22,40 ዝኸበርኩም አኃዋትን አኃትን ንሕና አመንቲ ክርስቶስ ተኸተልቲ ክርስቶⶊ ነዘን ትእዛዛት እዚአተን አብ ግብሪ ክነውዕለን ክንሰርሕ ይግበአና፡ ምኽኒያቱ ብዘይ እዞም ሕጊ እዚአቶም አብ እግዚአብሔር ክንበጽሕ አይንኽ እልን ኢና። ክርስቶስ አምላኽና ባዕሉውን እተፍቅሩኒ አንተ ኾንኩምሲ ትእዛዛተይ ሓልዉ ኢኹም” ኢሉና ኢዩ። እዚ ፍቕሪ እዚ መሰረቱ ኣብ ክርስቶስ ኮይኑ ከምቲ ንሱ ዘፍቀረና ክነፍቅሮ። ከም እነፍቅሮ እንፍለጥ ከኣ ኣብቲ ዝሓደገልና ትእዛዛት እሙናት ኮይና ምስ እንርከብ ኢዩ። እዚ ዓይነት ጉዕዞን እምነትን እምበኣር ኣብ ሕብረት መንፈስ ቅዱስ ከምእንነብር ይገብረና።
ስብሓት ንአብን ንወልድን …………::


text:
ብደርቂ ምኽንያት ኣብ ኢትዮጵያ ዝሞተ ሰብ የለን ይብል ሓደ ላዕለዋይ በዓል ስልጣን መንግስቲ ኢትዮጵያ።
ኣብ ኢትዮጵያ ንዘጋጠመ ድርቅን ንዘስዓቦም ሽግራትን ምላሽ ንምሃብ ናይ ዝተጣየሰ ኮሚቴ ሃገራዊ ሓደጋ ምክልኻልን ድልውነት ብዋና ጸሓፊነት ዝመርሑን መዓልታዊ ስራሕ ዝከታተሉን ኣቶ ምትኩ ምስ ቪኦኤ ኣብዘካይድዎ ቃል ምልልስ ብድርቂ ንዝተጠቕዑ ወገናት ሓገዝ ኣብ እዋኑ ኣይብጽሕን ዘሎ፤ብመጠን እውን ዝነኣሰን እዩ ንዝብሉ ርእይቶታት'ውን ኣይተቐበሉዎን።
ዝውሃብ ሓገዝ ብመጠን ካሎሪ ዓለምለኸ ደረጅኡ ዝሓለወ እዩ ዝበሉ ኣቶ ምትኹ ሓደ ሰብ ኣብ መዓልቲ 2100 ኪሎ ካሎሪ ክረክብ ስለዘለዎ ብነፍስ ወከፍ 15 ኪሎ ግራም ስርናይ፣1.5 ኪሎ ግራም ጥራጥረ ኣስታት ፍርቂ ሎትሮ ዘይትን ዕድሚኦም ትሕቲ ሓሙሽተ ዓመት ንዝኾኑን ንነፍሰ-ጹርን ዘጥብዋን ኣዴታት እውን ብነፍስወከፍ 4.5 ኪሎ ግራም ሓጋዚ ምግቢ ከምዝውሃበንን ዘርዚሮም።
ብምኽንያት ድርቂ ንዝኸፍአ ጥምየት እናተቓልዑ ህይወት ሰብ ዝጠፍኡሎም ከባቢታት ከምዘለው ንዝሕብሩ ጸብጻባት ኸአ ካብ ሓቂ ዝረሓቐ እዩ ኢሎም ኣቶ ምትኩ ካሳ።
ምሉእ ትሕዝቶ አብዚ ምስማዕ ይኸአል።


text:
ናይ ስጋዊ ርክብ መምሃሪ ኣቕሑ መብዝሕትኡ ግዜ ንኽተሓዙን ንከጽንዕሉን ዝተሰርሐ ኣቕሓ እዩ።
ዕላምኡ ድማ:
ኣዋልድ ኮና ኣወዳት ብዛዕባ ናይ ስጋዊ ርክቦም ናውቲ ክላለይዎን ክፈልጥዎን እዩ።
በዚ ኣገባብ ኣዋልድን ኣወዳትን ክፈልጥዎ ዘለዎም ነገራት:
ናይ ስጋዊ ርክብ ናውቲ ብኸመይ እዩ ዝሰርሕ?
ኩሎም ህጻናትን መናእሰያትን ሓበሬታ ብዛዕባ እዚ ጉዳይ ክረኽቡ ኣገዳሲ እዩ።
ናይ ባዕሎም ኣካት እውን ክፈልጥዎ ኣለዎም።
ገለ ገለ ሰባት ነዚ ከምዚ ዓይነት መምሃሪ ክሕዙ የሕፍሮም ይኸውን።
ብዛዕባ ናይ ስጋዊ ርክብ ናውቲ ክዛረቡ ኣይለመዱን ይኾኑ።
ሓበሬታ ምቕሳም ግና ሓራም ወይ ሓጥያት ኣይኮነን።
ኣብ ዝኾነ ቅዱስ መጽሓፍ እውን:
ነዞም መምሃሪ ኣቕሑ ኣይትሓዙ ዝብል የለን።
ፍልጠት ብዛዕባ ኣካላትን ናይ ጾታ ናውትን ጥቕሙ:
ካብ ገለ ሕማማት ንኽትከላኸል ክጠቅም ይኽእል።
ደቀንስትዮ ብዘይ ድሌተን ንኸይጠንሳ ክጠቅም ይኽእል።
ካብ ጉጉይ ሓበሬታን ሓቅነት ዘይብሉ እምነትን ምቑጣብ ይጠቅም።
ንዝኾነት ጓል ኮነ ወዲ ብሓሶት ንኸይታለሉ ክጠቅም ይኽእል።
እዚ ነገር ብኮብ ኣበሃህላ ክፍልጥ ዝኾነ ኣይኮነን።
በቶም ዓበይቲ ወለዶ ኣብ ጥንቲ እዋን ግን ከምኡ ይበሃል ነይሩ።
እዚ ግን ጓል እግራ ኣኪባ መታን ኮፍ ክትብል ኢሎም እዮም ዝብሉ ዝነበሩ።
ከምዚ ተመሳሳሊ ታሪኻት (ብሂላት) ኣለዉ፡
ንኣብነት: „ኣዋልድ ብችግለታ እንተ ዘዊረን ድንግልነተን ይጠፍእ።“
ወይ: „ኣዋልድ ክነጥራ የብለንን ምኽንያቱ፡ ድንግልነታ ስለ ዝቅደድ።“
እዚ ብሂላት ሓደ ሓደ እዋን ንገሊእን ኣዋልድ የፍርሐን እዩ።
ኣዋልድ ኣብ ዝገብርኦ ንጥፈታት ወይ ተግባራት ክቁጠባ ይግድድ።
ገለ ኣዋልድ ድማ ኮምኡ ከይ ገብራ ይፈርሓ።፡
ተመሳሳሊ ሓሳባት ብዛዕባ ጽግያትን ጥንስን እውን ኣሎ፡
ንኣብነት: „ጓል ናይ ኣዴታታ እንተ መጺእዋ ክትሕጸቦ የብላን መታን ከይትሓምም።“
ወይ ድማ: „ጓል ኣብ መሐንበሲ ቦታ ብዘይ ስጋዊ ርክብ እውን ክትጠንስ ትኽእል እያ።“
እዞም ኩሎም ብሂላት ሓቂ ኣይኮኑን።
ጓል እንተ ኮይንኪ፡ ነታ ሓኪምኪ ክትሓትያ ትኽእሊ ኢኺ።፡
ብዛዕባ እዚ ኩሉ ኣርእስቲ እኹል ሓበሬታ ክትህበኪ ትኽእል እያ።
ብዙሓት ደቀንስትዮ ተመሳሳሊ ጸገማት ኣለወን።
ኣብ ኤውሮፓ ከም ተሓዚት ቆልዓ ወይ መሻጢት ክሰርሓ ይደልያ።
መብዝሕትኡ ግዜ ድሕሪ ጐዕዞ ናብ ስደት ከቢድ ዕዳ ኣለወን።
ነዚ ዕዳ ክኸፍላ ድማ ክሰርሓ ይጅምራ።
ስለዚ እተን ደቅንስትዮ ኣብ ዘይደልይኦ ስራሕ ክሰርሓ ይጅምራ።
ገለ ካብእን ይሃድማ እየን።
ብዛዕባ ዘጋጠመን ነገር ግን ክዛረባ ኣይደልያን እየን።
ስለ ዝፈርሓ:
እንተ ተዛሪበን ንስድራቤተን ወይ ንባዕለን ገለ ከይኮና ይፈርሓ።
ተመሳሳሊ ነገር ኣጋጢሙኪ ድዩ፧
ንዝኾነ ሰብ ብዛዕብኡ ከይትዛረቢ ኣምሒሎሙኺ፧
ኣብ SOLWODI ንኣዋልድን ኣንስትን ኣብ ሽግረን ክሕግዛ ዝኽእላ ደቀንስትዮ ሰራሕተኛታት ኣለዋ።
ነዐእን ኩሉ ጸገምኪ ክትገልጽለን ትኽእሊ ኢኺ።
ተዳሃይየን እሞ ሓቢርክን ፍታሕ ትረኽባ ትኾና ኢኽን።
SOLWODI ሙንሸን: 089/27275859
ወይ ድማ ኣብ ኢንተርነት: www.solwodi.de
Text: SOLWODI München
ትሕቲ 18 ዓመት እንተ ኩንኪ።
ኣብዚ ዕድመ ንስጋዊ ርክብ ገንዘብ ክኽፍለኪ ኣይፍቀድን እዩ።
እዚ ኣብ ጀርመን ኩልኩል እዩ።
ሕማቕ ነገር ግን ኣይገበርክን።
ኣስተውዕሊ! ስለ ኸምዚ ዝገበርኪ ኣይክትቅጽዕን ኢኺ።
እቶም ምሳኺ ስጋዊ ርክብ ዝፈጸሙ ግን ጌጋ ተግባር ኢዮም ኣተግቢሮም።
ንሳቶም ክቕጽዑ ይኽእሉ ኢዮም።
ካልኣይ ግዜ ክትደግምዮ ኣየድልየክን ኢዩ።
ናብ ፖሊስ ውን ክትሕብሪ ትኽእሊ ኢኺ።
ኣብዚ ሃገድ ድማ ፖሊስ እዚ ተግባር እዞም ሰባት ከይደግሙ ይተሓባበሩኺ።
ብዛዕባ እዚ እንተተማማዪጥክሉ ጽቡቕ እዩ።
ምናልባት ብድሕሪ እዚ ነዓኺ ውን ይፎኽሶኪ ይኸውን እዩ።
ነዚ ክትገልጽሉ ትኽእልሉ እሙን ሰብ ድለዪ።
ስለ ከምዚ ዝገበርኪ ክጸልኣኪ ዘይክእል ሰብ።
ናይዚ ጉዳይ ኣማኸርቲ ቦታታት እውን ኣሎ።
ንደቂ መንእሰያት ተባዕትዮ: http://www.marikas.de/
ን መንእሰያት ደቀንስትዮ: http://www.mimikry.net/
ንኹሎም: http://www.jadwiga-online.de/kontakt.php
ን ደቀንስትዮ : http://www.solwodi.de/33.0.html?&L=0%3FkeepThis%3Dtrue


text:
ዒድ ኣል-ኣድሓ ኣልሙባረክ፡ ትማሊ 10 ዙ-ልሕጃ 1439 ህጅርያ – 21 ነሓሰ 2018 ኣብ መላእ ሃገር ብክብ ዝበለ ማዕርግ ተባዒሉ።
ኣብ ከተማ ኣስመራ – ሜዳ ባሕቲ መስከረም፡ ሚኒስተራት ዝርከብዎም ላዕለዎት ሰበ-ስልጣን መንግስትን ግንባርን፡ ኣብ ኤርትራ ዝመደበሮም ኣምባሳደራትን ካልኦት ዲፕሎማሰኛታትን፡ ከምኡ’ውን ኣሽሓት ኣመንቲ ዝተሳተፍዎ ስነ-ስርዓት ሓባራዊ ሰላት ተኻዪዱ።
ዋና ኣካያዲ ስራሕ ሙፍቲ ኤርትራ ሼኽ ሳልም ኢብራሂም ኣልሙኽታር ኣብ ዘስምዕዎ መደረ፡ ትርጉም ዒድ ብሓፈሻ ዒድ ኣል-ኣድሓ ድማ ብፍላይ ብዝምልከት ዓሚቚ መግለጺ ድሕሪ ምሃብ፡ ናይ ሎሚ ዓመት ዒድ ኣል-ኣድሓ፡ ድሕሪ ዕርቀ-ሰላም ኤርትራን ኢትዮጵያን ዝበዓል ዘሎ ናይ መጀመርያ ዒድ ብምዃኑ ፍሉይ ከምዝገብሮ ብምጥቃስ፡ ንኽልተ ዓሰርተ ዓመታት ንዝቐጸለ ናይ ውግእን ወረ-ውግእን መድረኽ መፈጸምታ ዝገበረ ስምምዕ፡ ካልኦት ተመሳሰልቲ ሽግራት ኣብ ምፍታሕ፡ ጽቡቕ ኣብነት ናይ ሰናይ ጉርብትና ከምዝኸውን ጽኑዕ እምነቶም ገሊጾም።
ሼኽ ሳልም ኢብራሂም፡ ዒድ – ናይ ምፍቕቓርን ይቕረ ምብህሃልን፡ ናይ ምትሕግጋዝን ደሃይ ምትሕትታትን፡ ከምኡ’ውን ንጽጉማት ናይ ምርዳእን ንሕዙናት ናይ ምጽንናዕን ኣጋጣሚ ስለዝዀነ፡ ምእመናን ነዚ ሰናይ ተግባራት ዓቢ ግምት ክህብዎ ኣዘኻኺሮም።
እቲ ስነ-ስርዓት፡ ኣብ’ቲ ሓባራዊ ሰላት ዝተረኽቡ ምእመናን፡ ሰላም ብምብህሃልን ሰናይ ምንዮት ብምግልላጽን ተዛዚሙ።
እዚ ከም’ዚ ኢሉ እንከሎ፡ ብምኽንያት ዒድ ኣል-ኣድሓ ኣል-ሙባረክ፡ ብምትሕብባር ሚኒስትሪ ዜና ምስ ሃገራዊ ማሕበር ደቂ-ኣንስትዮ ኤርትራ፡ ኣብ ኣስመራ ብባህላዊ መደብ ዝማዕረገ ህዝባዊ ጽምብል ተኻዪዱ።
ኣደ-መንበር ሃማደኤ ዞባ ማእከል ወይዘሮ ኣለም በላይ፡ ንመላእ ህዝቢ ኤርትራ ርሑስ ዒድ ድሕሪ ምምናይ፡ በዓላትና ካብ ዓመት ናብ ዓመት እናደመቐ ከም ዝኽበር ኣረዲኣ። ሎሚ ዓመት ፍሉይ ዝገብሮ ግዳ፡ ንኣስታት 20 ዓመታት ኣብ መንጎ ኤርትራን ኢትዮጵያን ዝጸንሐ ኩነታት ሰላማዊ መዕለቢ ረኺቡ – ክንዮ ክልቲአን ሃገራት ንከባቢና ብእወታ ጸልዩ ኣብ ዘለወሉ እዋን ይበዓል ብምህላዉ ከምዝኾነ ኣገንዚባ። ንክልቲኡ ህዝብታት ድማ ዮሃናኣ ገሊጻ።
እቲ መደብ፡ ጉጅለ ባህሊ ሳሊና ብዘቕረበቶ መሰናድኦ ደሚቑ ነይሩ።


text:
(BBC Tigrigna )
ማእከላይ ኮሚቴ ውድብ ህወሓት፡ ኣብ ዘካየዶ ዝተናዉሐ ገምጋም፡ ዝበዝሑ ኣባላቱ ብምንቃፍ፡ ካብቶም ዝተረፉ 8ተ ኣባላት ፖሊት ቢሮ ኣብቶም ሓሙሽተ ስጉምቲ ወሲዱ። ሓዲሽ አመራርሓን ሓደሽቲ ኣባላትን ድማ መሪፁ።
ካብቶም ዝተረፉ ነባራት ፡ ኣይተ ጌታቸዉ ኣሰፋ (ሓላፊ ብሄራዊ ደሕንነት)፣ ኣይተ ኣለም ገብረዋህድ (ሓላፊ ቤት ጽሕፈት ህወሓት)፣ ዶክተር ኣዲስ ኣለም ባሌማ (ምኽትል ርእሰ ምምሕዳር) እዮም።
ድሕረ ባይታ ኣመራርሓን ሓደሽቲ ኣባላትን እቲ ፓሊት ቢሮ ስዒቡ ተዘርዚሩ ኣሎ።
ዶ/ር ደብረፅዮን ገብረሚካኤል
ኣብ ክልል ትግራይ ከተማ ሽረ ተወለዶም። ካብ ቁልዕነቶም ንፉዕ ተምሃሪ ከምዝነበሩን፡ ካብ መሰናድኦ ትምህርቲ ኣርባዕተ ነጥቢ ሒዞም ናብ ዩኒቨርሲቲ አዲስ ኣዲስ አበባ ኣትዮም’ኳ ነይሮም፡ እንተኾነ ትምህርቶም ኣሞናጒዮም ናብ ዕጥቃዊ ቃልሲ ተጸንቢሮም።
ካብ ሜዳ ስልጠና መራኸቢ ቴክኖሎጂ ክወሰዱ ናብ ሃገረ ጥልያን ተላኢኾም። ምስተመልሱ፡ ብ1972 ዓ/ም ሬድዮ ጣብያ ናይቲ ዉድብ ንዝኾነ “ድምፂ ወያነ ትግራይ” ኣብ ምጥያሽ መሪሕ ተዋሳኢ ነይሮም።
ኣብቲ እዋን ሰንሰለት መረዳእታ መንግስቲ ሰይሮም ብምእታዉን ብምፍሻልን ይፍለጡ።
20 ግንቦት 1983 ዓ.ም ኢህአዴግ ስልጣን ኣብ ዝሓዘሉ እዋን፡ ናይ ደሕንነት ቤት ጽሕፈት ይመርሑ ዝነበሩ ኣይተ ከንፈ ገብረመድህን ምክትል ኮይኖም ኣገልጊሎም።
ብምኽንያት ቃለሲ ንዘቋረጽዎ ትምህርቲ ብምቕጻል ኣብ ዩኒቨርሲቲ ኣዲስ ኣበባ ቐዳማይን ካልኣይን ዲግሪ ወዲኦም።
ሳልሳይ ዲግሪኦም’ዉን ካብ ፍሉጥ ዩኒቨርሲቱ ሎንደን ዝረኸቡ እንትኾን፡ ኣብ ዓለምለኸ መጽሄታት ብርክት ዝበሉ ጽሑፋት’ዉን ኣሐቲሞም’ዮም።
በዓል ዋና፡ “Debretsion Gebremichael intelligence security software” ተባሂሉ ዝፍለጥ ሶፍትዌር ምህዞ ኮይኖም፡ ኣብ መረብ መሸጣ ኤሌክትሮኒክስ ኣማዞን ይርከብ።
ዶ/ር ደብረጽዮን ዘይለሳለስ ጽኑዕ ቅዋም ዘለዎም ሰብ ምዃኖም ብቐረባ ዝፈልጡዎም ሰባት ይዛረቡ።
ብ1993 ዓ/ም ኣብ ዉሽጢ እቲ ዉድብ ብዝተፈጠረ ምክፍፋል፡ ሐሳብ እቲ ዝተስዓረ ጉጅለ ተሰጉም ኢኻ ብዝብል ናብ ምምሕዳር ወረዳ ትሕት ኢሎም ሰሪሖም።
ይኹን’ምበር፡ ብ1998 ዓ.ም ዋና ዳይሬክተር ኤጀንሲ ልምዓት ሓበሬታን መራኸቢታትነ ኾይኖም እንትሽየሙ፡ ብመዓርግ ምኽትል ቐዳማይ ሚኒስትር ኣተሓባባሪ ክላስተር ኮይኖም ድማ ሰሪሖም።
ኣካቢ ቤት ምኽሪ ቤት ጽሕፈት ዓብዪ ግድብ ሕዳስ ኢትዮጵያ’ዉን ‘ዮም።
ምክትል ኣቦ መንበር እቲ ዉድብ ኮይኖም ዝጸንሑ ዶክተር ደብረጽዮን፡ ቅድሚ ክልተ ዓመት ኣብ ዝተኻየደ መበል 12 ጉባኤ ዝለዓለ ድምጺ እቲ ጉባኤተኛ ብምርካቦም ኣቦ መንበር ክኾኑ’ዮም ዝብል ግምት ነይሩ። ኣሽዑ ኣይኮነን።
ኣይተ ጌታቸው ረዳ
ብ1965 ኣብ ከተማ አላማጣ ዝተወለዱ ኣይተ ጌታቸው ረዳ ካሕሳይ ፥ “ታዳጊዋ ኢትዮጵያ” ኣብ ዝተብሃለ ቤት ትምህርቲ ተማሂሮም።
ካብቶም ንፉዓትን ተሸለምትን ተምሃሮ ነይሮም።
ብ1990 ካብ ዩኒቨርሲቲ ኣዲስ ኣበባ፡ ክፍሊ ትምህርቲ ሕጊ ዝተመረቑ ኣይተ ጌታቸዉ፡ ምስ ሓደ ኣሜሪካዊ ብሓባር ፋካሊቲ ሕጊ ዩኒቨርሲቲ መቐለ ኣጣይሾም፤ ሕጊ ኣምሂሮም።
ኣብ ኣሜሪካ ካብ ዝርከብ ዩኒቨርሲቲ ኣላባማ ካልኣይ ዲግሪ ብዝለዓለ ዉጽኢት እንትረኽቡ፡ እቲ ትካል ናይ ክብሪ ዶክትሬት ዲግሪ ሂቡዎም።
ኣብ 1997 ዓ/ም፡ ኢህወደግ ብተቓወምትን ዉልቀ ትካላት ሚዲያን ይበጽሖ ዝነበረ ነቐፌታ ስዒቡ ዓርሱ ክከላኸል ኣብ ዘይክእለሉ ብርኪ በጺሑ ተባሂሉ ኣብ ዝሕመየሉ እዋን፡
ኣይተ ጌታቸዉ ብፍላይ ድሕሪ መረጻ እቲ እዋን ተነባቢ ኣብ ዝነበረ ጋዜጣ ኣዲስ ነገር ብዘቕርቡዎም መከራኸሪ ሓሳባት ብዙሓት ይፈልጡዎም።
ካብዚ ሓሊፉ፡ ሚኒስቴር ጉዳያት ወጻኢ እታ ሃገር ተጸምቢሮም። ጀነራል ዳይሬክተር ዳይሬክቶሬት ፐብሊክ ዲፕሎማስን ኮምዩኒኬሽንን ኾይኖም ሰሪሖም’ዮም።
ብተወሳኺ፡ ‘A Week in the Horn’ ተባሂሉ ኣብ ዝፍለጥ መርበብ ሓበሬታ እቲ ቤት ጽሕፈት ኣሰናዳእን ጸሓፍን ምንባሮም መረዳእታታት የመልክቱ።
ኣይተ ሃይለማርያም ደሳለኝ፡ ምኽትል ቀዳማይ ሚኒስትርን ሚኒስትር ጉዳያት ወጻእን ኮይኖም ኣብ ዝተመረጽሉ እዋን፡ ሕልፈት ህይወት፡ ቐዳማይ ሚኒስትር እታ ሃገር ዝነበሩ ኣይተ መለስ ዜናዊ ስዒቡ፥
ፍሉይ ኣማኻሪ ኾይኖም ይሰርሑ ዝነበሩ ኣይተ ጌታቸዉ ረዳ፡ ፍሉይ ኣማኻሪ ቐዳማይ ሚኒስትር ኾይኖም ተሸይሞም’ዮም።
ቐጺሉ፡ ብዶክተር ነገሪ ሌንጮ ክሳብ ዝትክኡ ሚኒስትር ጉዳያት ኮምዩኒኬሽን መንግስቲ ኾይኖም ሰሪሖም። ካብኡ ድማ ኣብ ትካል ምምሕያሻት ሕጊ ዳይሬክተር ኮይኖም።
ቅድሚ ክልተ ዓመት ኣብ ዝተኻየደ ጉባኤ፡ ብነባር ኣባልን መስራትን እቲ ዉድብ ኣባል ማእኸላይ ኮሚቴ ክኾኑ ተሓጽዮም፡ ኣባል ንምዃን በቒዖም።
ኣብዚ ሐዚ እዋን፡ ኣብ ዕጥቃዊ ቃልሲ ካብ ዘይተሳተፉ ዉሑዳት ፈጸምቲ ስራሕ ሓደ እዮም።
መንጀሪኖ
ወይዘሮ ፈትለወርቅ ገ/እግዚአብሄር፡ ኣብ ቃልስን ፖለቲካዊ ቅዋመንን ካብ ሞንጎ ዝፍለጣ ጥንኩራት ደቂ ኣንስትዮ ተጋደልቲ ሓንቲ እየን።
ወይዘሮ ፈትለወርቅ ብትምህርተን ንፍዕትን ተሸላሚትን ከምዝነበራ ቢቢሲ ዘዘራረቦም ሓወን ሓቢሮም።
ብ1967 ዓ/ም ኣብ ዓድዋ ቤት ትምህርቲ ንግስተ ሳባ ትምህርቲ 9ይ ክፍሊ ይመሃራ ኣብ ዝነበራሉ እዋን፡ ኣቋሪጸን ኣብ 1972 ናብ ዕጥቃዊ ቃልሲ ኣምሪሐን።
ድሕሪ ምዝዛም ዕጥቃዊ ቃልሲ፡ ካብ ዩኒቨርሲቲ ሲቪል ሰርቪስ ብዝለዓለ ዉጽኢት ቀዳማይ ዲግሪ ረኺበን፡ ብዉልቀን ኣብ ሎንደን ናፃ ዕድል ትምህርቲ ረኺበን፡ ብክፍለ ትምህርቲ ኢኮኖሚክስ ካልኣይ ዲግሪ ረኺበን።
ይኹን’ምበር ካብቲ ዝተቓለሳሉ ውድብ፡ ጽቡቕ ምላሽ ኣይረኸባን።
ወይዘሮ ፈትለወርቅ ገጽ ንገጽ ምዝራብ ዝፈትዋን ብዘለወን ፖለቲካዊ ብስለት፡ ብጾተን ዝንእዱወን እንትኾና፡ ብፍላይ ኣይተ መለስ ዜናዊ ብህወይት እንዳሃለዉ ብትሪ ካብ ዝሞጎታ ሓንቲ እየን።
በዚ ምኽንያት፡ ምስ ኣመራርሓ እቲ ዉድብ ተቐራሒነን ፀኒሓን።
መንጀሪኖ ኣብ ቃልሲ ዝተዉሃበን ሽመን ኮይኑ፡ ተጋዳላይ ሰለሞን (ሓየት፡ ሓወን)፣ ከምኡ’ዉን ክልተ ደቂ ኣንስትዮ ኣሕዋተን (ኣልማዝን ርግበን) ኣብቲ ዕጥቃዊ ቃልሲ ሞይቶምወን’ዮም።
መንጀሪኖ ኣብ 1999 አባል ማእከላይ ኮሚቴ፣ ኣብ 2007 ዓ/ም ድማ አባል ፖሊት ቢሮ ኾይነን ተመሪጸን።
ቅድም ክብል፡ ዳይሬክተር ማእኸል ኢንተሊጀንስ ፋይናንስ ፌደራል፡ ቐጺሉ ድማ ሓላፊት ርክብ ህዝቢ ህወሓት ኮይነን ነይረን።
ኣብቲ ዝሓለፈ ዓመት ድማ፡ ሓላፊት ሴክተር ከተማ ሴክሬታርያት ኢህወዴግ ኮይነን የገልግላ ኣለዋ።
ወይዘሮ ፈትለወርቅ ፈላመይቲ ጓል ኣንስተይቲ ምክትል ኣደ መንበር ኮይነን ተመሪጸን።
ኣይተ አስመላሽ ወልደስላሴ
ኣብቲ ዕጥቃዊ ቃልሲ ብርሃን ዓይኖም ካብ ዝሰኣኑ ተጋደልቲ ኣይተ ኣስመላሽ፡ ተጸዋዒ ባይቶ ወከልቲ ህዝቢ’ዮም።
ኣይተ አስመላሽ ኣብ ዝተፈላለዩ እዋናት ብዝህቡዎም ሕጊ ተንከፍ ጉዳያት መብርሂ ኣብ ፓርላማ ኢትዮጵያ ዝተፈለጡ እንትኾን፡ ቀዳማይን ካልኣይን ዲግሪ ትምህርቶም ብሕጊ’ዮም ሰሪሖም።
ኣብዚ ሐዚ እዋን ድማ ሕጹይ ተመራቒ ዶክትሬት ዲግሪ እዮም።
ዶክተር ኣብርሃም ተከስተ
ዶክትሬት ዲግሪ ብኢኮኖሚክስ ካብ ስዊዘርላንድ ዝረኸቡ እንትኾን፡ ኣብዚ ሐዚ እዋን ኣብ ዕጥቃዊ ቃልሲ ካብ ዘይተሳተፉ ኣባላት ፖሊት ቢሮ ህወሓት ካብ ሞንጎ ዝኾኑ ሰለስተ፡ ሓደ እዮም።
ኣቦ መንበር ቤት ምኽሪ፡ መሰልጠኒ ቴክኒክን ሙያን ኮይኖም ድማ ስሪሖም።
ኣብ ብሄራዊ ኮሚሽን ፕላኒንግ ንክልተ ዓመታት ሚኒሰትር ድኤታ ኮይኖም ዝሰርሑ ዶክተር ኣብርሃም፡ ሚኒሰትር ድኤታ ፋይናንስን ቁጠባዊ ምትሕብባር፣ ኣብቲ ዝሓለፈ ሚኒስትር እቲ ሚኒስቴር ኮይኖም ተሸይሞም።
ኣብ ሓደ እዋን ኣማኻሪ ሚኒስቴር ልምዓት ከተማ ዶ/ር አርከበ ዕቑባይ ኮይኖም ሰሪሖም።
ንሶም ኣብ ዝህቡዎም ስልጠናታት ዝተሳተፉ ኣባል እቲ ዉድብ፡ ኣብ ልምዓት ትኹረት ዝገበሩ ኣተሓሳስባታት ዘተኣናግዱ’ዮም ይብሉዎም።
ወይዘሮ ኬርያ ኢብራሂም
ሓደሽቲ ኣባላት ፈጻሚት ስራሕ ኮይኖም ካብ ሞንጎ ዝተሓረዩ ሓንቲ እንትኾና፡ ቅድም ክብል ኣብቲ ክልል ኣብ ዝተፈላለዩ ቦታታት ብሓላፍነት ስራሕ ኣገለጊለን’የን።
ኣመሓዳሪት ዞባታት ምብራቕን፡ ደቡብ ምብራቕን ኾይነን ኣብ ዝተፈላለዩ እዋናት ብሓላፍነት ሰሪሐን።
ኣብ ከተማ መቐለን ብብርኪ ክልልን’ዉን ሓላፊት ቢሮ ጉዳይ ደቂ ኣንስትዮ ነይረን። ወይዘሮ ኬርያ ኣብ ሚድያ ብዙሕ ዘይፍለጣ እንትኾና፡ ክምረጻ እየን ዝብል ትጽቢት ብዙሓት ኣይነበረን።


text:
ቤት ምኽሪ ፀጥታ ሕ/መ ነቲ ኣብ ልዕሊ ኤርትራ ንክትግበር ብኢጋድ ዝቀረበሉ መፀዋዕታ ይሰርሓሉ ኣሎ፣ጊዚኡ ሓልዩ ክውሰን‘ዩ ኢሎም ም/ቀ/ሚ ኢትዮዽያ ኣቶ ሃይለማርያም ደሳለኝ።ምንስቲራት ኣባል ሃገራት ኢጋድ ምስ ኣባላት ቤት ምኽሪ ፀጥታ ሕ/መ ብሓባርን ብውልቀን ከምዝተዘራረቡን‘ውን ጠቂሶም።
ኣብ ማላቡ - ኢኳቶርያል ጊኒ ኣቶ ሃይለማርያም ደሳለኝ ዝመርሕዎ ኣኼባ ምንስቲራት ኢጋድ፣ኣብ ልዕሊ ኤርትራ ተወሳኺ ማዕቀብ ቁጠባ ንክትግበር ክሰማማዕ ከሎ፣እቲ ረቂቅ ኣብ ኣዲስ ኣበባ ዝተሰየመ ዋዕላ መራሕቲ ኢጋድ ፀዲቁ‘ዩ።ብመሰረት‘ዚ ቤት ምኽሪ ፀጥታ ሕ/መ ኣብ ናይ ኤርትራ ዘፈር ዕደና ወርቅን ካብ ዳያስፖራ ዝላኣኽ ክልተ ሚእታዊ ግብሪ እገዳ ንክንበር ትሰርሑ ከምዝነበረ ዝፍለጥ‘ዩ።
”ምንስቲራት ኢጋድ ኣብ ማላቦ ዝወሰንዎ፣መራሕቲ ኣብ ኣዲስ ኣበባ ተራኺቦም ኣፅዲቆምዎ‘ዮም።ኢጋድ እንደገና ካልእ ጊዜ ተኣኪቡ፣እቲ ማዕቀብ ቀልጢፉ ንክውሰን ዝፅውዕ ደብዳቤ ናብ ቤት ምኽሪ ፀጥታ ልኢኹ‘ዩ።ቤት ምኽሪ ፀጥታ ብወገኑ ይሰርሐሉ‘ሎ።ከምትፈልጦ፣ቤት ምኽሪ ፀጥታ ዝሕዞ ኣጀንዳ ቀስ ኢሉ‘ዩ ናብ መደምደምታ ዝበፅሕ።ስለዚ እቲ ቤት ምኽሪ ነቲ ዘቅረብናሉ ፃውዒት ተቀቢሉ፣ናብ ውሳነ ክበፅሕ‘ዩ ዝብል ትፅቢት ኣሎና” ኢሎም።
እቲ ብኢጋድ ዝተወጠነ ማዕቀብ ንህዝቢ ክሃስይ‘ዩ ዝብሉ ኤርትራውያን ኣለው።እንታይ መልሲ ኣለዎም ንዝብል ሕቶ ኣቶ ሃይለማርያም ክምልሱ ከለው ”እዚ ይዕየየሉ ዘሎ፣ ማዕቀብ ነቲ ናብ ነብሰ-ወከፍ ኤርትራውያን ስድራ-ቤታት ዝላኣኽ ገንዘብ ዒላማ ዘይገብር ምኻኑ‘ዩ።እቲ ማዕቀብ ዒላማ ዝገብሮ፣ኣብ ወፃኢ ዝቅመጡ ኤርትራውያን ንዝሕተትዎ ክልተ ሚእታዊ ግብሪ‘ዩ።ሪፖርት ቃፊር ሕ/መ ከምዝገለፆ፣እዚ ግብሪ‘ዚ ህዝቢ ኤርትራ ዝርበሐሉ ግብሪ ኣይኮነን” ኢሎም።
”ካብ መሸጣ መዓድናት ዝእከብ ገንዘብ፣ናብ ኤርትራ ከይተመልሰ ኣብ ወፃኢ ተሪፉ ኣብ ምፍፃም ግብረ-ሸበራ‘ዩ ይውዕል ነይሩ።እዚ ገንዘብ‘ዚ ኣብ ምዝራግ‘ቲ ዞባ ኣብ ጥፍኣት ንከይውዕል ይተኣገድ ኢና ንብል ዘለና። ኣብ ከይዲ፣ካብ ተመክሮ ዝማሃሩሉ ኩነታት እንተሃልዩ ቀስ እናበልካ እቲ ማዕቀብ ዝፈኹሰሉ መስርሕ ይሃሉ ኢና ንብል ዘለና” እውን ኢሎም።
”መራሕቲ ኤርትራ ናብ ኢጋድ ክምለሱ እንተኾይኖም፣ክሳብ ሎሚ ይፍፅምዎ ዝነበረ ጌጋ፣ነቲ ዞባ ንምህዋኽ ዝስዕብዎ ዝነበረ ኣንፈት፣ሙሉእ ንሙሉእ ኣቋሪፅናዮ‘ለና።ደጊም ይቅረ በሉልና።ምሳኻትኩም ሓቢርና ክንሰርሕ ቅሩባት ኢና ክብሉ ይግባእ” ይብሉ ምክትል ቀ/ሚ ኢትዮዽያ ኣቶ ሃይለማርያም ደሳለኝ።


text:
ካብ ፈለማ ወርሒ ነሓሰ ናይ’ዚ ዓመት ሞት ኤርትራውያን ስደተኛታት ኣብ ጎደናታት ከተማ ከሰላ ዝልመድ ዘሎ ክስተት ኮይኑ ምህላዉ ወኪል ኣፍሪቃ ሞኒቶርስ ሓቢሩ። እቲ ወኪል ብዛዕባ እቲ ተርእዮ ንምፍላጥ ናብ ከተማ ከሰላ ኣብ ዝበጽሓሉ ፡ ብዛዕባ ኣብ ቀረባ ኣዋርሕ ኣብ ቃልዕ ጎደና እታ ከተማ ንከባቢ ሰሙን ሬሳኡ ክለዓል ዘይተደፍረ ኤርትራዊ ስደተኛ ኣረጋጊጹ ኣሎ።
ጠንቂ ሞት እቲ ዕባይ ከባቢ ኣኽርያ ናይ ከተማ ኣስመራ ምንባሩ ዝተነግረሉ ስደተኛ ዛጊት ከምዘይተረጋገጸ ፥ ወኪል ኣፍሪቃ ሞኒቶርስ ንሰብ መዚ ጸጥታ እታ ከተማን ማሕበረኮም ኤርትራውያን ኣብታ ከተማን ሓቲቱ ዝረኸቦ ፍሕሹው ሓበሬታ ግና፡ እቲ ስደተኛ ብጽምኢ ወይ መንከስቲ ለመምቲ ሞይቱ ከይከውን ይእመት።
ሬሳ እቲ ግዳይ ከይተላዕለ መዓልታት ድሕሪ ምግባሩ፡ ነቲ ኣሰቃቒ ተርእዮ ክጻወሩ ዘይከኣሎ ነባሪ እቲ ከባቢ ዝኾኑ ሱዳናዊ ኣቦ ብዛዕባ እቲ ኩነታት ናብ ኣባላት ጸጥታ እታ ከተማ ከምዝሓበሩን እቲ ሬሳ ሻቡ ከምዝተላዕለን ይግለጽ።
ሬሳ እቲ ስደተኛ ብምትሕብባር መቕርብን ማሕበረ-ኮም ኤርትራውያንን ኣብ ከሰላ ናብ ዓዱ ክምለስ ከምዝተገብረ እውን ተረጋጊጹ ኣሎ።
ወኪል ኣፍሪቃ ሞኒቶርስ ብዛዕባ ሓፈሻዊ ጠንቂ ናይቲ ኣብ ጎደናታት ከተማ ከሰላ ዝረአ ዘሎ ሞት ተራ ኤርትራውያን ስደተኛታት እንታም ምዃኑን፡ ኤምባሲ ኤርትራ ኣብ ሱዳን ብዛዕባ እቲ ጉዳይ ዛጊት ዝወሰዶም ውሳኔታትን እንታይ ከምዝመስሉ ንምፍላጥ ንሰብ-መዚ ማሕበረኮም ኤርትራውያን ኣብ ከሰላ ረኺቡ ከዘራርብ’ኳ እንተፈተነ ፡ መሰረታዊ ምላሽ ግዳ ክረክብ ኣይከኣለን።
እቲ ወኪል ናብ መዘናግዒ ማእከል ማሕበረኮም ኤርትራውያን ኣብ’ታ ከተማ ብምብጻሕ ምስ ገለ ስደተኛታት ካብ ዝገበሮ ዝርርብ ፡ ኣብ ጎደናታት ከሰላ ብዘይፍለጥን ጸኒሑ ብዘይንጸርን ጠንቅታት ተቐቲሎም ናይ ዝርከቡ ኤርትራውያን ስደተኛታት ቊጽሪ ክዛይድ እምበር ክግታእ ይረአ ከምዘየሎ ክርዳእ ኪኢሉ ኣሎ።
ብተራን ኣባላት ጸጥታን ሱዳናውያን ኣብ ልዕሊ ስደተኛታት ዝፍጸም ኩሉዓይነታዊ በደል ይዛይድ ኣብ ዘለወሉ እዋን፡ ቊጽሪ ናይቶም ኣብ ጎደናታት ይዂን ኣብ ውሽጢ መንበሪ ገዛኦም ዝራሰዩ፡ ዝግረፉን ዝቕተሉን ስደተኛታት ይብርኽ ምህላዉ እዩ ክግለጽ ጸኒሑ።


text:
ኣብዚ ኣብ ኣሜሪካ ክፍለ ግዝኣት ካሊፎንያ ስሊከን ቫሊ ተባሂሉ ኣብ ዝጽዋዕ ከባቢ ዝተመስረተ ኣፍሪቃ ዳይስፖራ ኔት ዎርክ ዝተባህለ ዘይመንግስታዊ ትካል ሎሚ ቅነ ኣብዚ ኣብ ዋሽንግተን ዲሲ ሓደ ምትእኽካብ አካይዱ ኔሩ። እዚ ኣብ ሲሊከን ቫሊ ዝመደበሩ ንመኽሰብ ዘይቆመ ትካል ኣፍሪቃ ዲያስፖራ ኔት ዎርክ ንኣፍሪቃዊያን ዳያስፖራን ፈተውቲ ኣፍሪቃን ምስ ኣፍሪቃ ንምትእስሳር ዝዓለመ ምኳኑ ዳይሬክተር’ቲ ትካል ኣልማዝ ነጋሽ ተረድእ።
ኣብ ኣሜሪካ ተወሊዳ ዝዓበየት ክትኸውን ከላ ብዘይካ’ቲ ኣብ ሚንስትሪ ወጻኢ ጉዳያት ኣሜሪካ ኣብ ምሕንጻጽ ፖሊሲ ወጻኢ ትሰርሖ ምዱብ ስርሓ፡ ኣብ ትርፊ ጊዝኣ ንሓዳር፡ ጾታዊ ዝምድና፡ ኣተዓባብያ ቆልዑ፡ ኣደነት፡ ኣመጋግባ፡ አካላዊ ምንቅስቃስ ዝብሉ ዛዕባታት ብምልዓል ምኽሪ ትህበሉን ተመክሮኣ ተኻፍለሉ መርበብ ሓበሬታ ኣለዋ። ልዋም ተስፋይ ትበሃል።ንሎሚ ብዛዕባ ኣብዚ መርበብ ሓበሬታ ተስፍሮም ዛዕባታት ክንዘራረብ ኣብዚ ስትድዮ ድምጺ ኣሜሪካ ዓዲምናያ ኣለና።


text:
ብካልእ ወገን፣ኣቶ መለስ ንኢትዮዽያ ኣብ ዝመርሑለን ፳፩ ዓመታት፣ መስርሕ ዴሞክራሲ‘ታ ሃገር ምጉታቱ፣ኩነታት ሰብኣዊ መሰላት ከምዝሓመቀን ናፅነት ትካላት ዘይምህላውን ዝጥቀሱ ኣሉታዊ ነጥብታት ኮይኖም‘ለው።
ኣብ ቤተ-ክርስትያን መጥምቃውያን ኣቢስንያ ፃውዒት ተገይሩሎም ዝተረኸቡ ላዕለዎት ሰበ-ስልጣን፣ንዋና ፀሓፊ ሕ/ሃ ኮፊ ኣናን፣ኣብ ቤት ምኽሪ ፀጥታ ሕ/ሃ ኣምባሳደር ኣሜሪካ ሱዘን ራይስ፣ፍሉጣት ምጣንያዊ ኪኢላታትን ኣምባሳደር ኢትዮዽያ ኣብ ኒውዮርክን ገሊኦም‘ዮም።
ኣምባሳደር ዴቪድ ሽን፣መንግስቶም ኣብ መትከላት ዴሞክራስን ነፃነትን ናብ ዋጋ ዕዳጋ ኣይኣቱን ይብሉ።ተቃወምቲ ኢትዮዽያ፣መንግስቲ ኣሜሪካ ስለ ረብሕኡ ኢሉ፣ነቶም መትከላት ይሸራርፎም‘ሎ ኢሎም ንዘቅርብዎ ቅሬታ እውን ሪኢቶኦም ሂቦም‘ለው።
ምንስቴር ወፃኢ ኣሜሪካ ዓመታዊ ሪፖርት ሰብኣዊ መሰላት ኢትዮዽያ ምርኣይ ይካኣል‘ኮ‘ዩ።እዞም ዝዝረበሎም ዘሎ ብንፁር ሰፊሮም‘ለው።ላዕለዎት ሰበ-ስልጣን ኣሜሪካ ክዛረቡ ከለው፣ኣብ ኣደባባይ እንተኾይኑ ልስሉስ ቋንቋ እዮም ዝጥቀሙ።ምስ መራሕቲ ኣብ ዕፁው ኮይኖም ግና፣ብርቱዓት ቃላት እዮም ዝጥቀሙ።ስለዚ መብዛሕትና ነቲ ኣብ ኣደባባይ ዝቃላሕ ኢና ንሰምዕ ኢሎም ኣምባሳደር ዴቪድ ሽን።


text:
ብኣቦ መንበር እቲ ግንባር ብኣቶ ሃይለማሪያም ደሳለኝ ዝተመርሐ ኣኼባ ኮሚቴ ፈፃሚ ስራሕ ኢህወደግ ምስ ዝተዛዘመ ዝወፀ መገልፂ እዚ ኣሃዝ እዚ ኣብ ዝቕፅሉ ሒደት ኣዋርሕ ናብ ሓደ ኣሃዝ ከምዝወርድ እውን ገሊፁ’ሎ።
ኣብ ኢትዮጵያ ብፍላይ ድማ ኣብ ከተማታት ዝተፈጠረ ምኽባር ናብራ ንምቕራፍ ብትኹረት ይሰርሕ ከምዘሎ ክገልፅ ዝፀንሐ መንግስቲ ኢትዮጵያ ፃዕርታቱ ውፅኢት እናምፅኡ ምዃኖም ሓቢር’ሎ።
እቲ ኣኼባ ስዒቡ ዝወፀ መግለፂ እውን ነዚ እዩ ዘንፀባርቕ።ቅድም ኢሉ ካብዝነበረ መጠን ዝቕባበ ዋጋ ብዝለዓለ መጠን ማለት እውን ኣብ ወርሒ ሕዳር ናብ 15.6 ሚእታዊ ከምዝወረደ እቲ መግለፂ ብመራኸቢ ብዙሃን ኣብዝዘርግሖ መገልፂ ኣፍሊጡ’ሎ።ኣብዝቕፅሉ ሒደት ኣዋርሕ እውን ናብ ሓደ ኣሃዝ ንምውራድ ዝተጀመረ ፃዕሪ ከምዝቕፅል ገሊፁ።ቕልጡፍ ናይ ኢኮኖሚ ዕብየት ይምዝገብ ከምዘሎ’ውን እቲ መግለፂ ወሲኹ ሓቢሩ’ሎ።
ብናይ ዕብየትን ትራንስፎርመሽንን መርሃ ግብሪ ዝተጀመሩ ህንፀታት ዓበይቲ ፕሮጀክትታት ይሳለጥ ከምዘሎ’ውን እቲ መግለፂ ሓቢሩ’ሎ።


text:
እቶም ቆልዑ "ኣብ ውሽጢ ደቃይቅ፣ሓቀይ‘የ ኣብ ውሽጢ ደቃይቅ፣ ኣለልየምዎ።ነቲ ካርቶን ከፊቶም፣ነተን ኮምፕዩተራት ወሊዖመን፣ንሓባሪ ምልክታት ብምጥዋቅ ክነኻኽኡወን ጀሚሮም።ኣብ ውሽጢ ሰሙን፣ ንኣጠቃቅማ‘ቲ ኮምፕዩተር ብዝያዳ ፈሊጦም።ንሕና ዘይተፀበናዮ ኣጠቃቅማ ቴክኖሎጂ እውን ከይተረፈ ክፈልጡ ኪኢሎም።ድሕሪ ሽዱሽተ ወርሒ፣ ደብፃቤ ብእንግሊዘኛ ምፅሓፍ ጀሚሮም።ስለዚ እቶም ህፃናት ነብሶም ኪኢሎም ምፅሓፍን ምንባብን ፈሊጦም" በለ ጋሻና።
“ኣብ ኣዲስ ኣበባ፣ናብ ሓደ ቤ/ትምህርቲ ኣቲየ፣ንርእሰ-መምህር‘ታ ቤ/ትምህርቲ፣ነዚ ላፕቶፕ እዚ ክፈልጥ ዝኽእል ሓደ ንፉዕ ተማሃራይ ኣምፀአለይ ኢለዮ።ካብኡ ንሓደ ወዲ ትሻዓተ ዓመት ተማሃራይ ኣምፂኦምለይ።እቲ ቆልዓ፣ነታ ላፕቶፕ ምስ ሃብኩዎ፣ካባይ ኣስታት ሚእቲ ሜትሮ ፈንተት ኢሉን ተኸዊሉን፣ድሕሪ ዝተወሰነ ደቃይቅ፣ በታ ላፕቶፕ ገይሩ ናብ‘ታ ዝሓዝኩዋ ላፕቶፕ ደዊሉለይ።ሓቂ ንምዝራብ፣ኣነ ንባዕለይ ከምኡ ከምዝግበር‘ውን ኣይፈልጥን ነይረ።ኣብ ኩባንያና ዝሰርሑ ኪኢላታት‘ውን ከምኡ ከምዝግበር ኣይፈልጡን ነይሮም።እቲ ኣብ ኣዲስ ኣበባ ዝነብርን ትሻዓተ ዓመት ዝዕድሚኡን ህፃን‘ዩ ካብ ላፕቶፕ ናብ ላፕቶፕ ምድዋል ከምዝካኣል ኣቀዲሙ ዝፈለጠ”ይብል ማት ኬለር።
ንሙሉእ ቃለ-ምልልስ‘ዚ ዘስደምም ታሪኽ፣ኣብ ታሕቲ ንዘሎ ምልክት ድምፂ ብምጽቃጥ ተኸታተሉ፣


text:
ንምዕባይ ዓቕሚ ምዝካር ዝግበር ስልጠና ኣብ እዋን ፈተና ንዝፍጠር ጭንቀት ተምሃሮ ይንኪ መፅናዕቲ።
መቐለ ታሕሳስ 11/2010(ድወት) ብርክት ኣብ ዝበላ ሃገራት ናብ ላዕለዎት ትካላት ትምህርቲ ዝኣትው ሓደሽቲ ተምሃሮአን ንታ ዓመት ንሳ ፈተና መፀት ኣብ ሓያል ጭንቀት ከም ዝኣትው እዞም ነዚ መፅናዕቲ ዘካየዱ ተመራመርቲ ገሊፆም ኣለው።
ካብ 2015 ክሳብ 2016 ዓመተ ፈረንጂ ኣብ ዝነበረ እዋን ኣብ ሃገረ ኢንግሊዝ ጥራይ ኣብ እዋን ፈተና ተጨናኒቖም ናብ ኣማኸርቲ ስነ ኣእምሮ ዘምርሑ ተምሃሮ ብ50 ሚኢታዊ ከም ዝዓበየ ገሊፆም እዮም። እዞም ተምሃሮ ብሰንኪ ዝሓደሮም ጭንቀት ድማ ኣእምርኦም ከም ዝተጎድአ እዮም ዝገልፁ እቶም ተመራመርቲ።
ነዚ መፍትሒ ዝኸውን ድማ ንምዕባይ ዓቕሚ ምዝካር ስልጠና ዝግበር ፃዕሪ ነቲ ዝፍጠር ጭንቀት ክንክዮ ከም ዝኽእል ኣረጋጊፆም ኣለው። ንምዕባይ ዓቕሚ ምዝካር ዝግበር ስልጠና ዝፅዕሩ መናእሰይ ኣብዚ ሕዚ እዋን እናተበራኸቱ እዮም ዝርከቡ ዝተብሃለ ኮይኑ ከም ሜዲቴሽንን ካልኦት ብሰብ ሞያ ስነ ኣእምሮ ዝወሃብ ስልጠናን ተሓጊዞም ናይ ምዝካር ዓቕሞም ዘዕበዩ ኣባፅሕ ኮነ ዓበይቲ ሰባት ዝነበሮም ሓያል ጭንቀቶም ይንኪ ከም ዘሎ ተመራመርቲ ዩኒቨርስቲ ካምብሪጅ ገሊፆም ኣለው።
ኣብዚ መፅናዕቲ 616 ተመሳሳሊ ጭንቀት ዘለዎም ተምሃሮ ማለት ውን ኣብ እዋን ፈተና ብሓያል ዝጭነቑ ተምሃሮ ዝቐረቡ ኮይኖም ካብኣቶም እቶም 309 ተምሃሮ ስልጠና መዕበዩ ዓቕሚ ምዝካር ንሸሞንተ ሰሙናት ተዋሂብዎም ርኡይ ለውጢ ከርእዩ ኪሎም እዮም። እዞም ተምሃሮ ካብቲ ካልእ ሕክምናዊ ስልጠና ወፃእ ኣብ መዓልቲ ካብ 15 ክሳብ 25 ደቓይቕ ሜዲቴሽን ክስርሑ ከምዘለዎም ተነጊርዎም ተግባራዊ ብምግባሮም ጭንቀቶም ከም ዝነከየሎም ይዛረቡ።
ኣብቲ ምርምር ካብ ዝተሰተፉ ምሁራን ሓደ ዝኾኑ ፕሮፌሰር ፒተር ጆንስ ስልጠና መዕበዪ ምዝካር ኣብ ተምሃሮ ጥራይ ዘይኮነስ ኣብ ካልኦት ክፋል ሕብረተሰብ ውን ሓያል ጭንቀት ንምንካይ ፍቱን መድሓኒት እዩ ክብሉ ገሊፆም ኣለው።
ፍልፍል ሓበሬታ outlookindia.com


text:
ምዕባለ ቴክኖሎጂ ዓለም ኣፈላላይ የዓቢ ኣሎ…
መቐለ 29 መስከረም 2011(ድወት) ምዕባለ ቴክኖሎጂ ዓለም ሽሕኳ መነባብሮ ደቂ ሰባት ቐሊል እንተገበሮ ኣብ መንጐ ህዝብታት ዓለም ዝረኣ ኣፈላላይ ክዓቢ ይገብር ከምዘሎ ውድብ ሕቡራት መንግስታት ኣብ ዘውፅኦ ሓዱሽ ፀብፃብ ዕላዊ ጌሩ።
ማሕበራዊን ቑጠባውን መፅናዕቲ ዓለም 2018 ዝተብሃለ ትካል ዘውፅኦ እቲ ሓበሬታ ምዕባለ ቴክኖሎጂ ዓለም መነባብሮ ደቂ ሰባት ቐሊል ክኸውን ልዑል ግዘ እኳ እንተበርከተ ኣብ መንጐ ህዝብታት ዓለም ዝረኣ ኣፈላላይ ግን ክዓቢ ምክንያት ይኸውን ኣሎ ይብል።
እቲ ፀብፃብ ብተወሳኺ ምዕባለ ቴክኖሎጂ ዓለም ኣብ 2030ዓ.ም ፈረንጂ ብደረጃ ዓለም ንዝረኣ ሕሱም መጠን ድክነት ምውጋድ ብዝብል ንዝተቐመጠ ሽቶ ኣብ ምዕዋት ዓቢ ግደ ይፈጥር ኣሎ ዝበለ እቲ ሓበሬታ ብፍላይ ኣብ ምጥንኻር ሓለዋ ስነ-ከባቢን ምርግጋፅ ቑጠባዊ ዕቤትን ዝለዓለ ግደ ይፍፅም ከምዘሎ ገሊፁ።
ይኹን እምበር ኣብ ብርክት ዝበላ ድኻ ሃገራት ዓለም ዝነብር ህዝቢ ነቶም በዚ ምዕባለ ዝመፁ ዕድላት ብዘይምርካቡ ኣብ መንጐ ህዝብታት ዓለም ኣፈላላይ ክዓቢ ይገብር ከምዘሎ ተገሊፁ።
ብምዃኑ ኣብ መንጐ ድኻን ሃፋትም ሃገራት ዘሎ ኣፈላላይ ምዕባለ ቴክኖሎጂ ንክፀብብ ፃዕሪ ከምዘድሊ ውድብ ሕቡራት መንግስታት ፀብፂቡ።


text:
ኣብ ጓቲማላ ትማሊ ሰንበት ብዘጋጠመ እሳተ ጎመራ 25 ሰባት ምሟቶምን ፡ እቲ እሳተ ጎመራ ዝተጠፍኦ ላቫ፡ትኪን ሓሙኽሽቲ ነቲ ከባቢ ሸፊንዎ ከምዝርከብ ናይ ጓቲማላ ናይ ሓደጋ እዋን ምክልክካል ኤጄንሲ ኣፍሊጡ’ሎ።
ብመሰረት ሓበሬታ ሰበ ስልጣን’ታ ሃገር እቲ እሳተ ጎመራ ንኣስታት ሓደ ሚልዮን ሰባት ዜጋታት ዝጸልው ምዃኑን፡ ኣስታት 3,100 ድማ ካብ መነባብርኦም ምዝንባሎም ብተወሳኺ ኣስታት 20 ዝኾኑ ከቢድ ጉድኣት ዝበጽሖም ኣብ ሕክምና ዝተዓቑቡ ሰባት ከምዘለው ሓቢሮም ኣለው።
“እቲ እሳተ ጎመራ ዝተጠፍኦ ላቫ ናብ ሮደ ዝተባህለ ዓዲ ምፍሳሱ፡ዝሞቱን ዝቆሰሉን ሰባት ኣለው” ዝበሉ አባል ናይ ሓደጋ እዋን ምክልካል ኤጄንሲ ዝኾኑ ሰርጊዮ ካባናስ ኣብዚ ሕጂ እዋን “ሰባት ኣብ ምድሓንን ካብቲ ቦታ ምግዓዝ ንጥፈት ነካይድ ኣለና” ኢሎም።
‘ላ ኣሩራ’ ዝተባህለ ዓለምለኸ መዓርፎ ነፈርቲ ከተማ ጓቲማላ ብሰንኪ ካብቲ እሳተ ጎመራ ዝተላዕለ ትኪን ሓሙክሽትን ምዕጻው ተፈሊጡ’ሎ።
ፕረዚደንት’ታ ሃገር ጂሚ ሞራላስ ሰንበት ምሸት መግለጺ ዝሃቡ ክኾኑ ከለው ሰበ ስልጣን ብወገኖም ዜጋታት ክሃድኡ ይመኽሩ ኣለው።


text:
ፕረዚደንት ዩዌሪ ሙሰቨኒ፣ንዓመታ ፕረዚደንታዊ ምርጫ ቅድሚ ምክያዱ፣ ኣንፃር ተቃወምቲ ህውከት የላዕሉ ኣለው ኢሎም ከሲሶም መራሕቲ ተቃውሞ ኪዛ ቢስጅየ።
ንሶም ነዚ ክሲ’ዚ ዘቃልሑ፣ ካብ ካምፓላ 400 ኪ/ሜ ርሒቃ ናብ ዘላ ክፍለ-ሃገር ከይዶም ኣብ ሰልፊ መድረክ ዲሞክራሲያዊ ለውጢ ንምስታፍ ኣብ ዝተበገስሉ እዋን፣ፖሊስ ስለዝተተናኾሎም’ዮም።
ፖሊስ ግና ንመምርሒ ሃገራዊ ኮምሽን መረፃ ኢና ንትግብር ዘለና። ሚስተር ቢስጅየ፣ገና ናይ ፓርቲኦም ውክልና’ውን ኣይረኸቡን ዘለው ይብል።
ዶ/ር በስጅየ ግና፣ ህዝባዊ ሰልፊ ንዘይምክያድ ዝእግድ ሕጊ ኣብ ኡጋንዳ የለን ኢሎም።
እዚ ከምዚ'ሉ ከሎ፣ ኣብ ልዕሊ ዶ/ር ብስጂየን ብፆቱን ዝተፈፀመ ጨካነ ዝበልዎ ተግባር ፖሊስ ዝኹነን’ዩ ኢሎም ገሊፆምዎ ቀ/ሚ ኡጋንዳ ዝነበሩን ሎሚ ኣብ ደምበ ተቃውሞ ዝተሰለፉን ኣማማ ምባባዚ። መንግስቲ ኡጋንዳ፣ንሰላማዊያን ሰባት የከላብት አሎ ሓይሊ ፖሊስ ኣደብ ንክገዝእ ስጉምቲ ክውሰድ አለዎ’ውን ኢሎም።
ኣብ’ዚ ምስሕሓብ’ዚ ተፀሚዱ ዝዋዓለ ሕገ-መንግስታዊ ቤት-ፍርዲ ሎሚ ሶኒ ኣብ ዘሕለፎ ብይን ‘ሰብኣዊ መሰላት ዝግህሱ ኣባላት ፖሊስን ካልኦት ኣካላትን ተሓተቲ ክኾኑ’ዮም’ ኢሉ’ሎ።


text:
ኣብ ዕድመ ንእስነት ዝርከብ ብስራት መስፍን ኣብ ኢትዮጵያ ሓደ ገባሪ ሰናይ ትካል ኣጣይሹን ይመርሕን‘ሎ።
እቲ ትካል ብምህፃረ ቃል እንግሊዘኛ EYES (Ethiopian Youth Educational Support) ማለት ድማ ትካል ትምህርታዊ ሓገዝ ንመናእሰይ ኢትዮጵያ ይባሃል። እዚ ትካል’ዚ መዓዝን ካብ ምንታይ ተበጊሱን ክጣየሽ ከምዝኽኣለ ብስራት መስፍን ይነግረና። እዚ ድማ ትምህርቲ ቁልፊ ልምዓትን ምዕባለን እዩ ካብ ዝብል ቅኑዕ መበገሲ ተላዒሉ ነዚ ንምትግባር ከምዝተጣየሸ ግልፂ ኮይኑ’ሎ።
EYES ማለት’ውን ትካል ትምህርታዊ ሓገዝ ንመናእሰይ ምስ ህዝብን መንግሰትን ትግራይ በምትሕግጋዝ ዛጊድ 10 ኣብያተ ትምምህርቲቲ ሃኒፁ’ሎ። ኣብያተ ትምህርቲ ምህናፅ ጥራሕ ‘ውን ተይኮነስ ምሉእ ውሽጣዊ ናውቲ ኣማሊኡ እዩ ናብ ግልጋሎት ዘብቅዕ።
ኣብተን ዛጊድ ዝተሃነፃ ኣብያተ ትምህርቲ ልዕሊ 10 ሽሕ ተምሃሮ ተማሂሮምን ኣብ ከይዲ ምምሃር ይርከቡን።እቲ ትካል ብዋናነት ኣብ ገጠራት ትግራይ ጠመተ ሂቡ ዝሰርሕ እንትኾነ ብፍላይ ኣብ ወረዳታት ሕንጣሎወጀራትን እንደርታን ኣተኵሩ ይሰርሕ ምህላዉ ብስራት ይገልፅ።
ካብ ከተማ መቐለ ንኣንፈት ደቡብ ትግራይ ገፅ 50 ኪሎ ሜትሮ ርሒቕካ ኣብ ወረዳ ሕንጣሎ ወጅራት ናብ እትርከብ ከተማ ሕዋነ ብምኻድ እቲ ትካል ኣብ ዝሃነፆ ቤት ትምህርቲ ዝባን-ዓልበ ብኣካል ተረኺበ ዝወሃብ ዘሎ ግልጋሎት ትምህርቲ ክርእይ ክኢለ እየ። ኣብታ ቤት ትምህርቲ ካብ ፀሓይ ዝርከብ ፍልፍል ሓይሊ ብምጥቃም ተምሃሮ ስልጠና ኮምፒውተር ይወሃብ ምህላዉ እውን ተገንዚበ።
ትካል ትምህርታዊ ሓገዘ ንመናእሰይ ኢትዮጵያ ነቲ ዘተግብሮ ዘሎ ልምዓታዊ ዕማም መፈፀሚ ዝውዕል ሓገዝ ካብ ኣብ ዓዲ እንግሊዝ ዝርከብ Sir Bob Geldof ከም እውን ፈታዊ ህዝቢ ኢትዮጵያ ካብ ዝኾኑ Dr David Stables ከምዝረክብ ብስራት መስፍን ይዛረብ።


text:
ናብ ኣሜሪካ ዘእቱ ዲቪ ሎተሪ (Diversity Lottery)ዝመጽእ ሰሉስ ጀሚሩ ድሕሪ ሓደ ወርሒ ከምዘብቕዕ ኤምባሲ ኣሜሪካ ኣብ ኣዲሰበባ ሓቢሩ።
ኢትዮጵያዊያን ካብ ሞንጎ’ቶም ከመልክቱ ዝኽእሉ ዜጋታት ገሊኦም’ዮም። ነቲ ድሕሪ ክልተ ዓመት ውጽኢቱ ዝትግበር 50 ሽሕ ሰባት ኣብ ዙርያ ዓለም ዕጻ ክወጸሎምሎም ይኽእል’ዩ። ኩሎም ድልየት ዘለዎም ሰባት ‘ብኤለክትሮኒክስ’ ጥራሕ’ዮም ከመልክቱ ዝኽእሉ። ማለት ኣብ መርበብ ሓበሬታ ጥራሕ’ዮም ነቲ ቅጥዒ መሊኦም ከርክቡ ዝግባኦም።
ምክትል ሓላፊ ኣገልግሎት ቪዛ’ቲ ኤምባሲ ማናብ ጀብ ‘ብቕዓት ዘይብልኩም ተኾይኑ ኣይትሕተቱ’ ኢሉ።
ዲቪ ሎተሪ ዝመልእ ሰብ 1ይን 2ይን ብርኪ ቤ/ትምህርቲ ዝዛዘመ ክኾን ይግባእ። ኣብ ኢትዮጵያ ዛዛሚ ፈተና ካልኣይ ብርኪ (ESLCE) ምውሳድ ኣኻሊ’ዩ ይብል እቲ ኤምባሲ ኣብ ዘውጸኦ መግለጺ።
ልዕሊ ኩሉ ቕጥዒ ቪዛ ሎተሪ ዝመልኡ ሰባት መደናገሪ ሓበሬታ ካብ ምሃብ፣ ካብ ሓደ ጊዜ ንላዕሊ ነቲ ፎርም ንከይመልኡን ኣዝዮም ንክጥንቀቁን ኤምባሲ ኣሜሪካ ኣተሓሳሲቡ። ክፍሊት ኣይትሕተቱን።
ተወሳኺ ሓበሬታ እንተደሊኹም ኣብ መርበብ ሓበሬታ dvlottery.state.gov ሃሰስ ክትብሉን ክትረኽቡን ትኽእሉ ኢኹም።


text:
ብዛዕባ መንሽሮ ሕቶታት ኣለካዶ?
ምስ ናይ ኬንሰር ካንስል ነርስ ብምስጢር ተዘራረብ
እቶም ተቐረብቲ ናይ መንሽሮ ነርስታትና:
- መንሽሮ ዝገልጽ ሓበሬታ ክሰዱልካ'ዮም
- ክትርድኦ ብዝካኣል መገዲ ብዛዕባ ናይ መንሽሮ መርመራታትን ሕክምናታትን ክገልጹልካ'ዮም።
- ብዛዕባ ስምዒታትካ ማለት ፍርሕኻን ሕቶታትካን ክሰምዑኻ'ዮም።
- ሕጋውን ገንዘባውን ሓገዝ ብዛዕባ ትረኽበሉ ኣገልግሎታት ሓበሬታ ክህቡኻ'ዮም።
ምስ ናይ መንሽሮ ሓኪም ምስናይ ተርጓሚኡ ተዛረብ
ብቁጽሪ ቴሌፎን 13 14 50 (ብናይ ውሽጢ ሃገር) ብዘይካ ካብ ሞባይል ካብ ሰኑይ ክሳብ ዓርቢ ካብ ሰዓት 9 ናይ ንግሆ ክሳብ ሰዓት 5 ናይ ምሸት ከምዚ ዝስዕብ ጌርካ ደውል:
- ቋንቋኻ ጥቐስ
- ተርጓማይ ክሳብ ዝመጸካ ተጸበ (ክሳብ ሰለስተ ደቒቕ ክወስድ ይኽእል'ዩ።)
- ናይ ቪክቶሪያ ኣማኽርቲ መንሽሮ መስመር ብቑጽሪ ስልኪ 13 11 20 ንክተዘራርብ ነቲ ተርጓማይ ምሕታት።
- ምስቲ ተርጓማይን ምስቲ ናይ መንሽሮ ነርስን ክትራኸብ ኢኻ።
PDF fact sheets
To view the following files you need Adobe Acrobat Reader. Download it for FREE


text:
ጸዋዒት ንፈ.ዲ.ረ መንስግቲ ኢትዮጵያ፡ ንምምሕዳር መንግስቲ ክልል ትግራይ
ፈ.ዲ.ረ መንግስቲ ኢትዮጵያ
ዝምልከቶም ኣካላት መንግስቲ ኢትዮ.
ምምሕዳር መንግስቲ ክልል ትግራይን
ሰላም፡ ንከባቢና ህዝብናን ልክዕ ከም’ቲ ፍጡር ክነብር ኣየር ከተንፍስ ዘለዎ ኣገዳስነት ሰላም ከኣ ብኡ ተምሳል ክረአ ዝኽእል እዩ። ሂወት ሰኵዑ ከነብርን ከናብርን ከኣ ሰላም የድልዮ፡ ሰላም መትካእታ ዘይብሉ መሰረት ቁጠባዊ ማሕበራዊ ባህላዊ ልዕሊ ኩሉ ከኣ ሰብኣዊ ክብሪ ዕብየት ዘረጋግጸሉ ባይታ’ዩ። ህዝቢ ኤርትራን ኢትዮጵያን ከኣ ብመንጽር ዝሓለፎ ናይ ርሑቕን ቀረባን ኵናታት እፎይ ኢሉ ክነብር ዝግብኦ ኣህዛብ’ውን እዩ። እዚ ኣህዛብ ዳግማይ ከይብደል ሓደ ሸነኽ፡ ዝረጋጋኣሉን ዝሕበነሉን ብሕጋውነት መስርሕ ሰላም ሓሊፉ ንመጻኢ ዘማዕዱ ክልተ ኣእዳው ተደጋጊፉ ኣብ ልምዓት ዝወፍረሉ ኣብነታዊ ሰላም ክኸውን ይግባእ። ካብ ዕላል ብረት ጠመንጃታት ዕብለላ ሓይልን ጎነጽን፡ ዕላል ማሕረሻን ቀለም ተቐይሩ ህዝብና ተኣማሚኑ ክነብር ዘኽእሎ ደረጃ ክሰጋገር ኩሉ ስርሓት እንኮ መንገዲ ብህላውነትን ውክልና ህዝብን ሕግን ክብጻሕ ዝኽእል ውዕል ጥራሕ ምዃኑ ንኣምን። እዚ መሰረት ብምግባር ከኣ መስርሕ ሰላም ኢትዮ-ኤርትራ ብተሳትፎ ህዝቢ ኤርትራ ክኸውን ንኣምነሉ ሃገራዊ ጉዳይ ብምዃኑን ከም ኣካል ህዝቢ ኤርትራ ከም ሰልፊ ኣብ ነካይዶ ሕጋዊ ፍትሓዊ ሃገራዊ ቃልሲ ሰዲህኤ ርእይቶኡ መርገጹ እምነቱ ይገልጽ።
ብዕለት 22 መስከረም 2018 ኣባላት ባይቶ ሰዲህኤ ኣካይዶም። ኣብ ኣኼባ ሰልፊ ብዛዕባ ህሉው ኩነታት፡ ሃገርናን ህዝብና ኣትይዎ ዘሎ ፍሉይ መድረኽ ኣልዒሉ ዘትዩ። ሰዲህኤ ብዛዕባ ሰላምን፡ ውሕስነት ሰላምን፡ ሓባራዊ መደብ ልምዓትን ወፍሪ ምትሕግጋዝ ዝኸይድ ሓባርዊ ስምምዕ ኢትዮ-ኤርትራ፡ ብሕጋውነት መሰል ህዝቢ ኤርትራ መሰረት ዝገበረ ኣብ ክልትኣዊ ዝምድና ሰናይ ጉርብትናን ዘትከለ ክኸውን ከም ዘለዎ ተኻቲዑ ዘትዩን፡ ብዛዕባ’ዚ ሰላምን መስርሕ ሰላምን ዘለዎ ርድኢት ከኣ ህዝባዊ ሕጋውነቱ ክረጋገጽ ከም ዝግባእ ብስምምዕ ኣብ ሓባርዊ መደምደምታ በጺሑ።
ሰዲህኤ ደላይ ፍትሕን ሰላምን’ዩ፡ ሰዲህኤ ፖለቲካዊ መደባት ሓንጺጹ ንዕላማ ንፍትሕን ሰላም ሃገር ኤርትራ ንምውዕዋት፡ ኣብ ህዝቢ ኤርትራ ብሕጋዊ መልክዕ ብግሉጽ ክውን ኮይኑ ክርኢ ዝቃለስ ህዝባዊ ሰልፊ እውን’ዩ። ካብ’ዚ ዝነቀለ ሰዲህኤ ኣብ ዝሓለፈ ኣዋርሕ ኣብ’ቲ ዝካየድ ዘሎ መስርሕ ሰላም ኢትዮ-ኤርትራ ዘለዎ ሚዛን ብሕጋውነቱ፡ ኣገባብን፡ ብህዝባዊ ተሳታፍነቱ ዘውሕስ ነባሪ ሰላም ክልተኣዊ ረብሓ ዝረጋገጸሉን መስመር ክተሓዝ ርእዩን ተደጋጋሚ ጽሑፋት ከቅርብ ጸኒሑን ኣሎን’ዩ።
እዚ ዝኸይድ ዘሎ መስርሕ ሰላም ኣብ ስልጣን ዘሎ ወገናት፡ ንክልቲኡ ህዝቢ መሰረት ዝገበረ ተሳትፍኡ ብዕዙዝነት ዝረጋገጸሉ፡ ዕቱብ መስርሕን መደባትን ብሕጋውነቱ ክሳብ ዘይተቀረጸን፡ ክሳብ ተሳትፎ ህዝቢ ብዝተወደበ መልክዕ ዘይሓዘ፡ ሰዲህኤ ኣብ ዝኾነ ይኹን ግዜ ዘለዎ ርእይቶ ሓሳባትን ፍታሕ ንምርካብ ንህዝቡን ንመሓዙቱን ንኣህጉራዊ ሕብረተ ሰብ ዓለም ከቃልሕ ምዃኑ ዘይተርፎ ቀንዲ ዕማሙ’ዩ።
ፖለቲካዊ ዕማም መደባት ሰዲህኤ ብቀዳምነት ረብሓታት ህዝቢ ኤርትራ ምዕቓብ እዩ፡ ንዕርቕን ሰላምን ራህዋን፡ ሰናይ ጉርብትና ብዝተእሳሰረ ወይ ዝተዛመደ ከኣ ብፍትሓዊ ሕጋዊ መንገድን ኣገባብን ክስራሕ ኣብ ፈጽሚ ክበጽሕ ከም ዘለዎ ይኣምን። ካብ’ዚ ተበጊሱ ከኣ ብሕጋዊ መምዘኒ ቅንዕናን ግሉጽነት ዘይብሉ ንዝርይኣዮ መስርሕ ሰላም ይኹን ውዕላት ይኹንን ይቃወምን፡ ይቃወምን ይኹንን ጥራሕ ዘይኮነ ከኣ ብመንጽር ኤርትራዊ፡ ኣህጉራዊ ሕጋዊ መዳይ ተኽእሎን መተካእታ ዝሓሸ ምርጫ መስርሕ ሰላም ክህልዎ ዝኽእል ርጉእ ባይታ ክፈጥር ዝስጉምን ዝመርሕን ሰልፊ’ዩ። እዚ ከኣ ምስ’ቲ ንሕጋዊ ሃገራውን ህዝባውን ሓድነት ድሌትን ሃንቐውታን ህዝቢ ኤርትራ ጠርኒፉ፡ ነቲ ን27 ዓመታት ማሕዲግዎ ዝጸንሐ ቅዋማውን ሕጋውን ባይቶኣውን ኣሰራርሓ ንምትእትታው ዝተእሳሰረ’ዩ። ምንጪ ሰላም ዕርቕን ኢትዮ-ኤርትራ ክህሉን ክቅጽልን ነባሪ ክኸወን ንደልዮ ከኣ በዚ ሕጋዊ ዓይነት ቅርጽን ኣገባብ መስርሕን ምስ ዝተሓዝ ጥራሕ’ዩ። ረብሓ ህዝቢ ኤርትራን ኢትዮጵያን ከኣ ብግዚያውነት ዘይኮነስ ነባሪ፡ ብጸቢብ ኣተሓህዛ ዘይኮነ፡ ብስፍሕ ዝበፍለ ሕጋውነት ዘማልአ ብሩህ ንጹርነት ሰላም ምስ ዝኸውን’ዩ ዝብል ሰዲህኤ ብዕላማ ብእምነት ዝቃለሰሉ።
መንግስቲ ኢትዮጵያ ምስ ኤርትራ ዝኣትዉዎ ውዕላት ንዘቤታዊ ጸገማቶም ይኹን ጸቕጥታት ኣህጉራዊ ዝምድናታቶም ዝፈጥረሎም ጸገማት ፍታሕን ረብሓን ክረኽብሉ ጥራሕ የማዕዱ ከይህሉ ዓብይ ስግኣት ኣሎና። ንህዝቢ ኤርትራ ዝረኸበ ይርከቦ ዝብል ርድኢት እንተኾይኑ ከኣ ሕጋውነት ዋሕስ ህዝቢ ኤርትራ ኣብ መስርሕ ምርሳዕ፡ ነቲ ኢትዮጵያውያን ዝደልይዎ ሕጋዊ ኣገባብ ምስራሕ ምርሳዕ ጥራሕ’ዩ። ህዝቢ ኢትዮጵያ ካብ ኤርትራ ዝደልይዎን ዝሓትዎን ብሕጋዊ ኣገባብ፡ ሕጋዊ መልሲ ክረኽቡ ደኣ’ምበር፡ ሎሚ ን27 ዓመት ኣብ ትሕቲ ምልኪ ተጨፍሊቁ ተዳኺሙ ዝጸንሐ ህዝቢ፡ ምስ መላኺ ስርዓት ተማኺርካ ድሌትካ ንምርካብ ዝካየድ ዘሎ መስርሕ ብኩሉ መዕቐኒ ተቐባልነት ዘይብሉ ምዃኑ ሰዲህኤ ይርኢ።
ሎሚ ምእንቲ ሰላም ተባሂሉ፡ ዝከይድ ዘሎ መስርሕ ካብ ንህዝቢ ኢትዮጵያ ብዝያዳ ዘርብሕ፡ ንህዝቢ ኤርትራ ዝጎድእ እንዳኾነ ይመጽእ ምህላው ዝቀርብ ዘሎ ትዕዝብታት፡ ትዕዝብታት ኤርትራውያን ጥራሕ ዘይኮነ ትዕዝብቲ ኢትዮጵያውን መሓዙትን ኣህጉራዊ ሕብረተ ሰብ ከይተረፈ ብዝተፈላልየ መራኸቢ ብዝሓት ትሰምዕዎን ትርእይዎን ትነብዎን ስለ ዘለኹም ተወሳኺ ሓበሬታን መርህን ዝደለየሉ ኣይኮነን።
መንቀሊ’ዚ ጸዋዒት’ምበኣር ካብ’ዚ ኣብ ላዕሊ ዝተጠቕሰ ሕጋውነት ዝምድናታት ዝብል ሓሳብ መሰረት ብምግባር፡ ኣብ ዝሓለፈ ዕለት 10 ዝተኻየደ ጽምብል ሰላም ኢትዮ-ኤርትራ፡ ክጥቀስ ዝኽእል ታሪኻዊ ተርኽቦ ብስም ጸዋዒት ሰላም ንሕሰምን ጭቆናን መዋጽኢ መገላገሊ ኮይኑ ዝተራእዮ መንእሰይ፡ ብሓቂ ከኣ ካብ ግፍዕን ሕሰምን ህግዲፍ ክእለ ንኢትዮጵያ ንትግራይ ዝሰገረ ቁጽሩ ኣዝዩ ብዙሕ ምዃኑ ብዓይንኹም ትርእይዎ ዘለኹም እዩ። ምእንቲ’ዚ ኣብ መሬት ኢትዮጵያ ሰላም ክደሊ ንስደት ዘምርሕ ዘሎ ጎኑ መውደቒ ስኢኑ ዝከላበትን ፋሕ ፋሕ’ሉ ዘሎ መንእሰይ ብልዑል ሓላፍነት ውሕስንት ክግበርሉ ሰዲህኤ ጸዋዒቱ የቅርብ ኣሎ።
ሀ/ ቅድሚ ስምምዕ 8 ሓምለ ይኹን ድሕሪኡ ኣብ ትሕቲ ኢትዮጵያ ዝርከብ ህዝቢ ኤርትራ ብግቡእ ክንክን
ክተሓዝን ክእለን፡
ለ/ መሰሉ ከም ኤርትራዊ ዜጋ ተኸቢሩ ድሌቱ ብዝረጋገጸሉ’ምበር ብኣስገዳድ ከይፍጸም
ሐ/ ኣብ መሬት ኢትዮጵያ ዝርከብ ኤርትራዊ ዜጋ፡ ብውዕል ሰላም ዘይቅየድን ዘይድግፍን ድምር እዚ ብዕለት
10-20 መስከረም 2018 ንምሕደራ ህግዲፍ ነጺጉ ሰጊሩ ዘሎ ዝበዝሕ ኣብ ዕድመ መንእሰይ ዝረከብ
ኤርትራዊ ብኣህጉራዊ ውዕል ስደተኛ መሰረት ግቡእ ኣተሓሕዛ ክግበረሉ፡
መ/ መንግስቲ ኢትዮጵያ ንዝኾነ ይኹን ክወስዶ ዝደሊ ስጉምቲ ምስ ሕጋውን ውሕስነት እዞም ዜጋታት
ዘረጋግጽ ክኸውን፡
ረ/ ኣብ መሬት ኢትዮጵያ ንዝርከብ ኤርትራዊ ዜጋ ካብ ውልቀ ሰባት ይኹን ትካላት መንግስቲ ክወርዶ ዝኽእል
ዝኾነ ይኹን ሓደጋ ክከላኸለሉ መንግስቲ ኢትዮጵያ ተሓታትነት ክህልዎ ይግባእ፡
ሰ/ ትሕቲ ዕድመ ዝኾኑ ህጻናትን መንእሰያትን ብፍሉይ ክትሓዙን ድሌቶም ክሕታቱን፡ ብሕጋዊ መንገዲ ምስ
ኣብ ኤርትራ ይኹን ኣብ ኢትዮጵያ ዝርከቡ ቤተ ሰቦም ኣፍልጦ ክራኸቡን ጸገማቶም ክስማዕን ውሕስነት
ክግበረሎም ክኽእል፡
ይጽውዕ፡
ዘለኣለማዊ ዝኽርን ክብርን ስውኣትና
ባይቶ ሰዲህኤ
22 መስከረም 2018
Short URL: https://english.farajat.net/?p=11177


text:
መምዘኒ ሃገራውነት ዝጠፍኦም ሃገራውያን
- Details
- Created: Wednesday, 16 August 2017 12:07
- Last Updated: Wednesday, 16 August 2017 12:07
ፍልጠት ኣብ ህይወት ደቂ-ሰባት ዝጻወቶ ተራ ኣዝዩ ልዑል’ዩ። ዝርከበሉ ሜላ ከኣ ካብ ቤት ትምሀርቲ ጥራሕ ዘይኮነ ካብ ተመክሮ ወይ ልምዲ’ዩ። ኣብ ቤት ትምህርቲ ከይድካ ብስሩዕ ዝርከብ ፍልጠት፡ ኣርእስቲ በርእስቲ፡ ምዕራፍ ብምዕራፍ ተፈላልዩ እንታይ ዓይነት ሞያ ንምታይ ዓይነት ፍርያት ወይ ውጽኢት ተጸኒዑ ተፈጠርኒፉ ዝተሰነደን ደረጃ ዕድመ ወዲ-ሰብ ኣብ ግምት ኣትዩ፡ ደረጃ ብደረጃ እናማዕበለ ዝኸይድን ኮይኑ ግን ከኣ፡ መጀመርያ ደኣምበር መወዳእታ ዘይብሉ ባሕሪ’ዩ። ብተመክሮ ዝርከብ ፍልጠት ብወገኑ፡ ሰባት ካብ ቅድሚኦም ዝነበሩ ወለዶታት ብኣፋዊ ዛንታ ዝንገር፣ ካብ መዓልታዊ ውዕሎኦም፣ ብእዝኖም ዝሰ


text:
ኣብ ቀረባ ኣብ ዝተኻየደ ምርጫ ምምሕዳር ኣዲስ ኣበባ ንብምሉኡ 138 መንበሪ ዝሰዓረ ገዛኢ ፓርቲ ኢህወዴግ ናይ ከንቲባነት ምርጫ ሎማዕንቲ ሰሉስ ዕላዊ ገይሩ’ሎ።
በዚ መሰረት ናይ ፌዳራላዊ መንግስቲ ናይ ትራንስፖርት ምንስቴር ዝነበሩ ኣቶ ድሪባ ኩማ ከንቲባ፣ኣቶ ኣባተ ስጦታ ምኽትል ከንቲባ፣ዶክተር ታቦር ገብረመድህን ድማ ኣፈ ጉባኤ ብምዃን ተሸይሞም።
ኣቶ ድሪባ ሓላፍነቶም ካብ ናይ ቀደም ከንቲባ ኣቶ ኩማ ደመቅሳ ተረኪቦም ኣለው።ከንቲባ ድሪባ ኩማ ሓድሽ ምምሕዳሮም ዝሓለፈ ምምሕዳር ዝጀምሮም ስራሕቲ ከምዝቕፅለሉ ኣብቲ ስነስርዓት ኣብዘስምዕዎ መደረ ሓቢሮም።
ኣብታ ከተማ ዝርአ ዝለዓለ ሕፅረት መንበሪ ኣባይቲ ንምቅላል በብዓመቱ ዝለዓለ በጀት ተመዲቡ ክስራሕ ከምዝፀንሐ ብምዝኽኻር ‘’ካብቶም ዝተሰርሑ ናብ 110 ሽሕ ዝኾኑ ንተረባሕቲ ዝተኸፋፈሉ እንትኾኑ 70 ሽሕ ድማ ኣብ ህንፀት ይርከቡ።’’ ናብ 400 ሽሕ ንኾኑ ነበርቲ እታ ከተማ ዕድል ስራሕ ከምዝፈጠረ ብምግላፅ እቲ ሓድሽ ምምሕዳር ከተማ እውን ነዚ ዘፈር እዚ ዝግባእ ትኹረት ብምሃብ ኣብ ታ ከተማ ዝርአ ዘሎ ሕፅረት መንበሪ ኣባይቲ ንምፍታሕ ብዕቱብ ክሰርሕ እዩ ኢሎም።
ኣብታ ከተማ ዝካየዱ ዘለው ህንፀት ፕሮጀክትታት መንገዲ እውን በቲ ሓድሽ ምምሕዳር ትኹረት ከምዝወሃቦ ከንቲባ ድሪባ ኩማ ሓቢሮም።ብኣቕራብነት ኣቶ ድሪባ ኣባላት ካብኔት እታ ከተማ እውን ተሸይሞም።ኣብ ናይ ኣቶ ኩማ ደመቅሳ ዝነበሩ ሓላፍቲ ዳርጋ ኩሎም ኣብ ስልጣኖም ክፀንሑ ተገይሩ’ሎ።
ናይ ቀደም ቀዳማዊት እመቤት ኣዜብ መስፍን ብምንስቴር ማዕረግ ምኽትል ከንቲባ ኣዲስ ኣበባ ኮይነን ክሕረያ እየን ዝብል ብጋዜጣታት ዝተጠቐሰ ሓቂ ኣይኮነን ይብል ፀብፃብ እስክንድ ፍሬው ካብ ኣዲስ ኣበባ።


text:
ዜና ኤርትራ
ኢጣልያ፣ ናይ ዑቕባ መሰሎም ንዝነጸገቶም ዜጋታት ኤርትራን ኢትዮጵያን ንምስጓጎም ትሕልን
Radio Erena: 12 October 2018
ኢጣልያ፣ ዘቕረብዎ ናይ ዑቕባ መሰል ንዝተነጽጉን ሕጋዊ መንበሪ ፍቓድ ዘይብሎምን ዜጋታት ኤርትራን ኢትዮጵያ ንምስጓግ መደብ ከምዘለዋ ተገሊጹ።
እዚ ዝግለጽ ዘሎ፣ ቀዳማይ ሚኒስተር እታ ሃገር ጁሰፐ ኮንተ ኣብዘን ሃገራት ዑደት ኣብ ዘካይደሉ ዘሎ ግዜ'ዩ።
እቲ ቀዳማይ ሚኒስተር ናይ ኢትዮጵያ ዑደቱ ዛዚሙ ሎሚ 12 ጥቅምቲ ናብ ኤርትራ ክኣቱ'ዩ።
እቲ ቀዳማይ ሚኒስተር ኣብ ኤርትራን ኢትዮጵያን ኣብ ዘካየዶ ምብጻሕ፣ ምስ መራሕቲ ክልቲኤን ሃገራት ኣብ ልምዓታዊ ሓገዝን ምግታእ ዋሕዚ ስደተኛታትን ዘተኮረ ዝርርባት ከካይድ ምዃኑ ኣቐዲሙ ክግለጽ ጸኒሑ'ዩ።
ሶማል፣ ናይ ዝኾነት ሃገር ምትእትታው ከምዘይትደሊ ኣብ ስዑዲ ምብጻሕ ዘካይድ ዘሎ ቀዳማይ ሚኒስተራ ገሊጹ
Radio Erena: 12 October 2018
ኣብ ስዑዲ ዓረብ ወግዓዊ ናይ ስራሕ ምብጻሕ ዘካየድ ዘሎ ቀዳማይ ሚኒስተር ሶማል ዓሊ ኻይረ፣ ዝኾነት ሃገር ኣብ ውሽጣዊ ጉዳይ ሃገሩ ክትኣቱ ከምዘይትፈቅድ ገሊጹ።
ቀዳማይ ሚኒስተር ዓሊ ኻይረ፣ ኣብዚ ሳልስቲ'ዚ ምስ ንጉስ ሳልማን ዓብደልዓዚዝ ኣል ስዑድን ወራሲ ዓራት ወዱ መሓድ ቢን ሳልማንን ኣብ ዝገበሮም ርክባት፣ ኣብ ህልዉ ኩነታት ሶማልን እቲ ዞባን ተመያይጡ።
እቲ ቀዳማይ ሚኒስተር ብ9 ጥቅምቲ ናብ ሪያድ ዘምርሐ፣ ምንግስቲ ሶማል ምስ ቀጠርን ቱርኪን ዘለዎ ጥቡቕ ዝምድና ከምዘይበትኽ ድሕሪ ምርግጋጹ'ዩ።
ሱዳን፣ ሕጋዊ መንበሪ ወረቀት ዘይብሎም ዜጋታት ኤርትራን ኢትዮጵያን ይግፈፉ
Radio Erena: 11 October 2018
ኣብ ሱዳን፣ ከተማ ካርቱም ብዘይሕጋዊ መንበሪ ፍቓድ ንዝንቐሳቐሱ ዜጋታት ኤርትራን ኢትዮጵያን ዒላማ ዝገበረ ጽዑቕ ግፋ ይካየድ ኣሎ።
ምንጭታት ሬድዮ ኤረና ካብታ ከተማ ብዝልኣኽዎ ሓበሬታ መሰረት፣ እዚ ዝካየድ ዘሎ ግፋ ካብቲ ቅድሚ እዚ እዋን'ዚ ዝተኻየደ ግፋታት ዝፍለ ከምዘይኮነ ኣስሚሮም።
ነቲ ግፋ ዘካይዱ ዘለዉ ኣባላት ፖሊስ ሱዳን፣ ግቦ ክኸፍልዎም ንዝኽእሉ ዜጋታት ኤርትራን ኢትዮጵያን ይፍንውዎም ምህላዎም'ውን ጠቒሶም።
ሱዳን፣ ሕጋዊ መንበሪ ፍቓድ ዘይብሎም ዜጋታት ኤርትራን ኢትዮጵያን ብተደጋጋሚ እዋን ነናብ ዓዶም ከምዝሰጎጎት ይፍለጥ።
ብስም ሚሊሻ ዓጢቖም ዝጸንሑ ልዕሊ 65 ዓመት ዝዕድሚኦምን ካልኦት ዜጋታትን፣ ጠበናጅኦም ከረከቡ'ዮም
Radio Erena: 11 October 2018
ብስም ህዝባዊ ሚሊሻ፣ ካብ 65 ዓመት ዝዕድሚኦም ንላዕሊን ካልኦት ዜጋታትን ዓጢቖሞ ዝጸንሑ ብረት ከረክቡ ምዃኖም መግለጺታት ይሃቦም ከምዘሎ ምንጭታት ሬድዮ ኤረና ሓቢሮም።
ኣብ ገለ ምምሕዳራት፣ ጠበነጅኦም ንሎሚ ሓሙስ 11 ጥቅምቲ ከረክቡ ተነጊርዎም ምህላዉ'ውን እቶም ምንጭታት ብተወሳኺ ይጠቕሱ።
እዞም ብስም ሚሊሻ ንልዕሊ 6 ዓመታት ብረት ዝዓጠቑ ወለድን ሰራሕተኛታት ትካላትን፣ ብረቶም ከውርዱ እኳ ተኣዚዞም እንተለዉ፣ ተመዲቦምሉ ዝጸንሑ መሳርዕ ኣሃዱታት ግና ክቕጽል ምዃኑ'ዩ ተነጊርዎም ዘሎ።
"ኤርትራን ኢትዮጵያን ዝኸተምኦ ስምምዕ፣ ስደተኛታት ንምስጓግ ክሕግዘና'ዩ፣" ቀ/ሚ እስራኤል
Radio Erena: 11 October 2018
ኤርትራን ኢትዮጵያን ዝኸተምኦ ስምምዕ ሰላም፣ ኣብ እስራኤል ንዝርከቡ ስደተኛታት ንምስጓግ ክሕግዘና'ዩ ክብል ቀዳማይ ሚኒስተር እስራኤል ምግላጹ ማዕከን ዜና ሃረጽ ሓቢሩ።
እቲ ቀዳማይ ሚኒስተር፣ ብሰሉስ 9 ጥቅምቲ፣ ኣብ ከተማ ቴልኣቪቭ ኣብ ዝተኻየደ ዋዕላ ሰልፊ ሊኵድ'ዩ ነዚ ገሊጹ።
ንሱ ብተወሳኺ፣ ምስ ግብጺ ኣብ ዘዳውብ ዞባ ሲና፣ ሓጹር እንተዘይህነጽ፣ ኣብዚ 10 ዓመታት ሓደ ሚልዮን ስደተኛታት ምወረሩና ክብል ገሊጹ።
መንግስቲ እስራኤል፣ መብዛሕቶም ኤርትራውያን ንዝኾኑ ልዕሊ 45 ሽሕ ስደተኛታት ናብ ርዋንዳን ኡጋንዳን ንምስጓጎም መደባት ምንባሩ ይፍለጥ።


text:
ብዛዕባ ዶብ ክልቲአን ሃገራትን፣ንግዲ፣ጉዳይ ኢሚግሬሽንን ፀጥታን፣ዘይሕጋዊ ዝውውር ደቂ ሰባትን ከምዝተዘራረቡ እቶም ኣምባሳደር ኣፍሊጦም።
“ዘይሕጋዊ ዝውውር ደቂ ሰባት ብሓፈሻ ፀገም ሃገራት ኣፍሪካ እዩ።ብዙሓት ሃገራት ኣፍሪካ ናይቲ ዝውውር ምንጪ፤ገሊአን መዕረፊ ገሊአን ድማ መተሓላለፍቲ እየን።ኬንያ መልዐሊ፣መዕረፊትን እያ ብዋናነት ግን መተሓላለፊት እያ እዮም።”
እቶም ኣምባሳደር ብተወሳኺ ምስ ዝተፈላለዩ ኣካላት ኬንያ ብምትሕብባር ይሰርሑ ከምዘለውን ብወገን ኢትዮጵያ ዘይሕጋዊ ዝውውር ደቂ ሰባት ካብ ምንጩ ንምንፃፍ ኣብ ውሽጢ ሃገር ስራሓት ይስርሑ ኣለው ኢሎም።
ብዛዕባ ምውፃእ ወታደራት ኢትዮጵያ ካብ ገለ ካባቢታት ሶማል ዝተሓተቱ ኣምባሳደር ዲና ሙፍቲ ኣብ ኣሚሶም ዝተሓቑፉ ወታደራት ኢትዮጵያ ካብ ሶማል ኣይወፁን።ካብ ሶማል ዝወፀ ካብ ኣሚሶም ወፃኢ ዝነበረ ሓይሊ እዩ እዮም ኢሎም።
ምሉእ ትሕዝቶ ኣብዚ ምስማዕ ይከአል።


text:
ይኹን ደአ እምበር ነበርቲ እታ ከተማ ነቶም ምሸት ምሸት አብ ጎደናታቶም ዝረአዩ አዛብእ ኣይፈርሁን፡ በኣንጻሩ ሓደ ስድራቤት ንምምጋብ እዞም ኣዛብእ መዚዞም።
አባስ የሱፍ ነቶም አዛብእ ምምጋብ ካብ አብኡ የሱፍ ሙመ ሳልሕ ከምዝተማህሮ ድሕሪ ምግላጽ አብኡ ነቶም አዛብእ ን45 ዓመታት ከምዝመገበ፡ ድሕሪ ሕልፈት አብኡ ንዝሓለፈ 13 ዓመታት ድማ ንሱ ከምዝምግቦም ይገልጽ።
“ዘሳቕለኒ ጉዳይ ምስፋሕ እታ ከተማ’ዩ እዚ ካብ ቁጽጽረይ ወጻኢ እዩ። መንግስቲ ንምስፍሕ ከተማታት ተባሂሉ ዝበርስ አግራብ ደው ከብሎ ተስፋ እገብር። እቶም አዛብእ መንበሪ ብምስኣኖም ይብተኑን ይጠፍኡን ኣለው” ይብል።
ኣብዚ ሕጂ እዋን አባስ እዚ አዛብእ እቲ አዛብ ምምጋብ ስርሑ ትኩረት ዓለምለኸ በጻሕቲ ሃገር ይስሕብ ኣሎ።
አባስ ከም ባህርን መልክዕን እቶም አዛብእ አስማት ይህቦም፡ እቶም አዛብእ ነዚ ብአባስ ዝተዋህቦም አስማት ይፈልጥዎ እዮም።
በጻሕቲ ሃገር ነቶም አዛብእ ክአምንዎም ብምባል ድማ ነቶም አዛብእ ካብ አፉ ይምግቦም።
ኣርዲ የሱፍ’ውን ካልእ ነዞም አዛብእ ትምግብ አባል እዛ ስድራቤት’ያ።
“ አቦይን ሓወይን ዝገብርዎ ዘለው ጽቡቕ ነገር እዩ። ብመጀመርያ ሃገርና ፍሉይ ልምዲ ምኽንካን እንሰሳ ከምዘለዋ ዘርእይ እዩ። ኣዛብእ ከምዚ አሰልጢኖም ብሓባር ክነብሩ ዝኸአሉ ማሕበረሰብ ኮነ ሃገር ኣይፈልጥን። ንሕና ግን ምስ እዞም አዛብእ ንነብር። ሓሓንሳብ አቦይ ካባና ደቑ ንላዕሊ ነዞም አዛብእ ይፈትው ኔሩ ስለዚ እዩ እዞም አዛብእ ኣብ እዛ ስድራቤት ዓብይ ቦታ ዘለዎም።”
እቶም አዛብእ ካብታ ከተማ ወጻኢ ኣብ ዝርኸብ በዓትታት ዝነብሩ ኮይኖም ናብታ ከተማ መግቢ ንምድላይ ይመጹ፡ ሓሓሊፎም’ውን አብታ ከተማ ዝወልዱ አዛብእ ኣለው።
ከተማ ሃረር 240,000 ብዝሒ ህዝቢ ዘለዋ ከተማ ኮይና ኣብ መበል 7ይ ክፍለ ዘመን ዝተመስረተት ከተማ እያ። ኣብ መበል 16 ክፍለ ዘመን ድማ አሚር ኑር ቢን ሙጀሂድ አርባዕተ ሜትሮ ብራኸ ዘለዎ መንደቕ ኣብ ዙርያ እታ ከተማ ሃኒጾም።
ብመሰረት ልምዲ ነበርቲ እታ ከተማ ንምውላድ ነብይ መሓመድ ኣብ ዝኽበር ሃይማኖታዊ በዓል ነበርቲ ገዓት ጠስምን ስጋን ካብታ ከተማ ወጻኢ ናብ ዝርኸብ ጎቦታት ብምውሳድ ነዞም አዛብእ ይምግቡ። እዚ ብ “ሃኪም ጎቦታት” ዝፍለጥ ቦታ ቀዳሞት መራሕቲ ሃይማኖት እስልምና እታ ከተማ ዝተቐብርሉ ቦታ’ዩ ተባሂሉ ይእመን።
እቶም አዛብእ ነዚ ህያብ ነበርቲ እንተዘይተቐቢሎም ድማ እታ ሃገር ሕማቕ ዕድል ክገጥማ’ዩ ኢሎም’ውን ይኣምኑ።


text:
መንእሰይ ግርማይ ተኽለ ወለዱ ስለዝተጸገሙ ዘዕብዮን ዝናድዮን ምስ ሳኣነ ናብ ጎደና ወጽዩ ተፀጊሙ ይነብር ነይሩ:: ብ1999 ዓ/ም ናብ ማሕበር ተራድኦ ወገን ንወገን ኣትዩ ክሕገዝን ትምህርቱ ክቕፅልን ከም ዝኻኣለ ይገልጽ:: ግርማይ ኣብ ኮሌጃት ኣቪሲንያን ሚለንየምን ብፋርማስን ነርሲን ሰልጢኑ ኣብ ዝሐዚ እዋን ብሞይኡ ተቖጺሩ ይሰርሕ’ሎ::
ብተወሳኺ ድማ ንሱ ‘ውን ብግዲኡ ንወገኑ ክእብድ ቤት ንቤት ብምኻድ ኣብ ቅድመ ጥንቃቐ ዝተመስረተ ትምህርቲ ዝህብ ትካል ኣጣይሹ’ሎ::
ሳሚኤል ሚኪኤለ ድማ ወላዲኡ ብሰንኪ ሞት ስኢኑ ወላዲቱ ኣይፈልጠንን ምስ እኖሓጉኡ እዩ ዓብዩ:: ኮይኑ ግና ምስ እነ እምበይትኡ ክሳነ ስለዘይካኣለ ናብ ጎደና ወፅዩ ክሓድር ከም ዝጀመረ ይዛረብ:: ሻምናይ ክፍሊ እናሃለወ ናብ ወገን ንወገን ኣትዩ ኣብ ዝሐዚ እዋን ኣብ ዩኒቨርሲቲ መቐለ ቀዳማይ ዓመት ተምሃራይ ምህንድስና እዩ::
ክልቲኦም መንኣሰይ ኩሉ ወገን ፀጊምዎም ናብ በረንዳ ወፅዮም ሓሳረ መከራ ንዘሕልፉ ዘለዉ ወገናቱ ክሕግዝን ፀዊዖም::
ማሕበር ወገን ንወገን ኣብ ከተማ መቐለ ቅድሚ ሸወዓተ ዓማውቲ ኣቢሉ ዝተጣየሽ ዘይመንግስታዊ ትካል’ዩ:: ፍልፍል ኣታዊኡ ድማ ካብ ዝተፈላለዩ ሓገዝቲ ሰባትነ ትካላትን ዝርከብ ገንዘብን ንዋትን ከምዝኾነ ይፍለጥ:: ኣጣይሽን ዋና ኣማሓዳርን እቲ ትካል ኣይተ ቴዎድሮስ ኣሱሌ ይባሃሉ::